cyanic-selkie/wikianc huggingface dataset:
ߕߌ߲ߓߌߘߌ߲ߘߊ ߟߊߕߏߣߍ߲
ߕߋ߲߬ߕߋ߲߬ ߛߊߟߌߡߊߞߟߌߟߊ ߟߎ߬
ߛߊߤߌ߯ߟߎ߫ ߊߓߘߎߟ ߡߊߟߑߞߌ߫ ߤ߭ߑߊ߯ߝߌߑߗ߳
ߛߊ߯ߡߌ߯ ߊߓߘߎߟ ߙߤߊߡߊ߯ߣߌ߲߫ ߙߌ߯ߛߌ߫
ߡߎߤߊߡߍߘ ߓߊ߯ߛߊߑߊ߳ߑߘߎ߫
ߢߍߓߊ߮ ߕߊ߬ߡߌ߲߬ߣߍ߲ ߠߎ߬
ߊߓߘߎߟߊߦߌ߫ ߞ߭ߊߟߌ߯ߝߌߦߎ߫
ߊ߬ߟߌ߫ ߊߓߘߎߟߊߦߌ߫ ߖߊ߯ߓߙߌ߫
ߡߎߤߊߡߍߘ ߓߣߎ߬ ߊߓߘߎߟߊߦߌ߫ ߛߎߓߊߦߟߌ
ߎߡߊߙ ߓߣߎ߬ ߡߎߤߊߡߍߘ ߛߎߓߊߦߟߌ
ߊߓߘߎߟߊߦߌ߫ ߤߊߡߌ߯ߘߎ߫
ߊߓߘߎߟߊߦߌ߫ ߤߊߙߊ߯ߖ߭ߌߦߎ
ߊߓߘߎߟߊߦߌ߫ ߞ߭ߊߦߊ߯ߕ߭ߎ߫
ߊ߬ߟߌ ߓߣߎ߬ ߊߓߘߎߟ ߙߤߊߡߊ߯ߣߌ߲߫ ߤ߭ߎߗ߭ߊߦߝߌ
ߛ߫ߊߟߊ߯ߤߎ߫ ߓߎߘߊߦߌߙߎ
ߊ߳ߊ߯ߘߌߟ ߞߊߟߑߓߊ߯ߣߌߦߎ߫
ߊߓߘߎߟ ߓߊ߯ߙߌ߫ ߛ߳ߌߓߌ߯ߕߌߦߎ߫
ߕߋ߲߬ߕߋ߲߬ ߢߍߓߊ߮ ߟߎ߬
ߦߊ߯ߛߙߌ߫ ߘߎ߯ߛߙߌߦߎ߫
ߊߓߘߎ ߙߤߊߡߊ߯ߣߌ߲߫ ߛߎߘߊߦߛߌ߫
ߛߎ߬ߺߊ߳ߺߎ߰ߘߎ߫ ߓߣߎ߬ ߌ߬ߓߎ߬ߙߊ߬ߤߌߡߊ߫  ߛ߭ߎߙߊߦߌߡߎ
ߊߓߘߎߟߊߦߌ߫ ߊ߳ߺߊߥߊ߯ߘߎ߫ ߖߎߤߊߣߌ߲߬
ߡߊ߯ߤߙߌ ߡߊߺߊ߳ߺߌ߯ߺߞ߳ߺߟߌߦߎ߫
ߛ߫ߊ߯ߟߌߤߎ ߓߣߎ߬ ߤߏߡߊߦߘߌ
ߎߛߊ߯ߡߕߊ߫ ߞ߭ߊߦߊ߯ߕ߭ߎ߫ ߛ߫ߊ߯ߟߌߤߎ ߊߟ ߕ߭ߺߊ߯ߟߌߓߎ
ߓߊߣߑߘߊߙ ߓߊߟߌ߯ߟߊߕߎ߫ ߦߌߟߡߊ:ߘߐ߬ߝߐ ߦߌߟߡߊ:ߣߊߡߎ߲
ߓߙߎ߬ߥߊ߬ߟ
ߓߙߎ߬ߥߊ߬ߟ ߦߋ߫ ߛߏ ߣߌ߫ ߡߙߊ߬ߘߊ߬ߘߎ߯ߟߊ ߟߋ߬ ߘߌ߫ ߸ ߕߟߋߡߟߋ߫ ߡߙߊ߬߬߬ߓߊ߰ߘߊ ߞߣߐ߫ ߸ ߞߌ߲ߘߌߦߊ߫ ߕߌ߲߬ߞߎߘߎ߲ ߘߐ߫ ߸ ߖߌ߬߬߬ߣߍ߫߫ ߕߟߋ߬ߓߋ߫ ߕߍߡߊ߬.
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߊߝߙߌߞߌ߬ ߘߏ߲߬ߘߊ
ߥߊ߲߬ߞߙߊ
ߥߊ߲߬ߞߙߊ ߟߎ߬ ߟߊ߫ ߝߎ߲ߘߌ ߞߊ߬ ߓߐ߫ ߕߟߋ߬ߓߐ߫ ߸ߞߊ߬ ߣߊ߬ ߝߘߊ߬ߝߌ߲߬ߠߊ߫ ߕߟߋ߬ߓߋ߬ ߊߝߙߌߞߌ߫ ߞߊ߲߬
ߊ߲ ߠߊ߫ ߡߐ߰ߓߊ ߟߎ߬ ߕߊ߫ ߝߐߟߌ ߘߐ߫߸ߞߏ߫ ߊ߲ ߓߋ߲ߓߊ߫ ߥߊ߲߬ߞߙߊ ߟߎ߬ ߓߐ߫ ߘߊ߫ ߕߟߋ߬ߓߐ ߟߋ߬ ߘߐ߫߸ߓߊ߬ߙߌ߬ ߕߟߋ߬ߓߐ ߦߙߐ߫ ߞߋߟߋ߲ ߡߍ߲ ߦߋ߸ߊ߬ߟߎ߬ ߕߴߏ߬ ߝߊߙߊ߲ߛߌ߫ ߝߐ߫ ߟߊ߫߸ߊ߬ߟߎ߫ ߘߏ߲߬ ߕߴߊ߬ ߖߡߊ߬ߣߊ߬ ߞߋߟߋ߲߫ ߕߐ߯ ߝߐ߫ ߟߊ߫ ߒ߬ߓߊ߬ ߛߌ߬ߟߡߊ߬ߦߊ ߣߊ߭ ߡߍ߲ ߞߍߣߍ߲߫ ߒ ߠߊ߫ ߖߡߊ߬ߣߊ ߘߐ߫ ߞߊ߬ ߓߐ߫ ߊߙߊߓߎߟߊ߫ ߸ߘߌ߯ߣߊ ߏ߬ ߘߏ߲߬ ߥߟߏ߫ ߛߟߎ ߦߋ߫ ߤߌ߬ߖߊߖߌ߫ ߛߏ߫ ߝߌ߬ߟߊ߫ ߟߋ߬ ߘߌ߫ ߊ߬ߙߊ߬ߓߎ߬ ߘߎ߯  ߕߟߋ߬ߓߋ ߘߐ߫߸ߣߊߟߌ߬ߡߎ߲߬   ߡߞߊ߫ ߣߌ߫ ߡߊ߬ߘߌ߬ߣߊ߬ ߘߌ߫߸ ߛߌ߬ߟߡߊ߬ߦߊ ߕߊ߲ߓߊ߲ ߦߋ߫ ߡߊ߬ߘߌ߬ߣߊ߬ ߘߌ߫߸ߊ߬ ߞߐߘߐ߲ ߦߋ߫ ߡߞߊ߫ ߘߌ߫߸ߝߣߊ߫ ߡߊ߲߬ߘߋ߲ ߝߊ߲߰ߡߊ ߟߎ߫ ߟߋ߬  ߘߏ߲߬ ߝߟߐ߫ ߛߌ߬ߟߡߊ߬ߦߊ ߘߴߊ߬ ߝߊ߲߰ߕߊ߲ ߠߎ߬ ߢߍ߫߸ߊ߬ ߝߊ߰ߡߊ߬ ߞߏ߬ߟߊ߬ߡߊ ߏ߬ ߟߋ߫ ߞߊ߬ ߛߌ߬ߟߡߊ߬ߦߊ ߡߌ߬ߙߌ߲ ߣߴߊ߬ ߝߏ߲߬ߝߏ߲߬ߣߊ ߥߙߊ߬ ߡߊ߲߬ߘߋ߲߫ ߡߌ߬ߙߌ߲߬ߘߌ ߛߣߐ߬ߡߍ ߘߐ߫ ߢߊ ߓߍ߯ ߡߊ߬߸ߝߏ߫ ߞߊ߬  ߞߛߌ߬ߞߛߊ ߞߴߊ߬ߟߎ߬ ߟߊ߫ ߊߙߊߓߎ ߣߊ߰ߟߊ ߸ߞߛߌ߬ߞߛߊ ߦߋ߫ ߝߊ߬ߙߊ߲߬ߛߌ߬ߞߊ߲ ߘߐ߫ ߞߐ߲ߔߌߟߍߛߌ ߘߌ߬߸ ߡߐ߱ ߡߍ߲ ߓߴߌ ߤߣߍ߫ ߌ ߖߍ߬ߘߍ ߘߌ߫߸ߞߴߊ߬ ߞߴߏ߬ ߟߊߘߍ߲߱ ߘߌ߫ ߞߴߌ ߓߊ߲߬ ߌ ߛߌߦߊ ߘߐ߫߸ߞߴߌ ߘߍ߬ߡߍ߲߬ߘߌ߫ ߏ߬ ߛߌߦߊ ߟߊ߫߸ߞߴߌ ߓߊ߲߬ ߌ ߟߊ߲߬ߓߋ ߘߐ߫߸ߊ߬ ߣߌ߫ ߞߴߌ ߖߞߊ߫ ߏ߬ ߡߵߊ߬ ߟߌ߬ߤߟߊ ߓߍ߯ ߘߐ߫߸ߤߊߟߴߊ߬ ߕߊ߯ߡߊ ߢߊ ߸ߤߊߟߴߊ߬ ߕߎ߬ ߢߊ ߊ߬ ߣߌ߫ ߤߊߟߴߊ߬ ߞߎߡߊ߫ ߞߊ߲ ߣߌ߫ ߊ߬ ߞߎߡߊ߫ ߢߊ߸ߤߊߟߴߊ߬ ߛߐ߲߬ ߞߏߙߏ߲ ߠߎ߬ ߞߴߏ߬ ߓߍ߯ ߕߊ߬ ߞߐߘߍ߫. ߒ߬ߓߊ߬ ߊߙߊߓߎ ߤߣߍߟߌ ߏ߬ ߟߋ ߞߊ߬ ߒ߬ ߠߊ ߘߝߐ߬ߦߊ߬ߟߊ ߟߎ߫ ߟߐ߬ ߊ߬ ߝߐ߫ ߟߊ߫߸ߞߏ߫ ߊ߲ ߓߋ߲ߓߊ ߟߎ߬ ߓߐߣߍ߲ ߕߟߋ߬ߓߐ ߡߍ߲ ߘߐ߫߸ߞߴߏ߬ ߦߋ߫ ߡߞߊ߫ ߟߋ߬ ߘߌ߫߸ߓߊ ߦߋ߲߬ ߝߣߊ߫ ߕߟߋ߬ߓߐ߬ ߝߊ߲ ߠߋ߫ ߝߍ߬߸ߞߵߊ߬ ߕߘߍ߫ ߘߏ߲߬ ߒ߬ ߓߋ߲ߓߊ ߟߎ߬ ߓߐߣߍ߲߫ ߕߟߋ߬ߓߐ ߡߍ߲ ߘߐ߫ ߸ߏ߬ ߞߊ߫ ߞߊ߲߫ ߞߊ߬ ߞߍ߫ ߋߗߏߔߌ߫ ߝߊ߲߬ߝߍ߬  ߟߊ߫ ߟߋ߬ ߘߌ߫߸ߒߠߋ(ߞߊ߲ߕߍ߫ ߛߟߏ߬ߡߊ߯ߣߊ߫) ߏ߬ ߟߋ ߖߌ߰ ߟߊ߫߸ߟߌ߬ߤߟߊ ߓߍ߯ ߝߣߊ߫ ߏ߬ ߦߌ߬ߘߊ߬ ߟߊ߫ ߸ߣߴߊ߲ ߓߋ߲ߓߊ ߟߎ߬ ߓߐߦߌߟߊ ߕߎ߲߬ ߞߍ ߛߊ ߊ߬ߙߊ߬ߓߎ߬ߟߊ߫ ߘߌ߫߸ߛߵߊ߲ ߝߘߊ߬ߜߍ߬ߟߊ߬ߡߊ ߟߋ߬ ߡߎߣߎ߲߬߸ߥߟߊ߫ ߊ߲ ߝߌ߲߬ߣߍ߲߬ ߞߎߘߊ ߟߋ߬ ߸ߊ߲ ߘߏ߲߬ ߝߌ߲߬ߣߍ߲߬ ߓߊ߯ ߞߍ߫ ߝߋ߲ ߡߍ߲ ߓߟߏ߫߸ߛߴߏ߬ ߦߋ߫ ߟߊ߫ ߜߍ ߘߐ߫ ߡߎߣߎ߲߬ ߸ߓߊ߬ߙߌ߬ ߏ߬ ߕߍ߫ ߝߋߎ߲߫߸ߓߊߏ߬ ߘߐ߬ߝߐ ߦߴߊ߬ ߦߌ߬ߘߊ߬ ߟߊ߫ ߜߍ ߘߐ߫ ߸ߞߏ߫ ߡߊ߲߬ߘߋ߲ ߘߏ߲߬ ߘߊ߫ ߥߊ߰ߘߎ߯ ߡߙߊ߬ߞߊ߬ ߡߊ߲ߛߊ  ߟߎ߬ ߟߊ߫ ߡߊ߬ߙߊ  ߞߣߐ߫ ߂߄߀ ߌ.ߡ.ߞߐ߫߸ߞߋߟߓߊ߫ ߡߊ߬ߡߊ߬ߘߌ߬ ߡߏߦߌ ߢߍ߫ ߛߊ߲߬ ߃߃ߋ ߟߋ߬ ߟߊ߫߸ߞߴߊ߬ ߕߊ߬  ߂߄߀ ߡߊ߬ ߸ߞߵߊ߬ ߛߌ߰ ߞߋߟߊ ߡߏߦߌ ߟߊ߫ ߅߇߀ ߟߊ߫ ߌ.ߡ ߞߐ߫ ߸ߞ.ߜ ߢߍ߫ ߛߊ߲߬ ߉߉߆ ߞߴߊ߬ ߛߌ߰ ߆߆߆ ߟߴߊ߬ ߢߍ߫ ߕߎ߲߯ߣߌ߲߬߸ߏ߬ ߘߐ߫߸ߊ߲ ߓߋ߲ߓߊ ߟߎ߬ ߞߍ ߞߋߟߊ ߣߴߊ߬ ߛߊ߰ߓߊ ߟߎ߬ ߓߐ߲ߛߐ߲ ߘߌ߫߸ߏ߬  ߦߋ߫ ߥߎߦߊ ߜߍߘߐߕߊ ߟߋ߬ ߘߌ߫߸ߤߊ߲ߞߟߌߡߊ߫ ߞߊ߬ߙߊ߲߬ߣߍ߲ ߕߍ߫ ߛߴߊ߬ ߘߊ߫ ߛߎ߫ ߟߊ߫ ߡߍ߲ ߘߐ߫. ߞߛߌ߬ߞߛߊ߬ ߞߋߟߋ߲ ߢߌ߲߬ ߠߋ߬ ߞߏߛߐ߲߬ ߸ߊ߰ ߝߐ߫ ߟߊ߫ ߡߙߊ߬ߞߊ ߟߎ߫ ߡߊ߬ ߡߎߣߎ߲߬ ߞߏ߫ ߛߙߊ߬ߞߎ߬ߟߋ߸ߏ߬ ߞߘߐ ߟߋ߬ ߞߏ߫  ߝߘߊ߬ߜߍ ߥߟߊ߫ ߝߘߊ߬ߜߍ߬߸ߓߊߏ߬ ߥߊ߰ߘߎ߰ ߡߙߊ߬ߞߊ ߟߎ߬ ߟߊ߫ ߡߊ߬ߙߊ ߕߎ߬ߡߊ ߸ߊ߬ ߛߌ߬ߛߋ߬ ߡߊ߲ߛߊ ߟߎ߫ ߕߘߍ߬ ߘߐߖߏ߯ߙߏ߫ ߟߊ߫ ߝߘߊ߬ߜߍ߬ ߓߐ߲߬ߛߐ߲߬ߦߊ ߏ߬ ߟߋ ߟߊ߫ ߸ߝߏ߫ ߞߵߊ߬ ߝߐ߫ ߛߐ߲߬ ߞߏ߫ ߡߊ߲߬ߛߊ ߏ߬ ߟߎ߬ ߦߋ߫ ߖߎߟߌߞߊߙߌߣߊߦߣߌ߫ ߞߙߋ߫ ߝߌߟߊ ߡߊ߬ߡߊ߬ߙߋ߲ ߠߎ߫ ߟߋ߬ ߘߌ߫.
ߏ߬ ߘߐ߫ ߸ߡߊ߲߬ߛߊ߬ߓߏ߲߬ ߞߘߐߞߘߐ ߞߣߐ߫ ߡߐ߮ ߟߎ߫ ߟߋ߬ ߸ߞߴߊ߬ ߕߘߍ߬ ߞߎߡߊ ߏ߬ ߓߍ߯ ߦߋ߫ ߝߘߊ߬ߜߍ߬ߦߊ ߤߣߍߟߌ ߞߛߌ߬ߞߛߊ ߟߋ߬ ߘߐߙߐ߲߫ ߘߌ߫߸ߣߴߏ߬ ߕߍ߫ ߡߋ߬ߘߋ ߘߌ߫ ߝߍ߫ ߘߋ߲߫ ߖߋ߬ ߟߊ߫ ؟ ߞߛߌ߬ߞߛߊ߬ ߞߋߟߋ߲ ߣߌ߲߬ ߠߋ߬ ߘߏ߫ ߟߐ߬ ߊ߬ ߝߐ߫ ߟߊ߫߸ߞߏ߫ ߝߘߊ߬ߜߍ ߟߎ߫ ߟߋ߬ ߞߊ߬ ߜ߭ߊ߰ߣߊ߫ ߞߘߐ߬ߡߊ ߝߊ߲߰ߡߊ߬ߟߊ ߖߎߛߌ߰ ߝߘߊ߬ߝߌ߲ ߠߎ߬ ߞߊ߲ߞߊ߲߬ ߸ߞߋߟߋ߲߫ ߏ߬ ߟߎ߬ ߓߐ߲ߛߐ߲ ߠߎ߬ ߦߋ߫ ߣߊ߬ ߝߌ߲߬ ߖߊ߬ߕߙߊ߬ߦߊ ߓߟߏ߫ ߞߐ ߟߊ߫ ߸ߥߟߊ߫ ߝߘߊ߬ߝߌ߲ ߠߎ߬ ߦߋ߫ ߣߊ߬ ߡߊ߲߬ߛߊ߬ߦߊ ߓߏ߬ߛߌ߫ ߏ߬ ߟߎ߬ ߟߊ߫ ߞߐ ߟߊ߸ߏ߬ ߘߏ߲߬ ߓߍ߯ ߝߐ߫ ߞߎ߲ ߠߋ߬߸ߞߵߊ߬ ߦߌ߬ߘߊ߬ ߞߏ߫ ߝߘߊ߬ߝߌ߲߫ ߡߊ߫ ߞߏߓߊ߫ ߛߌ߫ ߖߎ߬ߓߐ߫ ߊ߬ ߖߘߍ߬ ߦߋ߫ ߡߎߣߎ߲߬߸ߏ߬ ߟߋ ߞߏߛߐ߲߬ ߊ߬ߟߎ߬ ߦߋ߫ ߝߘߊ߬ߝߌ߲߬ ߞߏ߫ ߘߐߜߍ߫ ߞߍߟߊ ߓߍ߯ ߞߍ߫ ߟߊ߫ ߝߘߊ߬ߜߍ߬ ߓߐ߲ߛߐ߲ ߠߎ߬ ߘߌ߫ ߛߐ߲߬ ߞߘߊߎ߲߫. ߤߌ߲ߘߌ ߸ߢߊߝߐߟߌߓߊ ߘߏ߫ ߟߎ߫ ߝߣߊ߫ ߦߋ߫ ߒ߬ ߓߋ߲ߓߊ ߓߐ߫ ߦߌߟߊ ߞߍ߫ ߟߊ߫ ߤߌ߲ߘߌ߫ ߖߡߊ߬ߣߊ ߣߴߊ߬ ߞߕߐߟߊ ߟߎ߬ ߘߌ߫߸ߓߊߏ߬ ߝߘߊ߬ߝߌ߲ ߘߏ߫ ߟߎ߫ ߝߣߊ߫ ߦߋ߫ ߕߟߋ߬ߓߐ ߞߐߞߘߐߟߊ ߘߐ߫ ߦߋ߲߬߸ߓߊ߬ߙߌ߬ ߠߎ߬ ߕߊ߫ ߡߙߌ߫ ߘߐ߫߸ߒ ߞߏ߫ ߣߌ߫ ߒ ߞߏ߫ ߣߌ߫  ߓߋ߲ߓߊ ߟߎ߫ ߕߎ߲߬ ߞߍ߫ ߘߊ߫   ߕߟߋ߬ߓߐ ߞߐߞߘߐߟߊ ߏ߬ ߟߎ߬ ߘߐ߫߸ߒ ߞߏ߫ ߊ߬ߟߎ߫ ߕߎ߲߬ ߕߴߛߋ߫ ߕߟߋ߬ߓߋ߬ ߊߝߙߌߞߌ߬ ߟߊߛߐ߬ߘߐ߲߬ ߠߊ߫ ߝߋߎ߲߫߸ߓߊߏ߬ ߓߋ߲߬ߒ߬ߞߊ߲߬ߠߌ߲߬ߠߊ ߟߎ߫ ߕߎ߲߬ ߛߌߟߊ ߕߍ߰ ߊ߬ߟߎ߬ ߢߍ߫ ߟߋ߬ ߘߍ߯߸ߥߟߊ߫ ߞߵߊ߬ߟߎ߫ ߞߟߍ߬ ߞߊ߬ ߘߏ߫ ߟߎ߬ ߝߊ߰ ߞߊ߬ ߘߏ߫ ߟߎ߫ ߖߐ߲߬ߧߊ߫ ߸ߞߴߏ߬ ߟߎ߫ ߝߊ߬ߙߊ߲߬ߝߊ߬ߙߊ߲߬ߠߊ ߕߏ߫ ߓߟߏߡߐ߯ߦߊ ߡߙߊ߬ߟߌ ߘߐ߫ ߊ߬ߟߎ߬ ߓߟߏ߫ ߞߘߊߎ߲߫ ߸ߓߊ߬ߙߌ߬ ߏ߬ ߛߌ߫ ߕߍ߫߸ߟߌ߬ߤߟߊ ߓߍ߯ ߞߏ߬ߣߌ߲߬ ߦߋ߫ ߡߍ߲ ߦߌ߬ߘߊ߬ ߟߊ߫ ߸ߏ߬ ߟߋ ߝߘߊ߬ߝߌ߲ ߥߟߏߛߟߎ ߞߍ߫ ߘߌ߫ ߊߝߙߌߞߌ߬ ߘߌ߫ ߞߊ߬ߦߌ߯ ߤߌ߲߯߫߸ߝߘߊ߬ߝߌ߲߬ߠߊ߫ ߞߏ߬ߣߌ߲߬.
ߊ߲ ߓߋ߲ߓߊ ߟߎ߬ ߣߊ߬ߟߌ ߊߝߙߌߞߌ߬ ߕߟߋ߬ߓߋ߬ ߘߐ߫
ߊ߲ ߓߋ߲ߓߊ ߟߎ߫ ߕߘߍ߬ ߕߟߋ߬ߓߐ ߦߙߐ ߡߍ߲ ߘߐ߫߸ߛߌߦߊ߫ ߛߘߍߡߊ߲߫ ߠߋ߫ ߕߘߍ߬ ߢߐ߲߮ ߞߊ߲߬ ߦߋ߲߬߸ߕߍߜߟߍߦߊ ߣߌ߫ ߓߍ߲߬ߓߊߟߌߦߊ ߟߋ߫ ߥߙߊ߬ ߘߴߏ߬ ߟߎ߬ ߕߍ߫ ߸ߞߊ߬ ߞߍ߫ ߞߍ߬ߟߍ ߣߌ߫ ߢߐ߲߯ ߝߊ߮  ߣߌ߫ ߢߐ߲߯ ߖߐ߲ߦߊ ߘߌ߫ ߥߊ߯ߕߌ ߓߍ߯ ߟߊ߫߸ߛߌߦߊ ߡߍ߲ ߕߐ߯ ߞߏ߫ ߥߊ߲߬ߞߙߊ ߟߎ߬߸ߏ߬ ߟߎ߫ ߕߘߍ߬ ߖߐߟߊ߲ߘߌ ߟߋ߬ ߘߌ߫߸ߞߟߍ߬ ߛߌߦߊߡߊ߲ ߡߊ߲ ߘߌ߫ ߡߍ߲ ߠߎ߬ ߦߋ߫ ߝߋߎ߲߫߸ ߏ߬ ߟߎ߬ ߞߊ߬ ߝߙߍ߬ ߛߌߦߊߡߊ߲߫ ߞߍ߫߸ߟߊ߫ ߖߐ ߣߌ߫ ߓߍ߲߭ ߘߌ߫ ߟߐ߬ߞߎ߫ ߛߌ߰ߢߐ߲߰ߡߊ ߟߎ߬ ߕߍ߫߸ߓߊ߬ߙߌ߬ ߢߊ߫ ߛߌ߫ ߕߍ߫ ߛߐ߬ߘߐ߲߬ ߏ߬ ߡߊ߬߸ߓߊߏ߬ ߛߌߦߊ ߕߐ߭ ߟߎ߫ ߕߘߍ߬ ߞߟߍ߬ߟߊ߲߬ߘߌ߫ ߜߊ߲߰ߛߊ߲߫ ߠߋ߬ ߘߌ߫߸ߡߍ߲ ߠߎ߬ ߕߴߊ߬ߟߎ߫ ߛߌ߰ ߟߴߊ߬ ߘߐߛߎߡߊߣߍ߲ ߘߐ߫ ߝߋߎ߲߸ߥߊ߲߬ߞߙߊ ߟߎ߫ ߞߢߊ߬ߣߍ߲  ߓߍ߲߭ ߠߊߘߏ߲߬ ߠߊ߫ ߞߟߍߞߕߍ߫߸ߊ߬ߟߎ߫ ߞߴߊ߬ ߘߐ߬ߛߘߊ߫ ߞߏ߫ ߊ߬ߟߎ߬ ߦߋ߫ ߓߐ߫ ߕߟߋ߬ߓߐ ߘߐ߫ ߞߊ߬ ߦߟߍ߬ߡߊ߲߫ ߕߟߋ߬ߓߋ ߘߐ߫߸ߥߊ߲߬ߞߙߊ ߓߍ߯ ߥߟߌ߬ ߘߴߏ߬ ߟߋ ߘߐ߫ ߞߋߟߋ߲ߘߌ߫ ߞߐߘߍ߫߸ߊ߬ߟߎ߬ ߟߊ߫ ߓߌߦߊ߲ ߠߎ߬ ߣߌ߫ ߘߋ߲ߣߍ߲ ߠߎ߬ ߣߌ߫ ߡߏ߬ߛߏ ߟߎ߬ ߣߴߊ߬ߟߎ߬ ߓߟߏߝߋ߲ ߓߍ߯߸ߏ߬ ߟߎ߬ ߦߋ߫ ߝߊ߬ߟߌ ߟߎ߫ ߞߎ߲߬߸ߊ߬ߟߎ߫ ߞߊ߬ ߕߟߋ߬ߓߋ ߜߍ߬ ߞߋߟߋ߲ ߞߎ߲߬ߕߋߟߋ߲ ߡߌ߬ߘߊ߬ ߝߊ߲ߞߊ߲ߢߊ߲߫ ߸ߓߊ߬ߙߌ߬ ߊ߬ߟߎ߬ ߛߎߡߊߡߊ߲߫  ߕߘߍ߬ ߦߋ߫ ߕߊ߯ߡߊ ߘߐ߫ ߸ߓߊߏ߬ ߛߍ߲߬ߛߍ߲߬ߠߌ߲߬ ߕߊ߯ߡߊ ߟߋ߫ ߕߘߍ߬ ߸ߤߊߞߍߕߏ߫ ߘߏ߫ ߞߊߣߊ߬ ߥߊ߫ ߞߊ߬ ߘߏ߫ ߕߏ߫߸ߊ߬ߟߎ߫ ߞߊ߬ ߝߏ߬ߣߊ߲ ߡߍ߲ ߕߊ߯ߡߊ߫ ߏ߬ ߞߎ߲߬ߕߊ߮ ߘߐ߫߸ߏ߬ ߘߌ߫ ߞߎߘߍ߫ ߆߀߀߀ ߢߐ߲߰ ߓߐ߫߸ߞߴߊ߬ ߕߊ߬ ߝߘߊ߬ߝߌ߲߬ߠߊ ߊߝߙߌߞߌ߬ ߞߙߋ ߡߊ߬ ߜ߭ߊߙߌߘߊߝߎߌ߫ ߛߐ߲ߞߢߊ ߘߐ߫߸ߞߣߴߊ߬ ߛߌ߰ ߖߋ߬ߟߌߓߊ߬  ߣߌ߫ ߓߊߝߌ߲ߓߊ ߞߟߊ ߝߌ߬ߟߊ ߞߐߝߘߊ߫ ߦߙߐ ߕߍߟߊ ߟߊ߫.ߊ߬ߟߎ߬ ߓߐ ߕߟߋ߬ߓߐ ߘߐ߫߸ߊ߬ߟߎ߫ ߣߊ߬ ߘߊ ߓߍ߲߬ ߖߋ߬ߟߌߓߊ߬ ߦߌ߬ߟߊ߬ߓߊ ߟߋ߬ ߘߐ߫ ߖߐ߲߫߸ߊ߬ߟߎ߫ ߞߴߊ߬ߟߎ߬ ߡߊߞߍ߫ ߖߋ߬ߟߌߓߊ߬ ߣߌ߫ ߓߊߝߌ߲ߓߊ  ߞߐߝߘߊ ߦߙߐ ߕߍߟߊ ߡߍ߲ ߘߐ߫߸ߏ߬ ߟߋ ߞߟߌ߫ ߟߊ߫ ߞߏ߫ ߥߊ߲߬ߞߙߊߘߎ߰ ߸ߥߊ߲߬ߞߙߊߘߎ߰ ߞߎߓߋߘߊ ߕߘߍ߬ ߞߟߌ߫ ߟߊ߫ ߞߏ߫ ߛߏ߫ ߏ߬ ߟߋ߬ ߞߏߛߐ߲߬ ߤߊߟߌ߬ ߓߌ߬߸ߊ߬ ߓߊ߯ ߝߐ߫ ߒ߬ ߠߊ߫ ߞߊ߲ ߘߐ߫ ߞߏ߫ ߞߊ߬ߘߌ߬ߛߊ ߥߊߣߍ߲߫ ߛߏ߫ ߸ߏ߬ ߞߘߐ ߟߋ߬ ߞߏ߫ ߊ߬ ߥߊߣߍ߲߫ ߊ߬ ߟߊ߫ ߘߎ߱ ߟߊ߫߸ߊ߬ ߓߘߊ ߦߋ߫ ߡߍ߲ ߘߌ߫ ߞߊ߬ߣߌ߲߬߸ߣߌ߫ ߡߐ߰ߓߊ  ߟߎ߬ ߟߊ߫ ߥߛߎ߬ ߝߐߣߍ߲ ߠߎ߬ ߞߍ߫ ߘߊ߫ ߕߎ߬ߢߊ߬ ߘߌ߫߸ߊ߬ߟߎ߬ ߓߐ߫ ߘߊ߫ ߕߟߋ߬ߓߐ ߘߐ߫ ߂߇߆߄ ߠߋ߬ ߟߊ߫ ߏ߬ ߘߐ߫ ߌ.ߡ ߢߍ߫ ߞ.ߜ ߢߍ߫ ߛߊ߲߬ ߄߀߀߀ ߞߣߊ߬ ߛߋ߫ ߥߊ߲߰ߞߙߊߘߎ߰ ߂߇߆߀ ߟߊ߫ ߌ.ߡ ߢߍ߫߸ ߞ.ߜ ߢߍ߫ ߃߉߉߆ ߟߊ߫ ߊ߬ߟߎ߬ ߦߋ߫ ߘߐ߬ߝߐ ߞߎ߲߬ߝߟߐ ߛߊ߲߬ ߥߊ߲߬ ߞߋ߬ߟߋ߲߬ߞߋ߬ߟߋ߲߬ ߝߐ ߞߍ߫ ߟߊ߫ ߢߊ ߡߍ߲ ߣߴߊ߲ ߞߵߊ߬ ߡߌ߬ߘߊ߬ ߏ߬ ߡߊ߬ ߞߊ߬ߣߌ߲߬.
ߥߊ߲߬ߞߙߊߘߎ߰ ߟߎ߬ ߟߊ߬ߘߍ ߛߌ߲߬ߝߏ߲߬ߢߊ ߸ߊ߬ߟߎ߬ ߓߟߏ߫ ߛߏ߫
ߥߊ߲߬ߞߙߊߘߎ߰ ߛߌ߱ ߞߎ߲߬ߕߊ߮ ߡߎ߰ߡߍ ߘߐ߫߸ߛߊ߲߬ ߺ ߊ ߺ ߛߊ߲߬ ߊ߲ ߓߋ߲ߓߊ ߟߎ߬ ߘߌ߫ ߟߊ߬ߘߍ߬ߓߊ ߡߊߞߟߌ߫ ߥߊ߲߬ߞߙߊߘߎ߰ ߞߎߓߋߘߊ ߟߊ߫ ߛߏ߫ ߸ߊ߬ߟߎ߬ ߘߴߊ߬ ߝߐ߫ ߢߐ߲߮ ߦߋ߫ ߟߊ߬ߘߍ ߏ߬ ߘߐ߫ ߸ߞߏ߫ ߊ߲ ߓߍ߯ ߞߵߊ߬ ߟߐ߲߫ ߞߏ߫ ߞߍ߬ߟߍ  ߣߌ߫ ߓߍ߲߬ߓߊߟߌߦߊ ߟߊߜߏߦߊߒߢߍ  ߟߋ߬ ߞߴߊ߲ ߓߐ߫ ߕߟߋ߬ߓߐ ߘߐ߫߸ߒ ߞߏ߫ ߊ߲ ߣߊ߬ߕߐ߫ ߒ ߛߌ߰ ߟߊ߫ ߒ߬ ߞߏߟߊ߫ ߓߍ߲߭ ߣߌ߫ ߖߛߎ߬ ߛߎߡߊ ߣߌ߫ ߖߐ ߘߝߊߣߍ߲ ߘߐ߫ ߑ ߏ߬ ߘߐ߫ ߸ߊ߲ ߞߊߣߊ߬ ߢߌ߬ߣߊ߬ ߒ߬ ߣߊ߬ ߞߎ߲ߢߊ ߏ߬ ߞߐ߫ ߘߋ߰ ߸ߞߵߊ߬ ߞߍ߫ ߢߐ߲߯ ߞߟߍ ߘߌ߫ ߦߊ߲߬ ߸ߊ߬ߟߎ߬ ߘߌ߫ ߟߊ߬ߘߍ ߏ߬ ߞߎ߲߬ߘߏ߲ ߞߍ߫ ߘߎ߲ߘߎ ߣߌ߫ ߘߊ߲ߞߊ ߘߏ߲߭ ߘߌ߫ ߥߐ߬ߦߐ ߣߌ߫ ߞߍ߬ߟߍ ߣߌ߫ ߕߍߜߟߍߦߊ ߛߓߊߓߎ ߓߍ߯ ߟߊ߫ ߸ߡߐ߰ ߞߋߟߋ߲ ߓߊ߯ ߥߐ߬ߦߐ ߘߏ߫ ߖߎ߬ߕߍ߰ ߸ߓߍ߯ ߘߴߊ߬ ߝߊ߲߬ߞߊ ߓߊ߲߫ ߏ߬ ߞߏߢߊ ߟߊ߫ ߝߎߚߎ߫ ߝߏ߫ ߞߊ߬ ߥߐ߬ߦߐ ߏ߬ ߓߊ߲߫ ߸ ߒ߬ߓߴߊ߲ ߓߋ߲ߓߊ ߥߊ߲߬ߞߙߊ ߟߎ߫ ߞߊ߬ ߛߋ߬ߘߐ߰ߞߍ߫ ߞߋߟߋ߲߫ ߛߊ߲߬ ߥߊ߯ ߞߋߟߋ߲ ߘߝߊߣߍ߲ ߛߌ߱ ߞߍ߫ ߕߍߓߍ߲ ߣߌ߫ ߞߊ߲ߓߍ߲ ߘߐ߫ ߥߊ߲߬ߞߙߊߘߎ߰ ߢߊ ߡߍ߲ ߞ.ߜ ߢߍ߫ ߛߊ߲߬ ߃߉߉߆ ߞߵߊ߬ ߛߌ߰ ߛߊ߲߬ ߃߀߀߀ ߟߊ߫ ߂߉߉߆ ߞ.ߜ ߢߍ߫ ߏ߬ ߟߋ ߘߌ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߘߐ߬ߝߐ ߦߌߟߡߊ:ߊߝߙߌߞߌ߬ ߕߟߋ߬ߓߋ ߦߌߟߡߊ:ߡߊ߲߬ߘߋ߲ ߡߌ߬ߙߌ߲߬ߘߌ ߦߌߟߡߊ:ߥߊ߲߬ߞߙߊ
ߘߐ߬ߞߏ߬ߦߊ ߟߐ߲ߞߏ
ߟߐ߲ߞߏ ߡߍ߲ ߦߋ߫ ߛߎ߲ߞߎ߲ ߣߴߊ߬ ߦߋߙߋ߲ ߠߎ߫ ߞߎ߬ߙߎ߲߬ߘߎ ߞߊ߬ߙߊ߲߬ ߠߊ߫.
ߟߐ߲ߞߏ ߜߍߞߣߐ
ߕߌߙߌ߲ߠߌ߲ ߓߊߖߎߟߞߊ ߡߍ߲ ߦߋ߫ ߡߐ߱ ߛߐ߫ ߟߊ߫ ߟߐ߲ߣߌ߲ ߠߊ߫.
ߓߘߍ߬ߓߘߍ߬ߟߌ ߟߐ߲ߞߏ:
ߟߐ߲ߞߏ ߓߏߟߏ߲ ߡߍ߲ ߦߋ߫ ߓߘߍ߬ߓߘߍ߬ߟߌ ߣߴߊ߬ ߣߐ߬ߝߍ߬ ߞߏ ߟߎ߫ ߞߊ߬ߙߊ߲߬ ߠߊ߫.
ߞߊ߲ ߡߊߛߙߋ ߣߴߊ߬ ߞߎ߬ߙߎ߲߬ߘߎ
ߞߊ߲ߡߊߛߙߋ ߞߎ߬ߙߎ߲߬ߘߎ ߟߎ߬
ߥߟߊ߬ߘߊ߫ ߝߟߐ: {ߞߊ߲ߡߊߦߟߍ ߡߝߊߣߍ߲}
ߞߊ߲ߡߊߦߟߍ ߡߝߊߣߍ߲ ߦߋ߫ ߛߌ߰ߙߊ߬ߟߊ߲ ߠߎ߬ ߞߊ߲߬ߞߏߙߏ߲ ߕߏ ߟߋ߬ ߘߌ߫ ߛߓߍߟߌ ߘߐ߫ ߕߋ߲߬ ߝߏߦߊ߲߫، ߊ߬ ߝߐߣߴߊ߬ ߡߊ߬ ߟߋ߬ ߞߏ߫ ߞߊ߲ߡߊߦߟߍ ߡߝߊߣߍ߲߸ ߓߺߴߊ߬ ߡߍ߲ߞߊ߲ ߘߊߡߌߣߊ ߦߋ߫ ߟߊߺߦߟߍ߬ ߟߊ߫ ߟߋ߬ ߞߣߊ߬ߕߏ߫ ߊ߬ ߟߊߓߊ߲ ߠߊߺߖߌ߰ ߟߊ߫ ߡߝߊ߬ߦߊ ߘߐ߫ ߕߋ߲߬ ߘߏߦߌ߲߫،ߦߏ߫ : ߊ ߋ   ߌ   ߍ    ߎ   ߏ  ߐ... ߓߊ، ߓߏ، ߛߌ،.....      ߊ߬ ߟߊߺߞߙߐ߬ߛߌ߬ ߘߐߙߐ߲߫߸ ߊ߰  ߌߣߊߝߐ߫ ߌ ߦߺߴߊ߬ ߝߐ ߟߊ߬ ߟߋ߬ ߞߏ߫: (ߊߺߊ߬، ߋߺߋ߬،..... )
ߖߊ߲߬ߕߏ߬ߒ߬ߘߐ߬ ߜߍߟߍ߲:
ߞߊ߲ߡߊߦߟߍ ߡߝߊߣߍ߲ ߦߋ߫ ߦߋ߫ ߟߊ߫ ߒߞߏ ߞߎߡߊߺߘߋ߲ ߠߎ߬ ߝߊ߲߭߬ ߓߍ߯ ߟߋ߬ ߘߐ߫، ߞߏ߬ߣߌ߲߫߸ ߊ߬ ߡߊ߲߬ߞߊ߲  ߦߋ߫ ߓߐ߫ ߟߺߴߊ߬ߟߎ߬ ߟߊߓߊ߲߫ ߘߐߙߐ߲߫ ߠߋ߬ ߟߊ߫، ߦߏ߫ ߕߊ߲߬ : (ߞߎߡߊߘߋ߲=ߞߎ߫ ߡߊ߫ ߘߋ߲) ߊ߬ ߝߟߍ߫ ߓߊ߫߸ (ߞߎ߫ ߡߊ߫) ߓߘߊ߫ ߞߍ߫ ߞߊ߲ ߠߊߓߊ߬ߙߊ ߘߌ߫߸ ߞߊ߬ ߡߊ߬ߝߊ ߕߐ߰ߡߊ߬ߛߙߋ ߕߏ߫ ߊ߬ ߟߊ߫߸ ߞߣߊ߬ (ߘߋ߲) ߡߝߊ߫ ߟߊߓߊ߲ ߠߊ߫ ߛߊ߫ ߞߏ߫ ߞߎ߫-ߡߊ߫-ߘߋ߲ ߏ߬ ߘߐ߫߸ ߊ߬ ߕߐ߰ߡߊ߬ߛߙߋ ߦߋ߫ ߞߎߡߊߘߋ߲ ߝߊ߲߬ ߓߍ߯߸ ߊ߬ ߡߊ߲߬ߞߊ߲ ߧߋ߫ ߟߊߓߊ߲ ߘߐߙߐ߲߫ ߠߊ߫.
{ߞߊ߲ߡߊߦߟߍ ߟߊߓߙߊ߬ߺߣߍ߲}: (ߊ߫)
ߞߊ߲ߡߊߦߟߍ ߟߊߓߙߊ߬ߺߣߍ߲ ߦߋ߫ ߞߍ߬ߙߍ߲߬ߘߍ߬ ߕߋߟߋ߲ߣߍ߲ ߕߋ߭ ߟߋ߬ ߘߌ߫ ߛߌ߰ߙߊ߬ߟߊ߲߬ ߥߐߙߐ߲ߥߌ߬ߟߊ ߟߎ߬ ߣߌ߫ ߒ ߕߍߘߐ ߞߊ߲߬ ߕߊ߲߬ߘߐ : {ߊ߫ ߋ߫  ߌ߫  ߍ߫  ߎ߫  ߏ߫  ߐ߫  ߒ߫}، ߊ߬ ߝߐߣߺߴߊ߬ ߡߊ߬ ߟߋ߬ ߞߏ߫ ߞߊ߲ߡߊߦߟߍ ߟߊߓߙߊ߬ߺߣߍ߲߸ ߓߺߴߊ߬ ߡߍ߲ߞߊ߲ ߦߋ߫ ߟߊߺߦߟߍ߬ ߟߊ߫ ߟߊ߬ߓߙߊ ߘߐ߫ ߕߋ߲߬ ߥߟߊߞߌ߫، ߦߏ߫ ߕߊ߲߬ : ߒ߫، ߓߊ߲߫، ߟߊ߫، ߝߐ߫، ߛߊ߫،....
ߖߊ߲߬ߕߏ߬ߒ߬ߘߐ:
ߞߊ߲ߡߊߦߟߍ ߟߊߓߙߊ߬ߺߣߍ߲߫ ߕߐ߰ߡߊ߬ߛߙߋ ߕߍ߫ ߦߋ߫ ߟߊ߫ ߒߞߏ ߞߎߡߊߘߋ߲ ߠߎ߬ ߝߊ߲߬ ߛߺߴߊ߬ߺߟߎ߫ ߟߊߓߊ߲ ߞߐ߫، ߊ߬ ߡߊ߲߬ߞߊ߲ ߞߐ߬ߣߌ߲߬ ߦߋ߫ ߓߐ߫ ߟߺߴߊ߬ߟߎ߫ ߝߊ߲߬ ߓߍ߯ ߟߋ߬ ߘߐ߫ ߞߐߘߍ߫، ߦߏ߫ ߕߊ߲߬ : (ߞߊ߲ߞߊ߲߫) ߊ߬ ߝߟߍ߫ ߓߊ߫߸ (ߞߊ߲߫) ߝߟߐߡߕߊ ߞߍߣߍ߲߫ ߟߊ߬ߺߓߙߊ ߟߋ߬ ߘߌ߫ ߝߐߟߌ ߘߐ߫߸ ߞߊ߬ ߡߊ߬ߝߊ߫ ߕߐ߰ߡߊ߬ߛߙߋ ߕߏ߫ ߊ߬ ߟߊ߫ ߛߓߍߟߌ ߘߐ߫، ߞߊ߬ ߟߊ߬ߓߙߊ ߕߐ߰ߡߊ߬ߛߙߋ ߞߍ߫ (ߞߊ߲߫) ߟߊߓߊ߲ߠߕߊ ߛߊ߫ ߞߏ߫ ߞߊ߲ߞߊ߲߫، ߏ߬ ߘߐ߫߸ (ߞߊ߲ߞߊ߲߫) ߝߕߐ ߡߍ߲ߞߊ߲ ߦߋ߫ ߞߍ߫ ߟߊ߫ (ߞߊ߲߫ ߞߊ߲߫) ߠߋ߬ ߘߌ߫߸ ߞߊ߬ ߟߊ߬ߓߙߊ ߞߺߴߊ߬ ߟߊ߫ ߞߊ߬ߣߌ߲߬، ߒ߬ߞߊ߬߸ ߣߺߴߌ ߞߊ߬ ߞߎ߲߬ߞߎ߬ߘߎ߲߬ ߞߐߣߙߊ (ߞߊ) ߣߙߊ߫ ߞߊ߲ߞߊ߲߫ ߠߊ߫ ߛߌߛߍ߲߬߸ ߌ ߘߌߣߺߵߊ߬ ߦߋ߫ ߛߍ߲ ߟߊ߬ߓߙߊ߫ ߕߐ߰ߡߊ߬ߛߙߋ ߓߘߊ߫ ߕߎߣߎ߲߫ ߕߋ߲߬ ߖߋߎ߲߫، ߦߏ߫ ߕߊ߲߬ : {ߞߊ߲ߞߊ߲ߞߊ}߸ ߏ߬ ߘߺߴߊ߬ ߟߐ߲߫ ߘߐߙߐ߲߫ ߞߏ߫ ߞߊ߲ߡߊߦߟߍ ߟߊߓߙߊ߬ߺߣߍ߲ (ߞߍ߬ߙߍ߲߬ߘߍ߬ ߕߋߟߋ߲ߣߍ߲) ߕߐ߰ߡߊ߬ߛߙߋ ߕߍ߫ ߦߋ߫ ߟߊ߫ ߒߞߏ߫ ߞߎߡߊߺߘߋ߲ ߠߎ߬ ߝߊ߲߭߬ ߛߌ߫ ߊ߬ߟߎ߬ ߟߊߓߊ߲ ߞߐ߫߸ ߤߊߟߵߊ߬ ߓߊ߯ ߞߍ߫ ߞߎߡߊߺߘߋ߲߫ ߡߍ߲ ߛߎ߲ ߘߌ߫߸ ߣߌ߫ ߜߋ߲߭ ߘߏ߫ ߣߙߊ߫ ߘߺߴߏ߬ ߟߊ߫ ߒߞߘߐ߫ ߊ߬ߟߋ߬ ߘߌ߫ ߕߎߣߎ߲߫ ߦߋ߲߬߸ ߦߏ߫ ߊ߲ ߓߟߋߣߺߴߏ߬ ߟߊ߫ ߢߊ ߡߍ߲ ߛߍ߲.
{ߞߊ߲ߡߊߖߌ߮ ߡߝߊߣߍ߲ (ߊ߭)}
ߖߊ߲߬ߕߏ߬ߒ߬ߘߐ :
ߞߎߡߊߘߋ߲߫ ߜߋ߲߬ ߛߌߦߊߡߊ߲ ߠߎ߬ ߘߐ߫߸ ߞߊ߲ߡߊߖߌ߮ ߡߝߊߺߣߍ߲ ߥߟߊ߫ ߞߊ߲ߡߊߖߌ߮  ߟߊߓߙߊ߬ߺߣߍ߲ ߠߋ߬ ߕߎ߲߰ ߠߊ߫  ߞߊ߲ߡߊߖߌ߮ ߡߝߊߺߣߍ߲ ߠߊ߫ ߞߎߘߊߦߌ߫، ߦߏ߫ ߕߊ߲߬ : ߊ) ߞߊ߲ߡߊߖߌ߮ ߟߊߺߓߙߊ߬ߣߍ߲ ߕߊ ߟߎ߬ : (ߓߊ߭ߞߐ߬ߦߐ، ߝߎ߭ߓߊ߬ߟߌ،...)      ߊ߬ ߝߟߍ߫ ߓߊ߫߸ ߞߊ߲ߡߊߖߌ߯ ߡߝߊߣߍ߲ ߦߋ߫(ߓߊ߭) ߡߍ߲ ߠߊ߫ (ߞߐ߬) ߡߍ߲ ߣߙߊߺߣߍ߲߫ ߏ߬ ߟߊ߫߸ ߏ߰ ߞߊ߲ߡߊߖߌ߯ ߟߊߓߙߊ߬ߣߍ߲ ߠߋ߬ ߘߌ߫ ߕߊ߲߬ (ߓߊ߭ߞߐ߬ߦߐ) ߛߋ߲ߛߋߘߋ߲߫ ߝߺߴߏ߬ ߦߋ߫ ߞߍ߫ ߞߊ߲ߡߊߖߌ߮ ߟߋ߬ ߘߌ߫، ߊ߫߹ ߌߟߋ ߊ߬ ߡߊߝߟߍ߫ ߕߊ߲߬ ߓߊ߫ ߣߺߴߊ߬ ߛߓߍ߫ ߘߊ߫ ߞߏ߫ (ߓߊ߭ߞߐߞߐ) ߝߙߋߞߋ ߘߌ߫ ߛߐ߬ߘߐ߲߬ ߏ߬ ߝߐߢߊ ߣߺߴߊ߬ ߞߘߐ ߓߍ߯ ߘߐ߫، ߓߊ߸ ߒߞߏ ߞߌߙߍߘߋ߲߫ ߛߌ߫ ߕߺߴߏ߬ ߘߌ߫߸ ߊ߬ ߖߍ߬ߘߍ ߝߊ߲ ߝߐ߫ ߜߏߡߊ߲߫ ߠߋ߬ ߡߣߍ߬، ߒ߬ߓߊ߬߸ ߊ߰ ߏ߬ ߢߊ ߟߋ߬ ߞߊ߲߬ ߗߐ߫ ߝߏ߫ ߊ߬ ߢߐ߲߰ ߞߊ߲ߡߊߖߌ߯ ߘߏ߫ ߟߋ߰ ߕߎ߲߰ ߊ߬ ߟߊ߫ ߕߘߋ߫.
ߋ) ߞߊ߲ߡߊߖߌ߮ ߡߝߊߣߍ߲ ߕߊ ߟߎ߬ : *(ߔߏ߲߭ߔߏ߲߭߸ ߞߏ߭ߞߏ߭،... )  ߣߌ߲߬ ߝߣߊ߫ ߝߟߍ߫ ߘߐߙߐ߲߫߸ ߌ ߡߊ߫ ߞߊ߲ߡߊߖߌ߯ ߡߝߊߣߍ߲ ߕߎ߲߰ߣߍ߲߫ ߦߋ߫ ߏ߬ ߝߣߊ߫ ߟߊ߫ ߕߊ߲߬ ߞߏ߫ (ߞߏ߭ߞߏ߭)، ߏ߬ ߘߐ߫߸ ߣߺߴߊ߬ ߛߓߍ߫ ߘߊ߫ ߕߊ߲߬ ߞߏ߫ (ߞߏ߭ߞߏ߫) ߌ ߢߊ߫ ߕߍ߫ ߝߙߋߞߋ ߟߊ߫ ߏ߬ ߡߍ߲ߞߊ߲ ߖߍ߬ߘߍ ߘߐ߫ ߏ߬ ߘߌ߫߸ ߞߘߐ߫ ߘߏ߲߬ ߝߣߊ߫ ߕߺߴߊ߬ ߟߊ߫ ߝߋߎ߫.
{ߞߊ߲ߡߊߖߌ߮ ߟߊߓߙߊ߬ߺߣߍ߲} :
ߞߊ߲ߡߊߖߌ߮ ߟߊߓߙߊ߬ߺߣߍ߲ ߦߋ߫ ߞߍ߬ߙߍ߲߬ߘߍ߬ ߢߌ߲ߡߊ ߛߌ߱ ߟߋ߬ ߘߌ߫ ߛߌ߰ߙߊ߬ߟߊ߲߬ ߥߐߙߐ߲ߥߌ߬ߟߊ ߟߎ߬ ߣߌ߫ ߒ ߕߍߘߐ ߞߊ߲߬ ߕߊ߲߬ (ߊ߬  ߋ߬   ߌ߬   ߍ߬   ߎ߬   ߏ߬   ߐ߬   ߒ߬)، ߊ߬ ߝߐߣߺߴߊ߬ ߡߊ߬ ߟߋ߬ ߞߏ߫ ߞߊ߲ߡߊߖߌ߮ ߟߊߓߙߊ߬ߺߣߍ߲߸ ߓߺߴߊ߬ ߡߍ߲ߞߊ߲ ߦߋ߫ ߖߌ߰ ߟߊ߫ ߟߊ߬ߓߙߊ ߘߐ߫ ߕߋ߲߬ ߥߟߊߞߌ߫، ߦߏ߫ ߕߊ߲߬: (ߊ߬، ߊ߬ߟߎ߬، ߓߊ߬ߓߊ߬، ߣߊ߬،... )
ߞߊ߲ߡߊߖߌ߮ ߟߊߓߙߊ߬ߺߣߍ߲ ߦߋ߫ ߦߋ߫ ߟߊ߫ ߒߞߏ ߞߎߡߊߺߘߋ߲ ߠߎ߬ ߝߊ߲߬ ߓߍ߯ ߟߋ߬ ߘߐ߫ ߞߐߘߍ߫߸ ߊ߬ ߘߊߡߌߣߊ، ߊ߬ ߕߍߡߊ߬، ߊ߬ ߣߺߴߊ߬ ߟߊߓߊ߲، ߊ߬ ߘߏ߲߬ ߓߊ߯ ߦߋ߫ ߝߊ߲߬-ߊ-ߝߊ߲߬߸ ߊ߬ ߡߍ߲ߞߊ߲ ߘߌ߫ ߓߐ߫ ߦߋ߲߬ ߕߘߋ߫، ߒ ߡߺߴߊ߬ ߝߐ߫ ߘߋ߬ ߣߌ߫ ߘߎ߰ߡߊ߬ ߞߎߡߊ ߘߏ߫ ߕߎ߲߰ ߘߺߴߊ߬ ߟߊ߫߸ ߊ߬ ߘߌ߫ ߞߍ߫ ߞߊ߲ߺߡߊߦߟߍ ߟߊߺߓߙߊ߬ߣߍ߲ ߘߌ߫ ߏ߬ ߘߐߙߐ߲߫ ߠߋ߬ ߘߐ߫(ߛߓߍߢߊ ߘߐ߫ ߥߟߊ߫ ߝߐߢߊ ߘߐ߫) ، ߦߏ߫ ߕߊ߲߬ :
ߊ) ߣߊ߬ߣߊ߬ ߣߌ߫ ߞߎߡߊߛߓߏ߫ ߣߊ߬ ߓߊ߯ ߕߎ߲߰ ߢߐ߲߯ ߠߊ߫߸ ߊ߬ ߘߌ߫ ߞߍ߫ (ߣߊ߬ߣߊ߫ ߣߊ߬ ߘߊ߫) ߘߌ߫، ߞߊ߬ ߞߊ߲ߡߊߦߟߍ߫ ߟߊߓߙߊ߬ߣߍ߲ ߞߺߴߊ߬ ߟߊ߫ ߞߊ߬ߣߌ߲߬ ߞߏ߫ *ߣߊ߬ߣߊ߫... ߞߺߵߊ߬ ߕߘߍ߬ ߊ߬ ߛߎ߲ ߠߋ߬ ߣߊ߬ߣߊ߬ ߘߌ߫     ߓߊ߬ߙߌ߬߸ ߣߌ߫ ߛߊ߲ߡߊ߫ ߞߎߡߊ ߘߏ߫ ߕߎ߲߰ ߘߺߴߊ߬ ߒߞߘߐ߫߸ ߊ߬ ߘߌ߫ ߕߏ߫ ߊ߬ ߢߊ ߡߊ߬ ߕߊ߲߬ : *ߣߊ߬ߣߊ߬ ߡߊ߫ ߣߊ߬...       ߋ) ߊ߬ ߣߌ߫ (ߓߊ߬ߓߊ߬) ߝߣߊ߫ ߕߋ߲߬ ߠߋ߬، ߏ߬ ߣߌ߫ ߞߏߡߊߛߓߏ߫ (ߦߟߍ߬) ߕߎ߲߰ߣߍ߲ ߘߌ߫ ߞߍ߫ (ߓߊ߬ߓߊ߫ ߦߟߍ߬ ߘߊ߫)، ߓߊ߬ߙߌ߬߸ ߣߌ߫ ߛߊ߲ߡߊ߫ ߞߎߡߊ ߕߎ߲߰ ߘߺߴߊ߬ ߟߊ߫ ߛߊ߫߸ ߊ߬ ߘߌ߫ ߕߏ߫ ߊ߬ ߢߊ ߡߊ߬ ߕߊ߲߬ : (ߓߊ߬ߓߊ߬ ߦߟߍ߫ ߘߊ߫)، ߘߐ ߣߌ߲߬ ߘߏ߲߬ ߦߋ߫ ߓߊ߬ߓߊ߫ ߦߟߍ߬ ߘߊ߫ ߟߋ߬ ߘߌ߫.
ߏ߬ ߘߐ߫߸ ߊ߰ ߕߋ߲߬ ߠߋ߬ ߗߐ߫.
{ ߞߊ߲ߡߊߦߟߍ ߡߝߊߣߍ߲ ߛߊ߬ߡߊ߲߬ߣߍ߲}
ߞߊ߲ߡߊߦߟߍ ߡߝߊߣߍ߲ ߛߊ߬ߡߊ߲߬ߣߍ߲ ߦߋ߫ ߝߎ߯ߟߊ ߛߌ߱ ߟߋ߬ ߘߌ߫ ߛߌ߰ߙߊ߬ߟߊ߲߬ ߥߐߙߐ߲ߥߌ߬ߟߊ ߟߎ߬ ߣߌ߫ ߒ ߕߍߘߐ ߞߊ߲߬ ߕߊ߲߬ : (ߊ߮  ߋ߮   ߌ߮   ߍ߮   ߎ߮   ߏ߮   ߐ߮   ߒ߮)، ߊ߬ ߝߐߣߺߴߊ߬ ߡߊ߬ ߟߋ߬ ߞߏ߫ ߞߊ߲ߡߊߦߟߍ ߡߝߊߣߍ߲ ߛߊ߬ߡߊ߲߬ߣߍ߲߸ ߓߺߴߊ߬ ߡߍ߲ߞߊ߲߫ ߘߊߡߌߣߊ ߦߋ߫ ߟߊߦߟߍ߬ ߟߊ߫ ߟߋ߬ ߞߣߊ߬ߕߏ߫ ߊ߬ ߟߊߓߊ߲ ߠߊߖߌ߰ ߟߊ߫ ߡߝߊ߬ߦߊ߬ ߘߐ߫ ߛߊ߬ߡߊ߲߬ߠߌ߲߬ ߓߟߏߡߊ߬ ߕߊ߲߬ߘߐ : (ߊߺߊߺߊ߬ߺߊ߬، ߋߺߋߺߋ߬ߺߋ߬،...)، ߏ߬ ߘߐ߫߸ ߊ߬ ߛߊ߬ߡߊ߲߬ߓߊߟߌ ߛߊ߬ߡߊ߲߬ߣߍ߲ ߠߋ߬ ߦߺߴߊ߬ ߘߌ߫ ߕߊ߲߬ : ߊ߮، ߡߙߊ߬ߓߊ߮، ߛߋߕߌ߮، ߕߍ߮،...       ߞߎߡߊ߫ ߟߊߜߐߞߎߦߊ߫ ߘߐ߫߸ ߊ߬ߟߋ߬ ߝߎ߯ߟߊߣߍ߲ ߧߋ߫ ߝߐߢߊ߫ ߝߌ߬ߟߊ ߛߓߍߢߊ߫ ߞߋߟߋ߲ ߠߋ߬ ߘߌ߫، ߊ߬ ߝߐߢߊ߫ ߝߟߐ ߟߋ߬ ߛߊ߬ߡߊ߲߬ߠߌ ߘߌ߫ ߦߏ߫ ߊ߲ ߓߟߋߣߍ߲߫ ߏ߬ ߢߊ ߡߍ߲ ߛߊ߲ߘߐ߫، ߊ߬ ߢߊ߫ ߝߌߟߊߣߊ߲ ߠߋ߬ ߛߌ߰ߙߊ߬ߟߊ߲ ߠߎ߬ ߓߊߟߌ ߘߌ߫ ߞߊ߬ (ߞ) ߘߏ߲߬ ߏ߬ ߟߎ߬ ߕߍ߫ ߛߊ߫ ߦߏ߫ ߕߊ߲߬ : (ߊ߮=ߊߞߊ،  ߋ߮=ߋߞߋ،    ߌ߮=ߌߞߌ،    ߍ߮=ߍߞߍ،... )، ߣߌ߲߬ ߠߺߵߊ߬ ߕߏ߫ ߟߊ߫߸ ߊ߰ ߝߐ߫ ߟߊ߫ ߞߏ߫ (ߕߍ߮) ߊ߬ ߣߌ߫ (ߕߞߍ)، (ߛߋߕߌ߮) ߊ߬ ߣߌ߫ (ߛߋߕߞߌ)، (ߡߙߊ߬ߓߊ߮ = ߡߙߊ߬ߓߞߊ)، ...       ߒ߬ߓߊ߬߸ ߊ߬ߟߋ ߛߓߍߢߊ߫ ߞߋߟߋ߲ ߝߐߢߊ߫ ߝߌ߬ߟߊ ߟߋ߬ ߘߌ߫ ߏ߬ ߢߊ.
ߞߊ߲ߡߊߦߟߍ ߡߝߊߺߣߍ߲ ߛߊ߬ߡߊ߲߬ߺߣߍ߲ (ߝߎ߯ߟߊߺߣߍ߲ ߥߟߊ߫ ߛߊ߬ߡߊ߲߬ߺߠߊ߲ : [ ߊ߮ ] ) ߕߍ߫ ߦߋ߫ ߟߊ߫ ߒߞߏ ߞߎߡߊߺߘߋ߲ ߠߎ߬ ߘߊߡߌߣߊ ߣߺߴߊ߬ߟߎ߬ ߕߍߡߊ߬ ߝߋߎ߫߸ ߊ߰ ߞߍ߫ ߟߺߴߊ߬ߟߎ߬ ߟߊߓߊ߲ ߠߋ߬ ߘߐ߫ ߞߎߘߊߦߌ߫، ߦߏ߫ ߕߊ߲߬ : ߛߋߓߊ߮، ߡߙߊ߬ߺߓߊ߮، ߞߎ߲߬ߺߕߌ߮، ߊ߬ ߣߌ߫...
ߓߊ߬ߙߌ߬߸ ߞߎߡߊߺߘߋ߲ ߠߎ߬ ߕߍߡߊ߬ ߣߺߴߊ߬ ߕߎ߲߰ ߘߊ߫ ߞߊ߲ߡߊߦߟߍ ߟߊ߫߸ ߊ߬ ߘߌ߫ ߞߍ߫ ߞߊ߲ߡߊߦߟߍ߫ ߟߊߓߙߊ߬ߺߣߍ߲ ߦߏ߫ ߕߊ߲߬ ߊ߬ ߝߟߍ߫ ߓߊ߫߸ (ߛߋߓߊ߮) ߓߘߊ߫ ߦߟߍ߬ߡߊ߲߬ ߞߊ߲ߠߊߓߙߊ߬ߺߣߍ߲ ߘߌ߫ ߕߊ߲߬ ߞߏ߫: (ߛߋߓߊ߯ߦߊ) ߓߊ߸ ߊ߬ ߕߎ߲߰ߺߣߍ߲߬ (ߛߋ) ߡߍ߲ ߠߊ߫߸ ߏ߰ ߞߊ߲ߡߊߦߟߍ ߘߌ߫. ߝߣߊ߫ ߞߍߣߍ߲߫ ߘߌ߫ ߢߊ߫ ߞߋߟߋ߲ ߏ߬ ߟߋ ߡߊ߬.
ߣߺߴߊ߬ ߘߏ߲߬ ߕߎ߲߰ ߘߊ߫ ߞߊ߲ߡߊߖߌ߮ ߟߊ߫ ߕߎ߲߯߸ ߊ߬ ߘߌ߫ ߞߍ߫ ߞߊ߲ߡߊߖߌ߮ ߟߊߓߙߊ߬ߺߣߍ߲ ߘߌ߫ ߕߍߡߊ߬، ߦߏ߫ ߕߊ߲߬ : .    ߊ߬ ߝߟߍ߫ ߓߊ߫߸ (ߞߎ߲߬ߕߌ߮) ߓߘߊ߫ ߞߍ߫ (ߞߎ߲߬ߕߌ߰ߦߊ) ߘߌ߫، ߓߊ߸ ߞߊ߲ߡߊߖߌ߮ ߟߋ߫ ߞߐ߲߬ ߘߺߴߊ߬ ߢߍ߫ ߣߺߴߏ߬ ߦߋ߫ (ߞߎ߲߬) ߘߌ߫ ߏ߬ ߟߋ ߞߊ߬ (ߕߌ߮) ߞߍ߫ (ߕߌ߰) ߘߌ߫ ߕߍߡߊ߬.
ߏ߬ ߘߐ߫ ߡߍ߲ ߧߋ߫ ߘߐߙߐ߲߫߸ ߞߎߡߊߺߘߋ߲ ߠߎ߬ ߕߍߡߊ߬߸ ߣߌ߫ ߛߊ߬ߡߊ߲߬ߠߊ߲ (ߞߊ߲ߡߊߦߟߍ ߡߝߊߺߣߍ߲߫ ߛߊ߬ߡߊ߲߬ߺߣߍ߲) ߕߎ߲߰ ߘߊ߫ ߞߊ߲ߡߊߦߟߍ ߟߊ߫߸ ߊ߬ ߘߌ߫ ߞߍ߫ ߞߊ߲ߡߊߦߟߍ ߟߊߓߙߊ߬ߺߣߍ߲ ߛߊ߬ߡߊ߲߬ߺߣߍ߲ ߘߌ߫ ߦߏ߫ (ߛߋߓߊ߮=ߛߋߓߊ߯ߦߊ) ߣߺߴߊ߬ ߘߏ߲߬ ߕߎ߲߰ ߘߊ߫ ߞߊ߲ߡߊߖߌ߮ ߟߊ߫߸ ߊ߬ ߘߌ߫ ߞߍ߫ ߞߊ߲ߡߊߖߌ߮ ߟߊߓߙߊ߬ߺߣߍ߲߫ ߛߊ߬ߡߊ߲߬ߺߣߍ߲ ߘߌ߫ ߕߍߡߊ߬ ߕߊ߲߬ : (ߣߊ߬ߓߊ߮=ߣߊ߬ߓߊ߰ߕߐ)
(ߞߊ߲ߡߊߦߟߍ ߟߊߓߙߊ߬ߺߣߍ߲ ߛߊ߬ߡߊ߲߬ߺߣߍ߲) :
ߞߊ߲ߡߊߦߟߍ ߟߊߓߙߊ߬ߣߍ߲ ߛߊ߬ߡߊ߲߬ߣߍ߲ ߦߋ߫ ߝߎ߯ߟߊߣߍ߲ ߢߊߛߌ߲ ߠߋ߬ ߘߌ߫ ߡߊ߬ߙߊ߲ ߝߍ߬ ߛߌ߰ߙߊ߬ߟߊ߲߬ ߥߐߙߐ߲ߥߌ߬ߟߊ ߟߎ߬ ߣߌ߫ ߒ ߕߍߘߐ ߞߊ߲߬ ߕߊ߲߬ : (ߊ߯  ߋ߯   ߌ߯   ߍ߯   ߎ߯   ߏ߯   ߐ߯   ߒ߯)، ߊ߬ ߝߐߣߺߴߊ߬ ߡߊ߬ ߟߋ߬ ߞߏ߫ ߞߊ߲ߡߊߦߟߍ ߟߊߓߙߊ߬ߣߍ߲ ߛߊ߬ߡߊ߲߬ߣߍ߲߸ ߓߺߴߊ߬ ߡߍ߲ߞߊ߲ ߦߋ߫ ߟߊߦߟߍ߬ ߟߊ߫ ߟߋ߬ ߟߊ߬ߓߙߊ ߘߐ߫ ߛߊ߬ߡߊ߲߬ߠߌ߲߬ ߓߟߏߡߊ߬ ߕߊ߲߬ߘߐ : ߊ߯ ߋ߯..
ߞߊ߲ߡߊߦߟߍ ߟߊߓߙߊ߬ߣߍ߲ ߛߊ߬ߡߊ߲߬ߣߍ߲ ߦߋ߫ ߦߋ߫ ߟߊ߫ ߒߞߏ ߞߎߡߊߘߋ߲ ߠߎ߬ ߝߊ߲߭߬ ߓߍ߯ ߟߋ߬ ߘߐ߫ ߞߐߘߍ߫، ߊ߬ ߘߊߡߌߣߊ، ߊ߬ ߕߍߡߊ߬، ߊ߬ ߣߺߴߊ߬ ߟߊߓߊ߲، ߦߏ߫ ߕߊ߲߬ : ߊ߯، ߓߊ߯ߙߊ، ߛߟߊߕߌ߯ ߓߘߍ،...      ߊ߬ ߘߏ߲߬ ߓߊ߯ ߦߋ߫ ߝߊ߲߬-ߊ-ߝߊ߲߬߸ ߊ߬ ߡߊ߲߬ߞߊ߲ ߦߋ߫ ߓߐ߫ ߟߊ߫ ߦߋ߲߬ ߠߋ߬ ߕߘߋ߫.
ߒ߬ߓߊ߬߸ ߊ߰ ߕߋ߲߬ ߠߋ߬ ߖߐ߫߹
ߞߊ߲ߡߊߖߌ߮ ߡߝߊߣߍ߲ ߛߊ߬ߡߊ߲߬ߺߣߍ߲ : (ߊ߱)
ߞߊ߲ߡߊߖߌ߮ ߡߝߊߣߍ߲ ߛߊ߬ߡߊ߲߬ߺߣߍ߲ ߧߋ߫ ߝߎ߯ߟߊߣߍ߲ ߢߍߛߌ߲ ߠߋ߬ ߘߌ߫ ߞߌߣߌ߲ ߝߍ߬ ߛߌ߰ߙߊ߬ߟߊ߲߬ ߥߐߙߐ߲ߥߌ߬ߟߊ ߟߎ߬ ߣߌ߫ ߒ ߕߍߘߐ ߞߊ߲߬ ߕߊ߲߬ : {ߊ߱  ߋ߱   ߌ߱   ߍ߱   ߎ߱   ߏ߱   ߐ߱   ߒ߱}، ߊ߬ ߝߐߣߺߴߊ߬ ߡߊ߬ ߟߋ߬ ߞߏ߫ ߞߊ߲ߡߊߖߌ߮ ߡߝߊߣߍ߲ ߛߊ߬ߡߊ߲߬ߺߣߍ߲߸ ߓߺߴߊ߬ ߡߍ߲ߞߊ߲ ߘߊߡߌߣߊ ߦߋ߫ ߟߊߖߌ߰ ߟߊ߫ ߟߋ߬ ߞߺߵߊ߬ ߕߍߡߟߊ ߟߊߦߟߍ߬ ߞߣߊ߬ߕߏ߫ ߊ߬ ߟߊߓߊ߲ ߠߊߖߌ߰ ߟߊ߫ ߡߝߊ߬ߦߊ ߘߐ߫ ߛߊ߬ߡߊ߲߬ߠߌ߲߬ ߓߟߏߡߊ߬ ߕߊ߲߬ߘߐ : {ߊ߬ߺߊߺߊ߰، ߋ߬ߺߋߺߋ߰، ߍ߬ߺߍߺߍ߰،...}
ߞߊ߲ߡߊߖߌ߮ ߡߝߊߣߍ߲ ߛߊ߬ߡߊ߲߬ߓߊߟߌ ߦߋ߫ ߢߊ ߡߍ߲ ߗߐ߫߸ ߊ߬ ߛߊ߬ߡߊ߲߬ߣߍ߲ ߢߌ߲߬ ߝߣߊ߫ ߦߋ߫ ߕߋ߲߬ ߠߋ߬ ߞߊ߲ߡߊߦߟߍ ߣߓߊ߬ߟߌ߬ߦߊ ߘߐ߫ ߊ߬ߟߎ߬ ߞߐߝߍ߬ ߞߎߡߊߘߋ߲ ߠߎ߬ ߣߙߊ߬ ߢߐ߲߰ ߠߊ ߘߐ߫ ߞߊ߬ߣߌ߲߬، ߦߏ߫ ߕߊ߲߬ : ߟߊ߱ߖߌ߬ ߞߊ߱ߟߊ߭ ߞߊ߱ߓߌ߬ߣߍ߬ ߛߐ߱ߛߐ߱ ߛߊ߱ߡߏ߬ߙߌ߬ ߛߐ߱ߡߊ߬، ߊ߬ ߝߟߍ߫ ߞߍ߫߸ ߌ ߡߊ߫ ߞߊ߲ߡߊߖߌ߯ ߣߊ߬ߣߍ߲ ߦߋ߫ ߊ߬ ߞߐ߫ ߟߊߒߡߊ ߢߌ߲߬ ߠߎ߬ ߓߍ߯ ߘߐ߫ ߣߌ߲߬، ߏ߬ ߘߐ߫߸ ߊ߬ߟߋ߬ ߝߣߊ߯ ߕߋ߲߬ ߠߋ߬، ߝߣߊ߫߸ ߞߎߡߊߘߋ߲߫ ߝߊ߲߬ ߛߌ߫ ߕߺߴߊ߬ ߕߣߊ߬ ߘߌ߫، ߊ߬ ߘߏ߲߬
ߕߐ߰ߡߊ߬ߛߙߋ ߓߊ߯ ߦߋ߫ ߝߊ߲߬-ߊ-ߝߊ߲߬߸ ߊ߬ ߡߍ߲ߞߊ߲ ߦߋ߫ ߓߐ߫ ߟߊ߫ ߦߋ߲߬ ߠߋ߬ ߕߘߋ߫.
ߏ߬ ߘߐ߫߸ ߞߊ߲ߡߊߖߌ߮ ߡߝߊߣߍ߲ ߛߊ߬ߡߊ߲߬ߺߣߍ߲ ߣߺߴߊ߬ ߛߊ߬ߡߊ߲߬ߓߊߟߌ ߓߍ߯ ߞߊ߫ ߞߊ߲߫ ߞߎ߬ߙߎ߲߬ߘߎ ߘߐ߫،ߝߏ߫ ߘߐߙߐ߲߫߸ ߛߊ߬ߡߊ߲߬ߠߌ߲ ߣߌ߫ ߛߊ߬ߡߊ߲߬ߓߊߟߌߦߊ ߡߍ߲ ߧߺߴߊ߬ߟߎ߬ ߕߍ߫.
ߞߊ߲ߡߊߖߌ߮ ߟߊߓߙߊ߬ߺߣߍ߲ ߛߊ߬ߡߊ߲߬ߺߣߍ߲ (ߊ߰) :
ߞߊ߲ߡߊߖߌ߮ ߟߊߓߙߊ߬ߺߣߍ߲ ߛߊ߬ߡߊ߲߬ߺߣߍ߲ ߧߋ߫ ߞߍ߬ߙߍ߲߬ߘߍ߬ ߢߌ߲ߡߊ ߛߌ߱ ߟߋ߬ ߘߌ߫ ߛߌ߰ߙߊ߬ߟߊ߲߬ ߥߐߙߐ߲ߥߌ߬ߟߊ ߟߎ߬ ߣߌ߫ ߒ ߕߍߘߐ ߞߊ߲߬، ߊ߬ ߕߍ߫ ߦߏ߫ ߊ߬ ߛߊ߬ߡߊ߲߬ߓߊߟߌ ߕߊ ߘߋ߬، ߓߊ߸ ߏ߬ ߕߊ ߦߋ߫ ߜߊߟߋ߫ ߟߊ߫ ߛߊ߲ߝߍ߬ ߟߋ߬ ߞߺߵߊ߬ ߞߎ߲߭ ߠߊߺߓߌߘߌ߲߫ ߘߎ߱ߡߊ߬ ߟߊߓߊ߲ ߠߊ߫ ߛߊ߫، ߛߊ߲߬ߡߊ߲߬ߣߍ߲ ߣߌ߲߬ ߘߏ߲߬ ߕߊ ߦߺߴߏ߬ ߛߌ߬ߣߊ ߟߋ߬ ߘߌ߫ ߞߺߵߊ߬ ߟߜߊߟߋ߫ ߘߎ߱ߡߊ߬ ߝߟߐ߫ ߞߺߵߊ߬ ߟߊߓߊ߲ ߠߊߖߊ߲߫ ߛߊ߲ ߡߊ߬ ߔߊ߫، ߊ߬ ߝߟߍ߫ ߛߌ߰ߙߊ߬ߟߊ߲ ߠߎ߬ ߣߌ߫ ߕߍߘߐ ߛߊ߲ߘߐ߫ ߣߌ߲߬ : (ߊ߰  ߋ߰   ߌ߰   ߍ߰   ߎ߰   ߏ߰   ߐ߰   ߒ߰).
ߣߌ߫ ߞߊ߲ߡߊߖߌ߮ ߟߊߓߙߊ߬ߺߣߍ߲ ߛߊ߬ߡߊ߲߬ߺߣߍ߲ ߞߐ߲߬ ߘߊ߫ ߞߎߡߊߺߘߋ߲߫ ߡߛߏ߬ߡߊ߲ ߢߍ߫ (ߘߎ߰ߡߊ߬ ߞߎߡߊ ߞߊ߬ߣߌ߲߬)߸ ߊ߬ ߘߊߡߌߣߊ ߘߌ߫ ߡߊߖߌ߰ ߞߣߺߵߊ߬ ߟߊߓߊ߲  ߞߍ߫ ߞߊ߲ߡߊߦߟߍ ߟߊߓߙߊ߬ߺߣߍ߲ ߘߌ߫ ߕߊ߲߬ : ( ߊ߰ ߕߋ߲߬ ߠߋ߬) ߊ߬ ߝߟߍ߫ ߓߊ߫߸ ߊ߰ ߦߏ߫ ߌ ߦߺߴߊ߬ ߝߐ ߟߊ߫ ߟߋ߬ ߞߏ߫ : ( ߊ߬ߺߊ߫ ߕߋ߲߬ߋ߲߫ ߠߋ߬) ߞߊ߬ߘߕߍ߬ ߊ߬ ߛߓߍߺߣߍ߲߫ ߠߋ߬ ߞߏ߫ : ߊ߰ ߕߋ߲߬ ߠߋ߬. ߊ߬ ߣߌ߫ (ߡߐ߰ ߝߍ߬ߕߐ)߸ ߏ߬ ߡߍ߲ߞߊ߲ ߝߣߊ߫ ߘߐߜߍ߫ ߞߍ߬ ߞߏ߫ : (ߡߐ߬ߐ߫ ߝߍ߬ߕߐ) ߞߊ߬ߛߐ߬ߘߐ߲߬ ߏ߬ ߡߊ߫ ߛߓߍ߫ ߝߋߎ߫، ߒ߬ߓߊ߬߸ ߊ߬ ߛߌߦߊߡߊ߲ ߘߐ߫ ߊ߰ ߏ߬ ߢߊ ߟߋ߬ ߞߊ߲߬߸ ߘߎ߰ߡߊ߬ ߞߎߡߊ ߡߣߊ߫ ߣߺߵߊ߬ ߞߐ߫ ߕߎ߲߫߸ ߊ߬ ߡߍ߲ߞߊ߲ ߘߌ߫ ߦߟߍ߬ߡߊ߲߫ ߏ߬ ߢߊ. ߏ߬ ߘߐ߫߸ ߊ߬ߟߋ߫ ߛߊ߬ߡߊ߲߬ߓߊߟߌ ߦߋ߫ ߢߊ߫ ߞߋߟߋ߲ ߏ߬ ߟߋ ߡߊ߬ ߕߊ߲߬، ߓߊ߬ߓߊ߬= (ߓߊ߬ߓߊ߫ ߣߊ߬ ߘߊ߫) ߝߏ߫ ߘߐߙߐ߲߫߸ ߊ߬ߟߋ߬ ߕߊ ߟߊߕߌ߲ ߧߋ߫ ߦߋ߫ ߟߺߵߊ߬ ߝߕߐ ߡߍ߲ߞߊ߲ ߠߋ߬ ߝߍ߬. ߊ߬ ߞߏ߬ߣߌ߲߬߸ ߒߞߏ ߞߎߡߊߘߋ߲ ߠߎ߬ ߝߊ߲߬ ߛߌ߫ ߕߺߴߊ߬ ߕߣߊ߬ߡߊ߬ ߦߙߐ߫ ߘߌ߫، ߊ߬ ߘߏ߲߬ ߓߊ߯ ߞߍ߫ ߝߊ߲߬-ߊ-ߝߊ߲߬߸ ߊ߬ ߡߊ߲߬ߞߊ߲ ߧߋ߫ ߓߐ߫ ߟߊ߫ ߦߋ߲߬ ߕߘߋ߫ ߝߏ߫ ߣߺߴߊ߬ ߞߐ߲߬ ߘߊ߫ ߘߎ߰ߡߊ߬ ߞߎߡߊ߸ ߏ߬ ߟߋ ߢߌ߲߬ߠߊ߬ߓߐ߬ߕߊ ߘߌ߫ ߕߎ߬ߡߊ ߘߏ߫ ߟߎ߫ ߟߊ߫.
ߊߟߎ߫ ߣߌ߫ ߢߊߦߋߟߌ߫ ߞߏߢߌߡߊ.
ߝߙߊ߬ߟߊ߬ߞߐ߬
ߝߙߊ߬ߟߊ߬ߞߐ߬ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߡߊ߲߬ߖߊ߲߬ߠߊ߫ ߡߙߊ߬ߓߊ߰ߘߊ߮ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߝߙߊ߬ߟߊ߬ߞߐ߬ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߕߘߍ߬ ߦߋ߫ ߡߐ߰ ߂߅ ߆߁߂ ߟߋ߬ ߘߌ߫ ߂߀߁߆ ߟߊ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߂߃ ߉߅߄ ߘߌ߫. ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߘߎ߰ߡߊ߬ߛߓߍ
ߖߏ߲߬ߝߏ߫
ߖߏ߲߬ߝߏ߫ /ߦߋ߫ ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ߟߊߓߋ߬ ߕߌ߲߬ߞߎߘߎ߲ ߣߴߊ߬ ߡߙߊ߬ߓߊ߬ߘߊ ߞߣߐ߫߸ߊ߬ ߛߌ߰ߓߊ߮ ߦߋ߫ ߁߃߄߁߀ ߠߋ߬ ߘߌ߫߫. ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߖߌ߬ߣߍ߫ ߘߏ߲߬ߘߊ ߦߌߟߡߊ:ߊߝߙߌߞߌ߬ ߘߏ߲߬ߘߊ
ߢߊ߲߬ߕߊ߬ߣߌ߲߬ߠߊ߬
ߢߊ߲߬ߕߊ߬ߣߌ߲߬ߠߊ߬ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߡߊ߲߬ߖߊ߲߬ߠߊ߫ ߡߙߊ߬ߓߊ߰ߘߊ߮ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߠߎ߬ ߘߐ߫.
ߟߐ߲ߞߏߛߎߡߊ߲
ߟߐ߲ߞߏ ߓߏߟߏ߲ ߡߍ߲ ߦߋ߫ ߟߐ߲ߞߏ ߕߐ߭ ߟߎ߬ ߛߎߡߊ߲ߠߌ߲ ߞߊ߬ߙߊ߲߬ ߠߊ߫ ߸ ߞߵߊ߬ߟߎ߬ ߘߐߞߕߌ߫.
ߘߎ߲߬ߘߎ߬ߟߐ߲
ߘߎ߰ߘߐ߬ߛߓߍ ߓߏ}}{{ߟߏ߲ ߡߍ߲ ߦߋ߫ ߝߓߊ ߘߎ߲߬ߘߎ߬ߕߊ ߟߎ߫ ߞߊ߬ߙߊ߲߬ ߠߊ߫.
ߔߐߙߍߘߊߞߊ߬
ߔߐߙߍߘߊߞߊ߬ ߦߋ߫ ߖߌ߬ߣߍ߬ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ߡߍ߲ ߦߋ߫ ߡߊߡߎ߲߫ ߡߙߊ߬ߓߊ߰ߘߊ ߣߌ߫ ߡߊߡߎ߲߫ ߕߌ߲߬ߞߎߘߎ߲ ߘߐ߫.
ߔߐߙߍߘߊߞߊ߬ ߡߙߊ߬ߘߊ߬ߘߎ߯ߟߊ ߛߏ߯ߙߏߣߍ߲߫ ߦߋ߫ ߞߊ߬ߝߏ߬ߓߏߟߏ߲ ߈ ߠߋ߬ ߘߌ߫:
ߓߎߙߌߦߊ߫ ߞߎߘߍ߫ ߁߂
ߞߊ߯ߙߌ߫ ߛߊ߬ߟߊߡ ߞߎߘߍ߫ ߁߂
ߘߐ߲ߜ߭ߐߟ ߖߋߌߘߌ߫ ߞߎߘߍ߫ ߁߁
ߞߏߟߌߛߐߞߐ߬ ߞߎߘߍ߫ ߇
ߒߖߊ߯ߙߋ߫ ߞߎߘߍ߫ ߁߁
ߛߊ߲ߞߊߙߋߟߊ߫ ߞߎߘߍ߫ ߃
ߕߎ߲ߞߊ߲߫ ߞߎߘߍ߫ ߁߂
ߔߐߙߍߘߊߞߊ߬ ߛߏ߫ ߞߣߐߟߊ ߞߎߘߍ߫ ߀
ߛߌ߰ߓߊ߮
ߔߐߙߍߘߊߞߊ߬ ߛߌ߰ߓߊ߮ ߕߘߍ߬ ߦߋ߫ ߡߐ߰ ߂߃ ߆߉߃ ߟߋ߬ ߘߌ߫ ߂ ߀߁߆ ߟߊ߫.
ߘߐ߬ߝߐ
ߣߍߣߍߓߊ ߁߄, ߁߈߉߆ ߟߊ߫߸ ߞߍ߬ߟߍ ߓߙߊߘߐߦߊ ߘߏ߫ ߞߍ߫ ߘߊ߫ ߛߏ ߞߣߐ߫ ߦߋ߲߬ ߡߍ߲ ߡߊߟߐ߲߫ ߕߐ߮ ߞߍ߫ ߘߊ߫ «ߔߐߙߍߘߊߞߊ߬ ߞߟߊߓߍ߲» ߘߌ߫߸ ߡߍ߲ ߘߏ߲߬ ߘߊ߫ ߝߊ߬ߙߊ߲߬ߛߌ߬ ߞߐ߲ߛߐ߲ߧߊߟߌ߫ ߣߊ߲ߕߌ߮ ߟߎ߬ ߣߌ߫ ߝߎߕߊ߫ ߖߊ߬ߟߏ߲߫ ߊ߬ߟߌ߬ߡߊߡߌ߲߫ ߠߊ߬ߓߊ߲ ߓߏߞߊߙߌ߫ ߓߌߙߏ߬ ߕߍ߫.
ߞߐߞߊ߲߫ ߛߘߌߜߋ߲ ߠߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߖߌ߬ߣߍ߫ ߘߏ߲߬ߘߊ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߛߋߞߎ߬
ߡߍ߲ ߠߎ߬ ߓߘߊ߫ ߕߐ߯ߟߴߊ߬ ߟߊ߫
ߛߋߞߎ߬ ߕߋ߬ߙߋ (߁߉߂߂-߁߉߈߄)߸ ߖߌ߬ߣߍ߫ ߞߊ߲ߕߌ߯ ߝߟߐ (߁߉߅߈-߁߉߈߄).
ߛߋߞߎ߬ ߛߎ߲߬ߖߕߊ߫ (߁߉߄߈-߂߀߀߇)߸ ߊߡߋߙߌߞߌ߬ ߝߘߊ߬ߝߌ߲ ߛߞߎ߬ߦߊ߬ߟߊ ߣߌ߫ ߞߐߝߟߌ߫ ߢߌߡߊ ߣߌߥߦ ߦߐߙߞ ߞߊ߬ߙߊ߲߬ߕߊ߫ ߞߎߘߊ (ߣߌߥߦ ߛߑߞߎߟ) ߟߊ߫.
ߛߋߞߎ߫ ߞߐߣߍ߫ (߁߉߆߀)߸ ߟߌߓߋߙߌߦߊ߫ ߓߘߍ߬ߓߘߍ߬ߟߌ߬ߟߊ ߣߌ߫ ߡߎߙߎ߲ߕߌߓߊ߯ (ߙߋߓߍߟ) ߞߎ߲ߕߌ߯ ߞߘߐ.
ߛߋߞߎ߬ ߘߙߊ߬ߡߍ (߁߉߇߃) ߖߌ߬ߣߍ߫ ߕߏ߲߬ߟߊ߲߬ߕߊ߲߬ߠߊ߫.
ߘߎ߰ߦߙߍ߬ߦߙߍ߬ߟߐ߲߬ߘߐ߬ߦߊ
ߘߎ߰ߘߐ߬ߛߓߍ ߓߏߟߏ߲ ߡߍ߲ ߦߋ߫ ߘߎ߱ ߞߘߐߟߊ߫ ߕߏ߰ߝߏ ߟߎ߫ ߞߊ߬ߙߊ߲߬ ߠߊ߫.
ߛߋߞߎ߬
ߡߍ߲ ߠߎ߬ ߓߘߊ߫ ߕߐ߯ߟߴߊ߬ ߟߊ߫
ߛߋߞߎ߬ ߝߏߝߣߊ (߁߉߈߀)߸ ߡߊ߬ߟߌ ߕߏ߬ߟߊ߲߬ߕߊ߲߬ߠߊ ߡߊ߬ߞߊ߲߬ߞߊ߲߬ߠߊ ߡߍ߲ ߞߵߊ߬ ߟߊ߫ ߕߏߟߏ߲߫ ߠߊߓߊ߲ ߞߍ߫ ߍߝ ߛߋ ߓߊ߬ߣߊ߲ߕ ߢߍ߫ ߊߙߑߡߋߣߌ߫ ߟߌߜ߭ ߝߟߐ ߘߐ߫.
ߛߋߞߎ߫ ߕߌߖߊߣߌ߲߬ ߛߎ߬ߥߊ߬ߙߋ߫ (߁߉߈߃)߸ ߜߋ߲ߞߐ߬ߖߌ߬ߘߊ ߕߏ߬ߟߊ߲߬ߕߊ߲߬ߠߊ߸ ߡߍ߲ ߦߴߊ߬ ߕߏߟߏ߲߫ ߠߊ߫ ߕߊ߲߬ ߓߋ߃߆ ߕߐߙߑߛ߭ߊ߲ߝ߭ ߢߍ߫.
ߛߋߞߎ߬ ߛߌ߬ߛߋ (߁߉߈߅) ߜߋ߲ߞߐ߰ߖߌ߬ߘߊ ߕߏ߬ߟߊ߲߬ߕߊ߲߬ߠߊ.
ߛߋߞߎ߬ ߓߊ߬ߙߊߖߌ߬߸(߁߉߈߆) ߝߊ߬ߙߊ߲߬ߛߌ߫ ߕߏ߬ߟߊ߲߬ߕߊ߲߬ߠߊ.
ߛߋߞߎ߬ ߓߊ߰ߦߐ (߁߉߈߇) ߡߊ߬ߟߌ ߕߏ߬ߟߊ߲߬ߕߊ߲߬ߠߊ߬ ߓߟߏߡߊߞߊ߬ߣߍ߲ ߡߍ߲ ߦߴߊ߬ ߕߏߟߏ߲ ߞߊ߲߬ ߗ߭ߏߣߍߛ ߛߑߔߐߙߑߕߌߝ߭ ߘߋ߬ ߟߊ߬ ߛߊߥߎߙߊ߫.
ߛߋߞߎ߬ ߖߓߊ߬ߕߍ ߏߟߌߛߋ߫ (߁߉߉߀) ߟߌߓߋߙߌߦߊ߫ ߕߏ߬ߟߊ߲߬ߕߊ߲߬ߠߊ ߡߊ߲߬ߕߏ߲߬ߕߍ߬ߟߊ߬ߞߊ ߡߍ߲ ߦߴߊ߬ ߕߏߟߏ߲ ߞߊ߲߬ ߌ߬ߙߌ߬ߛߌ߬ ߛߊߘ ߞߎߓߊ߲߫ ߞߑߙߊߛߑߣߏߘߊ߫ ߘߐ߫.
ߕߏ߭ߞߎ߬ߣߎ߲߬
ߕߏ߭ߞߎ߬ߣߎ߲߬ ߦߋ߫ ߖߌ߬ߣߍ߬ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߞߊ߲ߞߊ߲߫ ߡߙߊ߬ߓߊ߰ߘߊ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫. ߊ߬ ߣߌ߫ ߞߊ߲ߞߊ߲߫ ߕߍ߫ ߦߋ߫ ߞߎߘߍ߫ ߁߂߀ ߠߋ߬ ߘߌ߫ ߞߛߌ߬ߘߎ߯ ߛߌߟߊߞߎ߲ ߠߊ߫.
ߛߋߞߎ߬
ߡߍ߲ ߠߎ߬ ߓߘߊ߫ ߕߐ߯ߟߴߊ߬ ߟߊ߫
ߛߋߞߎ߬ ߓߊ߲߬ߜ߭ߎߙߊ߬ (߁߉߉߁)߸ ߊߡߋߙߌߞߌ߬ ߝߙߊߟߊߕߏߟߊ߲ߕߊ߲ߠߊ.
ߛߋߞߎ߬ ߟߎߡߎ߲ߓߊ߫߸ ߞߣߊߘߊ߫ ߙ߭ߏߞ ߘߐ߲߬ߞߟߌ߬ߟߊ߬ߟߊ.
ߛߋߞߎ߬ ߏ߬ߘߌ߲ߜ߭ߊ߬߸ ߊ߬ ߡߏߦߌ߫ ߘߊ߫ ߣߕߊߣߌߦߊ߫ ߓߐ߲ߙߣ ߕߐ߮ ߟߋ߬ ߘߌ߫߸ ߊߡߋߙߌߞߌ߬ ߣߌߞߎߣߎ߲ߠߊ ߡߍ߲ ߓߌ߬ߟߊ߬ ߘߊ߫ ߥߛߎ ߟߊ߫ ߝߘߊ߬ߝߌ߲ ߞߊ߲ߠߊߓߌߟߊߟߌ ߣߊ߲߬ߕߌ߮ ߟߎ߬ ߞߎ߲߬ߠߊ߫.
ߛߋߞߎ߬ ߕߙߊߥߟߋ߸ ߖߌ߬ߦߊ߬ߖߟߎ߬ߦߊ߬ߟߊ ߞߊ߬ ߓߐ߫ ߓߙߎߞߌߣߊ߫ ߝߊ߬ߛߏ߬. ߛߎߡߊߡߋ߫.
ߟߊ߲߭ߛߌ߬ߣߍ߬ ߍߡ ߛߋߞߎ߬ (߁߉߅߉) ߞߊ߬ ߓߐ߫ ߛߍ߲ߕ ߡߊߙߑߕߍ߲߫.
ߡߊߟߌߞ (߁߉߆߄)߸ ߞߊ߬ߝߏ߫ ߘߍ߬ߣߍ߲ ߘߎ߲ߓߎߦߟߊ߸ ߝ߭ߊߙߑߖߍ߲ ߕߌ߲ (Virgin Islands).
ߣߌ߲߬ ߝߣߊ߫ ߘߐߜߍ߫
ߛߋߞߎ߫߸ ߓߋߣߍ߫ ߛߏ ߣߴߊ߬ ߕߌ߲߬ߞߎߘߎ߲ ߘߏ߫ ߟߌ߲ߓߊ߲߫ ߡߊ߲ߞߊ߲ ߕߌ߲߬ߞߎߘߎ߲ ߘߐ߫߸ ߓߋߣߍ߫ ߥߙߏ߬ߘߎ߮ ߘߐ߫. ߦߌߟߡߊ:ߕߐ߮
ߜߌߚߌߟߐ߲ߘߐߦߊ
ߘߎ߰ߦߙߍ߬ߦߙߍ߬ߟߐ߲߬ߘߐ߬ߦߊ ߞߘߐߢߐ߲߮ ߠߋ߬.
ߞߊ߲ߞߊ߲ߞߋߦߊ
ߡߐ߰ߦߊ ߟߐ߲ߞߏ ߓߏߟߏ߲ ߡߍ߲ ߣߊ߬ߕߊ ߦߋ߫ ߞߊ߲ ߠߎ߬ ߛߏ߯ߙߏߢߊ ߣߴߊ߬ߟߎ߬ ߟߊߓߊ߯ߙߊߟߌ ߞߎ߬ߙߎ߲߬ߘߎ ߟߎ߫ ߕߌߙߌ߲߫ ߠߊ߫ ߸ ߞߵߊ߬ߟߎ߬ ߦߌߟߡߊߦߊߟߌ ߛߙߊߕߌ ߟߎ߬ ߟߊߘߊ߲߫.ߊ߰ ߛߓߍߢߊ ߘߏ߫ ߟߋ߬ ߞߊ߲ߞߊߒߞߋߦߊ ߘߌ߫ ߝߣߊ߫. ߊ߬ ߟߐ߲ߓߊ߮ ߦߋ߫ ߞߟߌ߫ ߟߊ߫ ߞߏ߫ ߞߊ߲ߞߊߒߞߋߦߟߊ.
ߣߐ߲߬ߛߐ߲߬ߓߜ߭ߎ߫
ߞߟߏߜߍ ߣߌ߫ ߦߟߌߡߊߛߙߋ
ߦߌߟߡߊ:ߞߟߏߞߊߣߌ߫ ߞߏ߰ߙߌ ߦߌߟߡߊ:ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߦߌߟߡߊ:ߡߊ߬ߟߌ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߊߝߙߌߞߌ߬ ߓߏ߲߬ߘߊ
ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲
ߊߡߋߙߌߞߌ߬߸ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲߸ ߞߊ߬ߝߏ߫ ߘߍ߬ߣߍ߲߸ ߓߎߞߊߙߌߟߊ߫߸ ߊ.ߞ.ߘ߸ ߞ.ߘ߸ ߊ.ߞ߸ ߏ߬ ߟߎ߬ ߝߋ߲߫-ߋ-ߝߋ߲߫ ߓߊ߯ ߝߐ߫߸ ߏ߬ ߓߍ߯ ߦߴߊ߬ ߛߌ߲߫ ߦߊ߲߬ ߠߊ߫߸ ߊ߬ ߣߴߊ߬ߟߎ߬ ߓߍ߯ ߦߋ߫ ߝߐ߫ ߟߴߊ߬ ߞߋߟߋ߲߫ ߡߊ߬, ߡߍ ߟߐ߬ߣߍ߲߬ ߦߴߊ߬ ߜߙߋ߫ ߞߏ ߡߊ߬߸ ߏ߬ ߦߋ߫ ߊߡߋߙߌߞߌ߬ ߞߐ߬ߘߎ߮ ߟߋ߬ ߘߐ߫, ߊߡߋߙߌߞߌ߬ ߕߊ߲ߓߊ߲߸ ߊߡߋߙߌߞߌ߬ ߥߙߏ߬ߘߎ߮߸ ߏ߬ ߟߎ߫ ߝߣߊ߫ ߘߐߜߍ߫ ߊߡߋߙߌߞߌ߬ ߜߙߋ ߘߐ߫. ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ (USA)߸ ߊ߬ ߡߊߟߐ߲ߣߍ߲߫ ߦߴߊ߬ ߞߊ߬ߝߏ߬ ߘߍ߬ߣߍ߲߬ ߕߐ߮ ߡߊ߬ ߞߏߛߓߍ߫߸ ߥߟߴߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ (ߊ ߞ)߸ ߊ߬ ߕߟߊߣߍ߲߫ ߦߋ߫ ߞߊ߬ߝߏ߬ ߅߀ ߟߋ߬ ߘߌ߫߸ ߕߌ߲߬ߞߎ߬ߘߎ߲߬ߙߋ߲߬ ߞߙߎߝߊߟߞߊ߫ ߞߋߟߋ߲߫߸ ߞߣߍ߫ ߖߘߍ߬ߕߐ߲߬ߕߌ߰ߓߊ߫߫ ߟߏ߯ߟߎ߫߸ ߊ߬ ߣߌ߫ ߡߊ߬ߘߎ߰ ߜߘߍ߫ ߟߎ߫. ߞߊ߬ߝߏ ߘߍ߬ߣߍ߲ ߠߋ߬ ߦߋ߫ ߘߎߢߊ߫ ߞߊ߬ߝߏ߬ ߓߟߋߓߟߋ ߛߓߊߣߊ߲ ߥߟߴߊ߬ ߣߊ߯ߣߌ߲ߣߊ߲ ߘߌ߫ ߝߊ߲߬ߝߘߊ߬ߢߊ ߘߐ߫߸ ߊ߬ ߝߊ߲߬ߝߘߊ߬ߢߊ ߦߋ߫ ߞߎߘߍ߫ ߝߘߎ߬ߓߍ߲ ߞߋ߲߬ߥߟߎ߬ ߉.߈ ߟߋ߬ ߘߌ߫߸ (ߡߟߌ ߝߘߎ߬ߓߍ߲߬ ߞߋ߲߬ߥߟߎ߫ ߃.߈)߸ ߊ߬ ߘߐ߯ߡߊ߲߫ ߋߙߐߔߎ߬ ߜߙߋ ߘߌ߫ ߣߍ߲߯ߞߍ߫ (ߞߎߘߍ߫ ߝߘߎ߬ߓߍ߲߫ ߞߋ߲߬ߥߟߎ߬ ߁߀.߁). ߊ߬ ߛߌ߰ߓߊ߮ ߦߋ߫ ߡߐ߱ ߞߋ߲߬ߥߟߎ߫ ߃߂߇ ߟߋ߬ ߘߌ߫߸ ߞߊ߬ߝߏ߫ ߘߍ߬ߣߍ߲ ߠߋ߬ ߦߋ߫ ߞߌߢߍ߲߫ ߡߐ߰ߡߊ߬ߦߙߐ߬ ߖߡߊߣߊ ߃߲ ߘߌ߫. ߊ߬ ߞߎߓߋߘߊ ߦߋ߫ ߥߊߛ߭ߌ߲ߕߐ߲߬ ߛߌ߭ ߛߌ ߟߋ߬ ߘߌ߫߸ ߞߏ߬ߣߵߊ߬ ߛߏ ߓߍ߯ ߘߐ߫ ߡߐ߰ߡߊ ߦߋ߫ ߣߌߥߦ ߦߐߙߞ ߟߋ߬ ߘߌ߫. ߞߊ߬ߝߏ߬ ߓߌߣߊ߯ߣߌ߲߫ ߣߌ߫ ߛߋ߯ߦߌ߲߫ ߣߌ߫ ߞߙߎߝߊ ߕߌ߲߬ߞߎ߬ߘߎ߲߬ߙߋ߲߬ ߞߋߟߋ߲߫߸ ߞߙߎߝߊ ߞߎߓߋߘߊ ߘߌ߫߸ ߏ߬ ߟߎ߫ ߟߋ߬ ߜߊ߲߬ߞߎ߲߬ߣߍ߲߬ ߢߐ߲߯ ߠߊ߫ ߞߣߊߘߊ߫ ߣߌ߫ ߡߍߞߛߌߞ ߟߎ߫ ߕߍ߫. ߊߟߊߛߑߞߊ߫ ߞߊ߬ߝߏ ߦߴߊߡߋߙߌߞߌ߬ ߞߐ߬ߘߎ߮ ߞߐ߬ߘߎ߯-ߕߟߋ߬ߓߋ ߟߋ߬ ߘߐ߫߸ ߞߣߊߘߊ߫ ߦߴߊ߬ ߕߟߋ߬ߓߐ ߘߐ߫߸ ߊ߬ ߣߌ߫ ߓߋߙߍ߲߫ ߕߟߍ ߞߣߐߟߊ ߘߐ߫߸ ߊ߬ ߣߌ߫ ߌ߬ߙߌ߬ߛߌ߬ ߦߴߊ߬ ߕߟߋ߬ߓߋ ߘߐ߫.
ߞߎߡߊߛߎ߲ߟߐ߲
alt=|left|thumb|ߊߡߋߙߌߜ߭ߏ߬ ߝ߭ߍߛߔߎߛߌ߫ ߒ߬ ߧߴߊ߬ ߓߛߌ߬ߞߌ߬ ߟߊ߫ ߞߏ߫ ߊߡߋߙߌߞߌ߬ ߣߊ߬ ߌߕߊߟߌ߫ ߛߏ߲߯ߓߟߊ߫ ߊߡߋߙߌߜ߭ߏ߫ ߝ߭ߍߛߑߔߎߛߌ߫ ߟߋ߬ ߕߐ߮ ߕߊ߬ ߟߊ߫. ߊߟߌߡߊ߲ߘߎ߯ߞߊ߫ ߔߊ߬ߔߘߊ߬ߦߊ߬ߟߊ߫ ߡߊߙߑߕߍ߲߫ ߥߊߟߘߑߛߋߡߎߟߍߙ ߞߊ߬ ߘߎߢߊ߫ ߔߊ߬ߔߘߊ ߘߏ߫ ߟߊߘߊ߲߫ ߁߅߀߇ ߟߊ߫߸  ߊ߬ ߞߊ߬ ߊߡߋߙߌߞߌ߬ ߘߎ߰ߘߟߊߕߍ߮ ߕߟߋ߬ߓߋ߬ߝߊ߲ ߕߐ߯ߟߊ߫ ߌߕߊߟߌ߫ ߛߏ߲߯ߓߟߊ߫ ߊߡߋߙߌߜ߭ߏ߫ ߝ߭ߍߛߑߔߎߛߌ߫ ߟߊ߫߸ ߞߵߊ߬ ߞߴߊ߬ ߖߊ߲߬ߛߊ ߘߌ߫. ߘߊߘߐߡߌߣߊߞߎ߲ߢߊ߫ ߘߐ߬ߛߙߋ߬ߟߊ߬ߞߊ ߝߐߕߊ ߡߍ߲ ߓߍ߲߬ߣߍ߲߬ ߦߋ߫ (ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲) ߡߊ߬߸ ߏ߬ ߛߓߍߟߌ ߕߎ߬ߡߊ߬ߘߊ ߦߋ߫ ߓߌ߲ߠߊߥߎߟߋ߲ ߕߋ߬ߟߋ ߂ ߟߋ߬ ߘߌ߫ ߁߇߇߆ ߟߊ߫߸ ߊ߬ ߛߓߍ߫ ߘߊ߫ ߛߑߕߌߝߌ߲߫ ߡߏߦߑߟߊ߲߫ ߠߋ߬ ߓߟߏ߫߸ ߖߌߐߙߑߖ ߥߊߛ߭ߌߕߐ߲߬ ߣߌ߫ ߘߊ߮ ߟߊ߫ ߘߍ߬ߡߍ߲߬ߠߌ߲ ߣߴߊߡߋߙߌߞߌ߬ ߜߙߋ ߣߊ߲߬ߕߌ߮ ߟߎ߬ ߟߊ߫ ߓߍ߲߬ߒߡߊ ߟߎ߬ ߟߊ߫ ߘߍ߬ߡߍ߲߬ߠߌ߲ ߛߘߊ߫ ߘߐ߫߸ ߊ߬ ߣߌ߫ ߘߊ߯ߕߌ߮ ߖߏߛߍߔ ߙ߭ߍߘ. ߡߏߦߑߟߊ߲߫ ߞߴߊ߬ ߝߐ߫ ߞߏ߫ ߞߊ߬ ߥߊ߫ ߛߋ߫ ߊߛߑߔߊ߲߫߸ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߝߊ߲߬ߞߊ ߘߝߊߣߍ߲ ߘߌ߫߸ ߞߊ߬ ߘߍ߬ߡߍ߲ ߢߌߣߌ߲߫ ߥߎ߬ߦߊ߲߬ߞߌ߬ߟߌ ߞߍ߬ߟߍ ߛߋߞߏߦߊ ߡߊ߬. ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߝߐߟߌ ߟߊ߬ߥߊ߲߬ߞߊ߬ ߝߟߐ ߡߍ߲ ߡߊߟߐ߲ߣߍ߲߫߸ ߏ߬ ߞߍ߫ ߘߊ߫ ߕߐ߯ߒߕߊ߲ߧߊ ߟߊ߬ߥߊ߲߬ߞߊ߬ߟߌ ߘߏ߫ ߟߋ߬ ߘߐ߫ ߝߐ߰ߓߍ߬ߞߊ߲ߞߋ ߘ߭ߍ߬ ߝ߭ߌ߬ߙߑߖߌߣߌߦߊ ߜ߭ߊߖ߭ߍߕ ߟߋ߬ ߓߟߏ߫߸ ߥߌߟߑߦߊߡߛߑߓߎߙߜ߭߸ ߝ߭ߌ߬ߙߑߖߌ߯ߣߌߦߊ߫߸ ߞߏ߲ߞߏߘߌ߬ߓߌ ߆ ߁߇߇߆ ߟߊ߫. ߟߊ߬ߥߊ߲߬ߞߊ߬ߟߌ ߦߌߟߡߊ߫ ߜߘߍ ߡߍ߲ ߞߍ߫ ߘߴߏ߬ ߞߐ߫߸ ߏ߬ ߘߐߓߍ߲߬ ߘߊ߫ ߖߐ߲߭ߣ ߘߌߞߌ߲ߛߐ߲߬ ߠߋ߬ ߓߟߏ߫߸ ߞߵߊ߬ ߞߎ߲߭ߘߏ߲߬ ߏ߬ ߞߐ߫ ߥߊ߬ߛߌ߬ߥߙߊ ߁߇ ߁߇߇߆ ߟߊ߫߸ ߊ߬ ߞߴߊ߬ ߝߐ߫ ߞߏ߫ ߞߙߎߝߊ ߣߌ߲߬ ߘߌ߫ ߣߊ߬ ߞߟߌ߫ ߟߋ߬ ߞߏ߫ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲. ߦߌߟߡߊ߫ ߟߊߓߊ߲ ߡߍ߲ ߠߥߊ߫ ߘߊ߫ ߞߊ߬ߝߏ ߟߎ߬ ߡߊ߬߸ ߊ߬ ߟߊߘߏ߲߬ ߞߏ ߘߐ߫ ߞߎ߬ߙߎ߲߬ߘߎ ߘߐ߫߸ ߏ߬ ߞߍ߫ ߘߊ߫ ߁߇߇߇ ߓߊ߲߫ ߕߎߡߊ ߟߋ߬ ߟߊ߫߸ ߞߎߡߦߊ ߣߌ߲߬ ߘߐ߫ ߞߏ߫: ߞߙߎߝߊ ߣߌ߲߬ ߛߌ߰ߝߊߘߌ ߟߊߓߊ߲߫ ߕߐ߫ ߦߋ߫ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߠߋ߬ ߡߊ߬. ߕߐߡߊߛ ߖߋߝߊߙߑߛߐ߲߬ ߞߊ߬ ߘߍ߲ߒߖߘߍߟߦߊ ߟߊߥߊ߲߬ߞߊ߫ ߖߊ߬ߕߋ߬ߘߐ߬ߛߌ߮ ߣߐ߬ߣߐ߬ߟߌ ߛߎ߯-ߎ-ߛߎ߫ ߛߓߍ߫ ߁߇߇߆ ߟߊ߫߸ ߊ߬ ߞߊ߬ ߞߎߡߦߊ߫ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߛߓߍ߫ ߛߓߍߘߋ߲߫ ߞߎ߲ߓߊ ߘߐ߫ ߊ߬ ߓߍ߯ ߛߟߊ ߟߊ߫. ߘߐ߬ߛߙߋ ߣߐ߬ߣߐ߬ߣߍ߲ ߣߌ߲߬ ߝߋ߲߫ ߡߊ߫ ߦߋ߫ ߥߊ߬ߛߌ߬ߥߙߊ ߂߁ ߢߍ߫ ߁߇߇߆ ߟߊ߫߸ ߊ߬ ߞߊߜߍ߬ߟߍ߲߬ ߝߣߊ߫ ߞߵߊ߬ ߟߐ߲߫ ߣߴߊ߬ ߛߓߍߣߍ߲߫ ߦߋ߫ ߘߌߞߌ߲ߛߐ߲߬ ߕߊ ߢߍ߫ ߟߋ߬߸ ߊ߬ ߞߊ߬ ߦߌߟߡߊ ߡߍ߲ ߗߋ߫ ߊ߬ ߞߙߎߝߊߢߐ߲߮ ߠߎ߬ ߡߊ߬ ߥߊ߬ߛߌ߬ߥߙߊ ߁߇ ߟߊ߫߸ ߥߟߴߊ߬ ߞߐ߫.
ߡߍ߲ ߟߕߐ߬ ߦߋ߫ ߟߊ߬ߘߛߏ߬ߟߌ ߞߊ߬ߝߏ ߘߍ߬ߣߍ߲ ߡߊ߬߸ ߏ߬ ߦߋ߫ ߛߎߡߊ߲ߘߊ߲ߕߊ ߟߋ߬ ߘߌ߫. ߊ߬ ߝߐߢߊ߫ ߜߘߍ ߡߍ߲ ߠߎ߬ ߦߋ߫ ߦߋ߲߬߸ ߏ߬ ߟߎ߫ ߟߋ߬ ߦߋ߫ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ (ߊ.ߞ߲) ߘߌ߫߸ ߥߟߊ߫ ߊ ߞ ߘ ߘߌ߫߸ ߊߡߋߙߌߞߌ߬ ߘߌ߫߸ ߟߊ߬ߡߙߍߞߍ ߘߌ߫߸ ߤߊߡߊ߲ߕߍ߫ ߊߡߋߙߌߞߍ߲ ߘߌ߫, ߊ߬ ߘߌ߫ ߛߋ߫ ߞߟߌ߫ ߟߊ߫ ߞߏ߫ ߦߎߣߊߦߑߕߍߘ ߛߑߕߋߕ ߥߟߊ߫ ߤߊߟߌ߬ ߋߕߊ ߖ߭ߏ߬ߣߌ. ߞߎ߬ߟߎ߲ߓߌ߬ߦߊ߫ ߞߊ߬ߝߏ ߦߋ߫ ߝߘߏ߬ߓߊ߬ ߕߐ߮ ߟߋ߬ ߘߌ߫ ߛߞߎ߬ߦߊ ߣߌ߫ ߘߐ߲߬ߞߟߌ ߘߐ߫ ߝߊ߯ߘߐߞߍ߫ ߁߈߲ ߓߊ߲߫ ߕߎߡߊ ߟߊ߫߸ ߏ߬ ߛߎ߲ ߡߊߛߐ߬ߘߐ߲߬ߣߍ߲߬ ߦߋ߫ ߞߑߙߌߛߑߕߐߝ ߞߐߟߐ߲ߓ ߟߋ߬ ߝߍ߬߸ ߊ߬ ߟߊ߲ߞߣߍߡߊ߫ ߘߊ߫ ߞߎ߬ߟߎ߲ߓߌ߬ߦߊ߫ ߕߌ߲߬ߞߎ߬ߘߎ߲߬ߙߋ߲ (ߘߌߛߕߑߙ߭ߌߞ ߐߝ ߞߎ߬ߟߎ߲ߓߌ߬ߦߊ߫) ߕߐ߮ ߟߋ߬ ߘߌ߫. ߞߊ߬ߝߏ߫ ߘߍ߬ߣߍ߲ ߛߌ߰ߓߊ߮ ߦߋ߫ ߞߟߌ߫ ߟߊ߫ ߟߋ߬ ߞߏ߫ ߊߡߋߙߌߞߌߞߊ߸ ߝߊ߬ߙߊ߲߬ߛߌ ߘߐ߫ ߞߏ߫ ߊߡߋߙߌߞߍ߲߸ ߊ߲ߜ߭ߌߟߋ ߘߐ߫ ߞߏ߫ ߊ߬ߡߍ߯ߙߍ߬ߞߊ߲߫߸ ߥߟߊ߫ ߓߎߞߊߙߌߟߞߊ, ߟߊ߲߬ߓߋ߬ ߞߋߟߋ߲ ߏ߬ ߘߌ߫ ߛߋ߫ ߝߐ߫ ߟߴߊߡߋߙߌߞߌ߬ ߜߙߋ ߛߌ߰ߓߊ߮ ߡߊ߬ ߝߘߏ߬ߓߊ߬ ߕߐ߮ ߘߌ߫.
ߘߐ߬ߝߐ
alt=|left|thumb|ߞߑߟߌߝ ߞߎߓߋ ߥߟߊ߫ ߞߑߟߌߝ ߔߟߊߛalt=|left|thumb|ߡߏ߲ߛߞ ߡߐ߲ߘ߸ ߞߊ߬ߙߌ߬ߝߐ ߟߊ߫ߞߊ߬ߝߏ߫ ߘߍ߬ߣߍ߲ ߠߊ߫ ߘߐ߬ߝߐ߸ ߊߡߋߙߌߞߌ߬ ߘߐ߬ߝߐ ߕߎ߬ߡߘߊ߬ߟߐ߲߬ߘߐ߬ߦߊ߸ ߊߡߋߙߌߞߌ߬ ߥߊߟߌߘߊ ߟߎ߬ ߟߊ߫ ߘߐ߬ߝߐ.
ߞߏ ߡߍ߲ ߠߎ߬ ߟߊ߫ ߘߊ߫ ߟߊ߲߬ߔߊ߰ߛߌ߬ ߡߌߙߌ߲ߘߌ ߟߎ߬ ߞߊ߲߬߸ ߊ߬ ߣߌ߫ ߞߏ ߡߍ߲ ߠߎ߬ ߕߊ߬ߡߌ߲߬ ߘߴߊ߬ߟߎ߬ ߕߍ߫, ߏ߬ ߢߊߝߐߣߍ߲߫ ߞߏߛߓߍ߫ ߊߡߋߙߌߞߌ߬ ߌ߲ߘߌߞߊ ߟߎ߬ ߞߍ߬ߟߍ ߘߐ߫߸ ߊߡߋߙߌߞߌ߬ ߟߊ߲߬ߔߊ߯ߛߌ ߡߌ߬ߙߌ߲߬ߘߌ ߟߎ߬ ߟߊ߫ ߘߐ߬ߝߐ߸ ߊ߬ ߣߌ߫ ߖߋߡߛ ߞߎߞ, ߊ߬ ߕߎ߬ߢߊ߬ ߟߊ߫߸ ߟߊ߲߬ߔߊ߯ߛߌ ߓߙߍ߬ߦߊ ߡߍ߲ ߕߘߍ߬ ߦߋ߫ ߞߐ߬ߘߎ߮ ߊߡߋߙߌߞߌ߬ ߋߙߐߔߎߞߊ ߟߎ߬ ߣߊ߬ ߕߎߡߊ ߟߊ߫߸ ߏ߬ ߟߐ߲߫ ߜߏߡߊ߲߫ ߕߋ߲߬ ߝߛߊߦߌ߫߸ ߞߏ߬ߣߌ߲߬ ߖߋߡߛ ߡߎߣߋ߬ ߞߵߊ߬ ߞߊߘߊ߲߫ ߝߊ߯ߘߐߞߍ߫ ߂߀߲ ߘߊߡߌ߬ߣߊ߬ ߕߎߡߊ ߟߊ߫߸ ߞߊ߬ ߘߐ߬ߝߐ ߘߐ߬ߛߙߋ ߟߎ߬ ߘߐߥߟߏߡߊ߫߸ ߞߊ߬ ߛߋ߫ ߟߊ߲߬ߔߊ߰ߛߌ߬ ߡߌߙߌ߲ߘߌ ߟߎ߬ ߘߊ߲߬ߠߊߕߍ߰ ߟߊ߫ ߡߍߞߑߛߌߞ ߞߐ߬ߘߎ߮ ߘߐ߫ ߁߆߀߀ ߟߊ߫. ߘߎߜ߭ߑߟߊߛ ߤߊߛ ߎߓߌߟߞߊ  ߛߑߡߌߕߑߛߏߣߌߦߊ߫ ߟߐ߲ߘߊ ߟߊ߫߸ ߏ߬ ߞߊ߬ ߛߓߍ ߏ߬ ߟߋ ߟߊߞߎߘߦߊ߫ ߛߊ߲߬ ߘߊ߲ߘߐ߫ ߕߊ߬ߡߌ߲߬ߣߍ߲ ߠߎ߬ ߞߘߐ߫. ߎߓߌߟߞߊ ߞߴߊ߬ ߖߊ߬ߕߋ߫ ߟߋ߬ ߞߏ߫ ߡߐ߰ ߉߂ ߉߁߆ ߟߎ߫ ߟߋ߬ ߕߘߍ߬ ߘߌ߫ ߞߍ߫ ߟߌ߲ߓߊ߲߫ ߡߊ߲ߞߊ߲ ߥߙߏ߬ߘߎ߰ ߞߊߝߏ ߘߐ߫߸ ߊ߬ ߣߌ߫ ߞߏ߫ ߡߐ߰ ߄߇߃ ߆߁߆ ߟߎ߫ ߟߋ߬ ߕߘߍ߬ ߦߋ߫ ߖߌߘߏ߮ ߞߊ߬ߝߏ ߘߐ߫߸ ߞߏ߬ߣߌ߲߬ ߖߊ߯ߓߘߊߟߞߊ ߟߎ߬ ߝߊ߲߬ߓߊ ߓߍ߯ ߞߴߏ߬ ߡߊߞߕߌ߫ ߟߋ߬߸ ߞߴߏ߬ ߘߐ߯ߡߊ߲߫ ߞߏߖߎ߯ߦߊ߫. ߡߐ߰ߟߐ߲߬ߘߐ߬ߦߊ߬ߟߊ߫ ߤߊ߲ߙߌ ߍߝ ߘߏߓߌ߲ߛ ߞߊ߲߫ ߞߵߊ߬ߟߋ߬ ߟߊߣߴߊ߬ ߟߊ߫ ߞߴߊ߬ ߛߌߦߊߡߊ߲߫ ߏ߬ ߘߌ߫ ߗߊߣߊ߲ߥߎ߲߫߹ ߞߴߊ߬ߟߋ߬ ߢߣߊ߫߸ ߡߐ߱ ߁ ߁߀߀ ߀߀߀ ߟߋ߫ ߕߘߍ߬ ߦߋ߫ ߡߍߞߛߌߞ ߖߌߘߏ߮ ߘߐ߫߸ ߡߐ߱ ߂ ߂߁߁ ߀߀߀ ߕߘߍ߬ ߦߋ߫ ߝߑߟߏߙߌߘ ߣߌ߫ ߡߛߊߛ߭ߎߛߍߕ ߟߎ߫ ߕߍ߫߸ ߊ߬ ߣߌ߫ ߡߐ߱ ߅ ߂߅߀ ߀߀߀ ߟߎ߬ ߝߣߊ߫ ߕߘߍ߬ ߦߋ߫ ߡߛߌߛߔߌ߫ ߝߏ߲ߝߊ߲ ߣߴߊ߬ ߓߏߟߏ߲ ߠߎ߬ ߘߐ߫߸ ߊ߬ ߣߌ߫ ߡߐ߰ ߆߉߇ ߀߀߀ ߕߘߍ߬ ߦߋ߫ ߝߑߟߏߙߌߘ ߦߙߐ߫ ߟߊߞߋ߲߬ߛߎ߲߬ߣߍ߲ ߘߐ߫. ߞߏ߫ ߝߟߐ ߡߍ߲ ߠߎ߬ ߘߏ߲߬ ߘߊ߫ ߋߙߐߔߎߞߊ ߟߎ߬ ߣߴߊߡߋߙߌߞߌ߬ ߌ߲ߘߌߞߊ ߟߎ߬ ߕߍ߫߸ ߏ߬ ߞߍ߫ ߘߊ߫ ߛߑߞߊ߲ߘߌߣߊߝ (ߞߐ߬ߘߎ߰ߞߊ) ߟߎ߬ ߟߋ߬ ߓߟߏ߫. ߞߐ߬ߘߎ߰ߞߊ ߛߌߙߌ߲ߘߝߐߦߟߊ߫ ߛߌߦߊߡߊ߲߫ ߠߎ߫ ߞߊ߬ ߟߌ߲ߓߊ߲ߞߊ߲ߡߐ߮ ߟߎ߬ ߣߴߊ߬ߟߎ߬ ߟߊ߫ ߟߊ߲߬ߔߊ߰ߛߌ߬ ߡߌߙߌ߲ߘߌ ߟߎ߬. ߞߐ߬ߘߎ߰ߞߊ ߟߎ߬ ߕߘߍ߬ ߦߴߊ߬ ߝߍ߬ ߞߊ߬ ߥߊ߫ ߛߋ߫ ߞߐ߬ߘߎ߮ ߊߡߋߙߌߞߌ߬߸ ߛߊ߲߭ ߅߀߀ ߖߊ߬ߕߋ߬ ߟߊ߫ ߞߐߟߐ߲ߓߎ߬ ߟߊ߫ ߥߊߟߌ ߢߍ߫.
ߋߙߐߔߎߞߊ߫ ߛߌߦߊߡߊ߲߫ ߠߎ߫ ߟߋ߬ ߞߊ߬ ߛߎ߬ߡߊ߲߬ ߓߟߏߕߍ߮ ߡߊ߲߬ߕߙߐ ߟߎ߬ ߛߐ߬ߘߐ߲߬ ߞߐ߲ߛߐ߲ߧߊߟߌ ߕߎ߬ߡߊ ߟߊ߫߸ ߊ߬ ߣߌ߫ ߖߊ߲߬ߞߊߙߏ ߣߌ߫ ߊߡߋߙߌߞߌ߬ ߌ߲ߘߌߞߊ ߟߎ߬ ߟߊ߫ ߡߙߊ߬ߒ߬ߡߊ߬ߟߌ. ߊߡߋߙߌߞߌ߬ ߌ߲ߘߌߞߊ ߛߌߦߊ߫ ߓߐߣߍ߲ߢߐ߲߰ߡߊ ߟߎ߬ ߝߣߊ߫ ߕߘߍ߬ ߦߋ߫ ߞߟߍ߬ߢߐ߲߰ߦߊ ߟߋ߬ ߟߊ߫ ߞߘߊߎ߫߸ ߊ߬ ߣߌ߫ ߢߌ߲߬ߧߊ ߕߘߍ߬ ߦߋ߫ ߘߏ߲߬ ߠߴߊ߬ߟߎ߬ ߣߌ߫ ߋߙߐߔߎߞߊ ߟߎ߫ ߕߍ߫߸ ߊ߬ߟߎ߬ ߟߊ߫ ߢߐ߲߯ ߞߐ߲ߛߐ߲ߧߊ߫ ߞߟߍ ߟߎ߬ ߘߐ߫. ߞߏ߬ߣߌ߲߬ ߥߊ߯ߕߌ߫ ߞߋߟߋ߲ ߏ߬ ߟߊ߫߸ ߞߐ߲ߛߐ߲ߧߟߊ ߣߌ߫ ߟߊ߲߬ߔߊ߰ߛߌ ߟߎ߬ ߛߌߦߊߡߊ߲߫ ߠߎ߫ ߟߋ߬ ߞߍ߫ ߘߊ߫ ߢߐ߲߯ ߡߊߞߏߢߟߊ ߟߎ߬ ߘߌ߫. ߥߙߎߣߍ ߟߎ߬ ߕߘߍ߬ ߦߋ߫ ߓߊߟߏ ߣߌ߫ ߓߌߦߊ߲߫ ߜߟߏ ߟߎ߬ ߝߊ߬ߟߋ߲߬ ߠߊ߫߸ ߕߎ߲ߞߊߙߊ߲ߞߋ ߟߎ߬ ߟߊ߫ ߡߊ߬ߙߌ߬ߝߊ ߣߌ߫ ߞߌ߬ߛߍ ߟߎ߬ ߟߊ߫ ߓߞߊߙߊ߸ ߊ߬ ߣߌ߫ ߋߙߐߔߎߞߊ ߟߎ߬ ߟߊ߫ ߞߙߊ߬ߖߊ߬ߥߏ߬ ߦߙߋߞߋ ߕߐ߬ߡߊ ߟߎ߬ ߟߊ߫. ߟߊ߲߬ߔߊ߰ߛߌ ߏ߬ ߟߎ߬ ߛߌߦߊߡߊ߲߫ ߠߎ߫ ߞߊ߬ ߢߐ߭ (ߞߊ߬ߓߊ) ߣߌ߫ ߛߐ߬ߛߐ ߣߌ߫ ߖߋ߭ ߟߎ߬ ߛߣߍ߬ ߢߊ ߟߎ߬ ߡߊߞߊ߬ߙߊ߲߬ ߥߙߎߣߍߦߟߊ ߟߎ߬ ߝߍ߫. ߋߙߐߔߎ߬ ߗߋߦߟߊ߫ ߛߌߦߊߡߊ߲߫ ߠߎ߫ ߣߌ߫ ߡߐ߰ ߛߌߦߊߡߊ߲߫ ߠߎ߫ ߞߵߊ߬ ߟߊߞߊ߬ߟߌ߫߸ ߞߏ߫ ߋߙߐߔߎ߬ ߞߊߞߊ߲߫ ߕߘߍ߬ ߦߋ߫ ߣߴߊߡߋߙߌߞߌ߬ ߌ߲ߘߌߞߊ ߟߎ߬ ߟߊ߫ ߛߏߡߐ߯ߦߊ߫߸ ߞߵߊ߬ߟߎ߬ ߟߊߓߌ߬ߟߊ߬ ߋߙߐߔߎߞߊ ߟߎ߬ ߟߊ߫ ߛߣߍ߬ߞߍ ߛߋ߲ߒߞߏߟߦߊ ߣߴߊ߬ ߞߍߞߌߦߊ ߟߎ߬ ߟߊ߫.
ߋߙߐߔߎߞߊ ߟߎ߬ ߟߊ߫ ߘߏ߲߬ߖߟߎ߬ߡߊ߬ߟߌ
ߓߙߌߕߊ߲ߓߊ߫ ߟߊ߫ ߗ߭ߋߐߗ߭ߌ߫ ߞߐ߲ߛߐ߲ߧߊ ߛߋ߲߭ߝߍ߬ ߁߇߃߂ ߟߊ߫߸ ߞߊ߬ߝߏ߬ ߁߃ ߡߍ߲ ߠߎ߬ ߞߍ߫ ߘߊ߫ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߘߌ߫߸ ߏ߬ ߟߎ߬ ߟߊߘߊ߲߫ ߘߊ߫. ߕߌ߲߬ߞߎߘߎ߲ ߞߎ߲߬ߠߊ߬ߛߌ߮ ߟߎ߬ ߓߍ߯ ߕߊ߫ ߛߎߥߊ߲ߘߟߌ߫ ߘߟߊߞߊ߬ߣߍ߲߫ ߕߘߍ߬ ߦߋ߫ ߡߊ ߖߘߍ߬ߕߌ߮ (ߤߙߐ) ߟߎ߬ ߓߍ߯ ߦߋ߫߸ ߊ߬ ߣߌ߫ ߊ߲߬ߜ߭ߌ߬ߟߋ߬ߘߎ߯ ߤߊߞߍ߫ ߞߘߐ ߡߊߕߊ߲߬ߞߊ (ߡߊߓߌ߬ߟߊ) ߕߊ߬ߡߌ߲߬ ߘߊ߫ ߝߊ߲߬ߞߊ ߛߐ߬ߘߐ߲߬ ߠߊ߫߸ ߊ߬ ߣߌ߫ ߞߎ߲߬ߠߊ߬ߛߌ߮ ߟߎ߬ ߟߊ߫ ߖߘߍ߬ߕߐ߲߬ߕߌ߰ߦߊ ߞߏ ߡߙߌ ߓߌ߬ߟߊ߬ ߘߊ߫ ߡߐ߱ ߟߎ߬ ߟߊ߫߸ ߊ߬ ߣߌ߫ ߞߊ߬ ߞߊ߲ߓߍ߲ߞߊ߲ߞߋߦߊ ߡߙߌߦߊ ߓߊ߲ߓߊ߲߫. ߞߊ߬ ߓߍ߲߬ ߘߋ߲߫ ߛߐߘߐ߲ ߘߊ߲ߕߊ ߡߊߦߟߍ߬ ߞߏ߬ߖߎ߮ ߡߊ߬߸ ߊ߬ ߣߌ߫ ߘߋߣߍ߲߫ ߛߦߊ ߡߊߓߍ߲߬ߣߍ߲߸ ߊ߬ ߣߌ߫ ߡߊ߬ߡߊ߬ߟߌ (ߓߎ߯ߟߌ) ߓߊߛߌ߰ߣߍ߲߫߸ ߥߙߎߣߍ ߟߎ߬ ߖߊ߬ߡߊ ߛߌߦߊߦߊ߫ ߘߊ߫ ߖߏߣߊ߫. ߊߡߋߙߌߞߌ߬ ߌ߲ߘߌߞߊ ߟߎ߬ ߡߍ߲ ߠߎ߬ ߟߊ߫ ߡߌ߬ߙߌ߲߬ߘߌ ߟߎ߬ ߡߊ߲ߛߌߦߊ߫߸ ߏ߬ ߟߋ߬ ߟߊߓߎߘߎ߲ߛߊ߫ ߘߊ߫. ߌߛߟߊߞߦߊ ߞߎߘߊ ߕߏ߰ߝߏ ߡߍ߲ ߕߘߍ߬ ߦߋ߫ ߦߋ߲߬ ߁߇߃߀ ߣߌ߫ ߁߇߄߀ ߠߊ߫߸ ߏ߬ ߡߊߟߐ߲ߣߍ߲߫ ߦߴߊ߬ ߥߟߌ߬ߟߌ߬ ߓߟߋߓߟߋ ߕߐ߮ ߡߊ߬. ߏ߬ ߟߊߝߍ߯ߣߍ߲ ߠߋ߬ ߞߊ߬ ߣߊߡߎ߲ ߕߐ߬ߣߐ ߡߊߞߊ߬ߝߏ߬߸ ߞߏ߬ߣߌ߲߬ ߣߊߡߎ߲ ߘߐ߫ ߞߊ߲ߠߊߓߌߟߊ ߕߍ߫ ߘߋ߬. ߛߊ߲߬ ߥߐ߬ߙߐ߲߬ߥߌ߬ߟߊ߬ ߞߟߍ ߞߎ߲߬ߕߊ߮ ߞߘߐ߫߸ (ߞߏ߬ߣߵߏ߬ ߡߊߟߐ߲ߣߍ߲߫ ߦߋ߫ ߞߊ߬ߝߏ߫ ߘߍ߬ߣߍ߲ ߞߣߐ߫ ߝߊ߬ߙߊ߲߬ߛߌ߬ ߣߌ߫ ߌ߲ߘߌߞߊ ߟߎ߬ ߟߊ߫ ߞߍ߬ߟߍ ߕߐ߮ ߟߋ߬ ߡߊ߬), ߓߙߌߕߊ߲ߓߊ߫ ߣߊ߲߬ߕߌ߰ ߝߊ߲ߞߊ ߞߊ߬ ߞߣߊߘߊ߫ ߡߌ߬ߣߊ߬ ߝߊ߬ߙߊ߲߬ߛߌ߬ ߟߊ߫߸ ߞߏ߬ߣߌ߲߬ ߝߊ߬ߙߊ߲߬ߛߌ߬ ߟߊ߫ ߡߌ߬ߙߌ߲߬ߘߌ ߡߍ߲ ߠߎ߬ ߕߘߍ߬ ߦߋ߫ ߦߋ߲߬߸ ߏ߬ ߟߎ߫ ߢߡߊߘߏ߲߰ߣߍ߲ ߕߏ߫ ߘߊ߫ ߥߙߏ߬ߘߎ߮ ߘߐ߫ ߓߘߍ߬ߓߘߍ߬ߟߌ߬ ߓߟߏ ߡߊ߬. ߊߡߋߙߌߞߌ߬ ߌ߲ߘߌߞߊ ߟߎ߬ ߛߋ߲߬ߓߐߣߍ߲ ߊ߬ ߘߐ߫߸ ߏ߬ ߟߎ߫ ߡߍ߲ ߠߎ߬ ߕߘߍ߬ ߓߘߊ߫ ߓߊ߲߫ ߞߟߍ߬ ߟߊ߫߸ ߊ߬ ߣߴߊ߬ߟߎ߬ ߓߘߊ߫ ߦߋ߲߭ ߓߌ߬ߟߊ߬߸ ߓߙߌߕߊ߲ߓߊ߫ ߥߙߎߣߍ߫ ߁߃ ߟߎ߬ ߛߌ߰ߓߊ߮ ߕߘߍ߬ ߦߋ߫ ߡߐ߱ ߞߋ߲߬ߥߟߎ߫ ߂.߁ ߣߌ߫ ߞߐ߫ ߟߋ߬ ߘߌ߫ ߁߇߇߀ ߟߊ߫߸ ߥߟߊ߫ ߓߙߌߕߊ߲ߓߊ߫ ߕߊ ߛߓߊߢߐ߲߮ ߞߋߟߋ߲߫. ߡߐ߰ ߞߎߘߊ߫ ߟߎ߫ ߟߊ߫ ߣߊ߬ߟߌ ߡߊߞߊ߬ߝߏ ߣߴߊ߬ ߕߊ߸ ߞߊ߬ߝߏ߫ ߘߍ߬ߣߍ߲ ߓߎ߯ߟߌ ߕߘߍ߬ ߓߘߊ߫ ߛߋ߫ ߘߊߞߎ߲ ߡߍ߲ ߘߐ߫ ߁߇߇߀ ߟߊ߫߸ ߡߐ߰ ߜߍߛߍ߲ߞߍߙߍ߲ߣߍ߲ ߠߎ߫ ߟߋ߬ ߕߘߍ߬ ߦߴߊߡߋߙߌߞߌߞߊ ߘߐ߫߸ ߡߍ߲ ߠߎ߬ ߛߐ߬ߘߐ߲߬ ߣߍ߲߫ ߦߋ߫ ߞߐߞߊ߲ߠߊ ߟߎ߬ ߘߐ߫. ߥߙߎߣߍ ߟߎ߬ ߟߊ߫ ߖߊ߲߰ߧߊ ߞߏߛߐ߲߬ ߓߙߌߕߊ߲ߓߊ߫ ߟߊ߫߸ ߏ߬ ߟߋ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߞߎ߲߬ߠߊ߬ߛߌ߮ ߟߎ߬ ߟߊ߫ ߖߘߍ߬ߕߐ߲߬ߕߌ߰ߦߊ ߛߓߊ߬ߕߌ߬߸ ߞߏ߬ߣߵߊ߬ߟߎ߬ ߟߊ߫ ߛߎߘߊ߲ߠߌ߲ ߞߏߛߐ߲߬߸ ߡߊ߲߬ߛߊ߬ߟߊ ߕߘߍ߬ ߦߴߊ߬ ߝߍ߬ ߥߊ߯ߕߌ ߏ߬ ߟߊ߫߸ ߞߊ߬ ߡߊ߲߬ߛߊ߬ߟߊ ߟߊ߫ ߞߎ߲߬ߣߊ߬ߛߌ߮ ߕߴߊ߬ ߡߊ߬. ߖߎ߬ߊ߲ߣ ߔߋߙߍߛ ߞߊ߬ ߊߛߑߔߊ߲߫ ߖߌߞߟߍ߫ ߛߘߍ ߛߊ߲ߕߌߦߊߜ߭ߏ߫ ߢߍߡߌ߬ߘߊ߬ ߁߇߇߄ ߠߊ߫߸ ߞߊ߬ ߛߟߎߞߎߓߊ (ߕߊߞߎߟߎ߲ ߠߊߟߐ߬ߟߊ߲) ߟߎ߬ ߟߊߝߟߌ߬ ߖߌߘߊ ߟߎ߬ ߟߊ߫߸ ߝ߭ߊ߲ߞߎߝߍ߯ߙ ߕߌ߲ ߘߐ߫߸ ߕߋ߲߭ߕߋ߲߭ ߞߏߟߏ߲ߓߌ߫-ߓߙߌߕߊ߲ߠߞߊ. ߊߛߌߔߊ߲ߞߊ ߟߎ߬ ߡߊ߫ ߖߌ߰ ߕߋ߲߬ ߝߛߊߦߌ߫߸ ߞߏ߬ߣߌ߲߬ ߘߎ߰ߙߋ߲ ߠߎ߬ ߥߘߊ߫ ߘߏ߲߬ ߕߊߞߎߟߎ߲ ߞߣߐ߫ ߢߝߎߞߘߎ (ߜߏ߬ߟߏ ߛߊߛߊߓߐߣߍ߲ ߝߊ߰ߣߌ߲ ߘߌ߫) ߟߎ߬ ߘߌ߫߸ ߊ߬ ߝߊ߬ߟߋ߲߬ ߞߊ߲ߡߊ߬ ߞߊߟߑߝߐߙߑߣߌ߫ ߞߓߊ߬ߞߟߏ߬ ߝߘߊ ߟߎ߬ ߟߊ߫. ߏ߬ ߥߊ߯ߕߌ ߟߊ߫߸ ߞߐ߬ߘߎ߮ ߊߡߋߙߌߞߌ߬ ߣߴߊߖ߭ߌ߫ ߕߍ ߖߊ߬ߥߏ ߘߎ߲߬ߘߎ߬ߡߊ߬ߦߊ ߕߘߍ߬ ߦߋ߫ ߊߛߑߔߊ߲ߞߊ ߟߎ߬ ߟߋ߬ ߓߟߏ߫߸ ߞߊ߬ ߓߍ߲߬ ߔߕߏߞߌ ߟߎ߬ ߕߊ߫ ߖߊ߬ߥߏ ߛߓߍ߫ ߞߏ ߡߊߓߍ߲߬ ߡߊ߬. ߌ߬ߙߌ߬ߛߌ ߟߎ߬ ߣߊ߬ ߜߟߎߞߘߎ߫ ߝߋ߯ߙߋ ߘߊߡߌ߬ߘߊ߬ ߟߊ߸ ߊߟߊߛߑߞߊ߫ ߡߊߜߐ߬ߙߐ߲߬ߞߕߐ߬ ߥߊ߯ߕߌ ߟߊ߫߸ ߊߛߌߔߊ߲ߞߊ ߟߎ߬ ߞߵߊ߬ߟߎ߫ ߝߐ߲߭ ߘߊߡߌ߬ߣߊ߬ ߌ߬ߙߌ߬ߛߌ ߟߎ߬ ߞߘߐ߫߸ ߔߋߙߍߛ ߟߊ߫ ߕߊ߯ߡߊ ߟߋ߬ ߞߍ߫ ߘߊ߫ ߖߐ߮ ߟߌ߲ߓߊ߲ ߕߟߋ߬ߓߋ ߞߐ߬ߘߎ߮ ߖߊ߬ߥߏ ߟߎ߬ ߘߐ߫ ߝߟߐ ߘߌ߫
ߢߍߡߌߘߊ ߞߎߞ ߟߊ߫ ߛߊ߬ߦߊ ߖߏߣߊ߲ߣ ߖ߭ߏߝߊߣߌ߫ ߓߟߏ߫ (߁߇߉߅) alt=|left|thumb|ߢߍߡߌߘߊ ߞߎߞ ߟߊ߫ ߛߊ߬ߦߊ ߖ߭ߏߝߊߣߌ߫ ߓߟߏ߫ߢߍߡߌߘߊ ߖߋߡߛ ߞߎߞ ߟߋ߬ ߞߍ߫ ߘߊ߫ ߋߙߐߔߎߞߊ ߝߟߐ ߘߌ߫߸ ߓߌ߬ߟߊ߲߬ߒߢߐ߲߰ߡߊ ߘߏ߲߬ ߘߊ߫ ߡߍ߲ ߣߌ߫ ߤߥߊߦߌߞߊ ߟߎ߬ ߕߍ߫߸ ߊ߬ ߟߊ߫ ߕߊ߯ߡߊ߫ ߛߓߊߣߊ߲ ߣߴߊ߬ ߟߊߓߊ߲ ߛߋ߲߭ߝߍ߬. ߊ߬ ߖߌ߰ ߞߏ߬ ߝߟߐ ߞߍ߫ ߘߊ߫ ߤߥߊߦߌ߬ ߘߊ߲ߞߊ߲߫ ߥߊߌ߬ߡߋ߬ߦߊ߬ ߣߌ߫ ߞߊߥߎߦߊ߫ ߟߎ߫ ߘߐ߫߸ ߓߌ߲ߠߊߥߎߟߋ߲ ߠߊ߫ ߁߇߇߈ ߠߊ߫߸ ߞߎߞ ߞߊ߬ ߕߌ߲ߖߟߐߞߐ ߕߐ߯ߟߊ߫ ߟߋ߬ ߞߏ߫ ߥߊ߬ߡߌ߲߬ߞߊ߰ߙߋ߬ ߕߌ߲ (ߌߟ ߘߋ߬ ߛߊ߲ߘߑߥߌߗ)߸ ߊ߬ߟߋ ߟߋ߬ ߞߍ߫ ߘߊ߫ ߓߙߌߕߊ߲ߓߊ߫ ߟߌ߲ߓߊ߲ߞߊ߲ߠߊ ߥߊ߯ߕߌ߫ ߟߊߕߊߡߌ߲ ߖߡߊ߬ߣߊ߬ߕߌ߰ ߝߟߐ ߘߌ߫. ߢߍߡߌߘߊ ߖߋߡߛ ߞߎߞ ߟߊ߫ ߕߊ߯ߡߊ߫ ߟߊߓߊ߲ ߞߍ߫ ߘߊ߫ ߞߐ߬ߘߎ߰ ߊߡߋߙߌߞߌ߬ ߞߐ߰ߖߌ߬ߘߊ ߟߎ߬ ߓߙߍ߬ߙߍ߲߬ߓߍߙߍ߲ ߠߋ߬ ߘߌ߫߸ ߞߊ߬ ߥߊ߫ ߓߌ߬ߟߊ߬ ߊߟߊߛߑߞߊ߫ ߡߊ߬߸ ߕߊ߬ߡߌ߲߬ ߛߌ߬ߟߊ߬ ߢߌߣߌ߲ ߠߊ߫ ߞߐ߬ߘߎ߮-ߕߟߋ߬ߓߋ ߘߐ߫߸ ߞߊߙߏ߫ ߞߐ߬ߣߐ߲߬ߘߐ߫ ߞߎ߲߬ߕߊ߮ ߞߘߐ߫. ߊ߬ ߛߋ ߞߐ ߘߐ߫ ߤߥߊߦߌ߫ ߕߌ߲ ߠߎ߬ ߘߐ߫ ߁߇߇߈ ߠߊ߫߸ ߢߍߡߌߘߊ ߞߎߞ ߞߵߊ߬ ߞߎ߲߬ߛߌ߲߫ ߞߐ߬ߘߎ߮ ߟߊ߫߸ ߏ߬ ߞߐ߫ ߞߐ߬ߘߎ߮-ߕߟߋ߬ߓߋ ߞߊ߬ ߞߐ߬ߘߎ߰ ߊߡߋߙߌߞߌ߬ ߕߟߋ߬ߓߋ߬ ߞߐ߯ߖߌߘߊ ߟߎ߬ ߛߏ߲߯ߓߊ߫߸ ߊߛߌߔߊ߲߫ ߥߙߎߣߍ ߡߍ߲ ߠߎ߬ ߦߋ߫ ߊߟߑߕߊ߫ ߞߊ߬ߟߑߝߐ߯ߣߌ߬ߦߊ߫. ߊ߬ ߖߌ߰ ߘߊ߫ ߜߙߋ ߡߊ߬ ߏߙߋߜ߭ߐ߲߫ ߞߐ߰ߖߌ߬ߘߊ ߟߊ߫ ߞߛߊߞߊ߫ ߄߄ ߣߌ߫ ߃߀ ߞߐ߬ߘߎ߮ ߞߐߓߋ ߘߐ߫߸ ߊ߬ ߞߴߊ߬ ߖߌ߰ ߦߙߐ ߏ߬ ߕߐ߯ߟߊ߫ ߟߋ߬ ߞߏ߫ ߘ߭ߍ߬ ߞߋߔ ߝߐߟߑߥߍߘߊ߬ (ߓߊ߲ߘߊ ߘߝߊߣߍ߲ ߜߙߋߞߎ߲). ߞߏ߬ߣߌ߲߬ ߓߊ߲ߘߊߖߎ߮ ߞߵߊ߬ ߟߊߕߊ߲߬ߞߌ߲߬ߕߊ߲ߞߌ߲ ߞߊ߬ ߥߴߊ߬ ߘߌ߫ ߤߊ߲߯ ߞߛߊߞߊ߫ ߄߃ ߟߊ߫ ߞߐ߬ߘߎ߮ ߘߐ߫߸ ߦߊ߬ߣߌ߲ ߊ߬ߟߎ߬ ߞߍߕߐ߫ ߊ߬ߟߎ߬ ߟߊ߫ ߕߊߞߎߟߎ߲ ߛߏ߲߯ߓߊ ߘߊߡߌ߬ߣߊ߬ ߟߊ߫ ߞߊ߬ ߥߊ߫ ߞߐ߬ߘߎ߮ ߞߐ߬ߖߌ߬ߘߊ ߟߎ߬ ߟߊ߫. ߞߎߞ ߖߌ߰ ߘߊ߫ ߓߑߟߌ߲ߜ߭  ߕߌ߲ ߘߐ߫ ߕߙߊߓߊ ߟߊ߫ ߁߇߇߈ ߠߊ߫߸ ߊ߬ ߞߊ߬ ߦߋ߲߬ ߖߌߓߌߟߊ (ߓߊ ߥߟߊ߫ ߞߐ߭) ߕߐ߯ߟߊ߫ ߞߏ߫ ߞߌ߲ߜ߭ ߖߌߐߙߑߖ ߛߐ߲߯ߘ, ߊ߬ ߞߵߊ߬ ߝߐ߫ ߞߏ߫ ߦߋ߲߬ ߕߐ߯ ߘߎ߯ߙߋ߲ ߕߘߍ߬ ߦߋ߫ ߣߎߕߑߞߊ ߟߋ߬ ߘߌ߫߸ ߕߎ߬ߡߊ߬ߘߐ߫ ߊ߬ ߣߐ߬ ߕߍ߫ ߞߍ߫ ߟߴߊ߬ ߟߊ߫ ߡߐ߰ ߡߊߢߌ߬ߣߌ߲߬ߞߊ߬ߣߍ߲ ߠߊ߫ ߞߎߡߊ ߟߋ߬ ߢߊߦߋ߫ ߟߊ߫߸ ߓߊ ߞߎߡߊ ߛߘߎ߬ߡߊ߲߬ ߦߋ߫ ߦߎߞߎߏߕ ߝߣߊ߫ ߟߊ߫߸ ߕߎ߬ߡߊ߬ߘߐ߫ ߊ߬ ߟߊߟߐ߲ߣߌ߲ߓߊ߮ ߣߐ߬ ߦߋ߫ ߞߍ߫ ߟߴߊ߬ ߝߐ߫ ߟߴߊ߬ ߦߋ߫ ߟߋ߬߸ ߞߏ߫ (ߌ ߦߋ߫ ߕߌ߲ ߌߕߗߑߡߋ ߣߎߕߑߞߊ ߟߋ߬ ߘߐ߫ ߣߌ߲߬߸ ߡߐ߰ ߘߌ߫ ߛߋ߫ ߌ ߕߙߎߕߙߎ߫ ߟߊ߫ ߦߙߐ ߡߍ߲ ߘߐ߫)߸ ߊ߬ ߘߌ߫ ߛߋ߫ ߞߍ߫ ߟߊ߫ ߣߎ-ߗߊ-ߣߎߟ ߝߣߊ߫ ߡߊ߬ߝߟߌ ߘߌ߫߸ ߟߏ߲ߟߊ߲ ߞߟߌ߫ ߕߐ߮, (ߥߟߴߊ߬ ߦߋ߫ ߞߍ߫ ߊ߬ߟߎ ߖߍ߬ߘߍ ߞߟߌ߫ ߕߐ߮ ߘߌ߫)߸ ߏ߬ ߟߎ߫ ߟߋ߬ ߝߐߢߊ߫ ߖߍ߲߬ ߣߍ߲߬ ߦߋ߫ ߞߍ߫ ߟߊ߫ ߞߎߞ ߓߟߏ߫ ߦߎߞߎߏߕ ߕߐ߮ ߘߌ߫߸ ߦߙߐ ߟߊ߲߬ߔߊ߰ߛߌ߬ ߕߐ߮. ߊ߬ ߞߴߊ߬ ߞߐߛߊ߬ߦߌ߲߬ ߤߥߊߦ ߞߊ߬ ߥߴߊ߬ ߟߊ߫ ߕߊߞߎߟߎ߲ ߘߐߞߍ߫ ߕߎ߲߯. ߊ߬ ߛߐ߰ ߘߊ߫ ߡߊߎߌ ߣߌ߫ ߕߌ߲߫ ߓߊ ߞߐ߰ߖߌ߬ߘߊ ߟߎ߬ ߛߏ߲߯ߓߊ ߟߋ߬ ߡߊ߬߸  ߞߊ߬ ߓߊ߲߫ ߞߵߊ߬ ߡߊߘߏ߲߭ ߘߊߡߌ߬ߣߊ߬ ߦߋ߲߭ ߛߌ߰ߓߊ߮ ߟߎ߬ ߟߊ߫߸ ߞߣߊ߬ ߕߴߊ߬ ߟߊ߫ ߛߟߎߞߎߓߊ ߟߎ߬ ߟߊߝߟߌ߬ ߟߊ߫ ߞߍߟߊߞߋߞߎߊ߫ ߘߊ߲ߞߊ߲ ߠߊ߫߸ ߓߌ߲ߠߊߥߎߟߋ߲ ߠߊ߫ ߁߇߇߉ ߟߊ߫. ߊ߬ ߟߊ߫ ߕߊߞߎߟߎ߲ ߣߴߊ߬ ߕߊ߯ߡߊߢߐ߲߮ ߠߎ߬ ߓߐߣߍ߲߫ ߕߌ߲ ߘߐ߫ ߦߋ߲߬߸ ߛߡߊ߬ߛߋ߲ (ߦߙߌ߸ ߣߍ߭߸ ߜߎߟߎ߲ߞߎ ߡߍ߲ ߦߋ߫ ߕߊߞߎߟߎ߲ ߕߍߡߟߊ ߟߎ߬ ߘߐ߫) ߞߋߟߋ߲ ߥߎ߬ߦߊ߬ ߘߊ߫߸ ߏ߬ ߞߍ߫ ߘߊ߫ ߛߊߓߎ߫ ߘߌ߫ ߞߵߊ߬ ߞߘߊߡߊ߫ ߛߊ߬ߦߌ߬ ߟߊ߫ ߞߏ߲ߞߏ߲ߜߍ ߕߟߊ ߟߊ߫. ߞߎߞ ߣߊ߬ߘߊ߫ ߝߊ߰ ߕߟߋ߬ ߘߊ߲ߘߐ߫ ߕߊ߬ߡߌ߲߬ߣߍ߲ ߞߐ߫߷
ߕߊߛߟߌ߬ߡߊ߲߫
ߕߊߛߟߌ߬ߡߊ߲߫/ߦߋ߫ ߣߏߙߊߛߏߓߊ߫ ߡߙߊ߬ߘߊ߬ߘߎ߯ߟߊ ߣߐ߭ߘߎ߯ ߘߏ߫ ߟߋ߬ ߘߌ߫߸ߛߌ߯ߙߌ߲߫ ߡߙߊ߬ߓߊ߰ߘߊ ߞߣߐ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫߸ߖߌ߬ߣߍ߫ ߞߊ߲ߓߍ߲ ߸ߊ߬ ߦߋ߫ ߣߏߙߊߛߏߓߊ߫ ߞߐ߬ߘߎ߮ ߕߟߋ߬ߓߋ ߟߋ߬ ߝߊ߲߭ ߝߍ߬߬ ߟߋ߬߸ߊ߬ ߦߋ߫ ߟߐ߭ߘߎ߮ ߟߋ߬ ߘߌ߫߸ߓߊߏ߬߬،ߛߌߣߌ߲ߟߏ߲߫-ߛߌߣߌ߲ߟߏ߲߫ ߖߊߥߏ ߞߍߟߊ߫ ߟߎ߬߬ ߦߋ߫ ߓߐ߫ ߟߊ߫ ߣߏߙߊߛߏߓߊ߫ ߣߵߊ߬ ߟߊߡߌߣߌ߲߫ ߘߐ߫߸ߞߊߣߊ߬ ߝߋ߬ߙߋ ߞߍ߫ ߦߋ߲߬߸ߓߌ߲ߦߊ߲߫ ߠߎ߬ ߣߌ߫ ߛߣߍ߬ߝߋ߲߲ ߠߎ߬ ߦߋ߫ ߞߍ߫ ߟߴߊ߬ ߟߐ߭ߘߎ߮ ߘߐ߫߸ߊ߬ ߣߌ߫ ߛߊߣߌ߲߫߫ ߖߎߟߊ ߝߣߊ߫ ߘߏ߲߬ ߊ߬ ߟߐ߭ߘߎ߮ ߘߐ߫߸ߊ߬ ߦߋ߫ ߡߏߙߌ߫ ߛߏ ߟߋ߬ ߘߌ߫߸ߡߏߙߌߜߊߣߊ߲ߧߊ ߛߓߊ߬ߕߌ߬ߣߍ߲߫ ߦߋ߲߬ ߞߏߛߓߍ߫. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߕߊߛߟߌ߬ߡߊ߲߫ ߦߌߟߡߊ:ߣߏߙߊߛߏߓߊ߫ ߦߌߟߡߊ:ߛߌ߯ߙߌ߲߫ ߦߌߟߡߊ:ߞߊ߲ߞߊ߲߫ ߦߌߟߡߊ:ߖߌ߬ߣߍ߫ ߞߊ߲ߓߍ߲ ߦߌߟߡߊ:ߊߝߙߌߞߌ߬
ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲
ߘߍ߲ߒߖߘߍߟߦߊ ߣߌ߫ ߘߐ߬ߝߎ߬ߟߋ߲߬ߠߌ߲ (߁߇߇߆-߁߈߆߅)
ߞߊ߬ߝߏ߫ ߘߍ߬ߣߍ߲ ߠߊ߫ ߘߍ߲ߒߖߘߍߟߦߊ߫ ߢߌߣߌ߲߫ ߞߟߍ ߟߋ߬ ߞߍ߫ ߘߊ߫ ߥߙߎߣߍ ߟߎ߬ ߟߊ߫ ߘߍ߲ߒߖߘߍߟߦߊ߫ ߞߟߍ߫ ߛߎߘߊ߲ߣߍ߲ ߝߟߐ ߘߌ߫߸ ߋߙߐߔߎ߬ ߝߊ߲߬ߞߊ߬ߡߊ ߘߏ߫ ߞߘߐ߫. ߊߡߋߙߞߌߞߊ ߟߎ߬ ߞߊ߬ ߞߊ߲ߓߍ߲ߞߊ߲ߞߋߦߊ ߡߙߌߦߊ ߟߋ߬ ߟߊߛߓߊ߬ߕߌ߫߸ ߞߵߊ߬ ߦߌ߬ߘߊ߬ ߏ߬ ߘߐ߬ ߛߊ߫ ߞߏ߫ ߞߎ߲߬ߠߊ߬ߛߌ߮ ߟߎ߬ ߓߊ߯ߙߊ߫ ߕߐ߫ ߦߋ߫ ߡߌ߬ߙߌ߲߬ߘߌ ߛߊ߬ߥߏ ߟߋ߬ ߘߐ߫߸ ߊ߬ߟߎ߬ ߟߊ߫ ߕߌ߲߬ߞߎߘߎ߲ ߝߊ߬ߛߏ߬ ߜߙߊ ߟߎ߬ ߞߍߕߐ߫ ߦߴߊ߬ߟߎ߫ ߘߊ߲߬ߕߍ߰ ߟߊ߫ ߡߍ߲ ߘߐ߫. ߊ߬ߟߎ߫ ߞߵߊ߬ߟߎ߬ ߤߊߞߍ ߡߊߞߊߣߌ߲߫ ߠߋ߬ ߦߏ߫ ߊ߲߬ߜߌ߬ߟߋ߬߸ ߞߏ߬ߣߌ߲߬ ߣߌߛߐ߲ߞߐ߫ ߞߏ ߕߍ߫߸ ߞߐߦߌߘߊߟߌ ߝߣߊ߫ ߕߍ߫. ߞߏ߬ߣߌ߲߬ ߊ߲߬ߜ߭ߌߟߋ ߟߎ߬ ߞߵߊ߬ߟߎ߬ ߞߊߝߋߜߟߍ߬ߦߊ߬ ߡߊ߲߬ߛߊ߬ߟߊ ߟߊ߫ ߞߎ߲߬ߣߊ߬ߛߌ߰ߟߌ ߟߊ߫ ߞߎߡߊߓߏ߲ ߛߘߊ߫ ߘߐ߫߸ ߏ߬ ߞߍ ߝߐߢߐ߲߯ߞߐ ߦߟߍ߬ߡߊ߲߬ ߘߊ߫ ߞߍ߬ߟߍ ߘߌ߫. ߏ߬ ߞߍ߸ ߜߙߋ ߟߊ߫ ߞߎ߲߬ߜߙߊ߬ ߝߌߟߊߣߊ߲ ߓߍ߲߬ ߘߊ߫ ߞߊ߬ߙߌ߬ߝߐ ߕߟߋ߬ ߄ ߡߊ߬ ߞߙߎߞߙߍߦߊ߫ ߓߟߏ ߡߊ߬߸ ߞߏ߫ ߞߊ߬ ߘߍ߲ߒߖߘߍߟߦߊ ߟߊߥߊ߲߬ߞߊ߫ ߏ߬ ߡߊ߬߸ ߡߍ߲ ߡߊߟߐ߲߫ ߘߊ߫ ߢߍߛߓߍ߫ ߖߊ߲߫ ߘߏ߫ ߘߐ߫߸ ߞߏ߫ ߡߐ߱ ߓߍ߯ ߟߊߞߢߊߣߍ߲ ߠߋ߬ ߟߊߘߊ߲ߣߍ߲߫ ߦߴߊ߬ߟߎ߬ ߘߊ߲ߓߊ߮ ߓߟߏ߫߸ ߊ߬ ߣߴߊ߬ ߞߊ߬ ߤߊߞߍ ߟߎ߬ ߟߊߘߊ߲߫߸ ߘߏ߫ ߛߘߌ߬ߣߍ߲߬ ߕߍ߫ ߘߏ߫ ߟߊ߫ ߡߍ߲ ߘߐ߫߸ ߊ߬ ߣߌ߫ ߝߣߊ߫ ߤߊߞߍ ߏ߬ ߟߊߞߊ߲ߘߊߣߍ߲߫ ߕߍ߫ ߓߙߌߕߊ߲ߓߊ߫ ߓߟߏ߫. ߊ߬ ߣߌ߫ ߞߵߊ߬ ߦߌ߬ߘߊ߬ ߢߊ߬ߝߐ߬ߟߌ ߛߋ߲߬ߠߊ߬ߖߌ߮ ߘߐ߫߸ ߞߏ߫ ߥߙߎߣߍ߫ ߁߃ ߘߍ߬ߣߍ߲ ߠߎ߬ ߓߘߊ߫ ߞߍ߫ ߡߊ߲߬ߕߏ߲߬ ߞߊ߲ߠߊߓߌ߬ߟߊ߬ߣߍ߲ ߘߌ߫߸ ߊ߬ ߣߌ߫ ߓߛߌ߬ߟߌ߬ ߛߌ߫ ߕߴߊ߬ߟߎ߬ ߣߌ߫ ߓߙߌߕߊ߲ߓߊ߫ ߖߊ߲ߓߋ ߕߍ߫. ߞߊ߬ߝߏ߫ ߘߍ߬ߣߍ߲ ߦߋ߫ ߞߊ߬ߙߌ߬ߝߐ ߕߟߋ߬ ߄ ߢߊ߰ߢߊ߮ ߞߍ߫ ߟߊ߫ ߛߊ߲߬_ߊ߲߯_ߛߊ߲߬ ߘߍ߲ߒߖߘߍߟߦߊ ߛߊߟߌ ߘߌ߫. ߜߙߋ ߟߊ߫ ߞߎ߲߬ߜߙߊ߬ ߝߌߟߊߣߊ߲ ߝߣߊ߫ ߞߍ߫ ߘߊ߫ ߕߎߟߊߝߌ߲ ߉ ߡߊ߬߸ ߏ߬ ߝߣߊ߫ ߞߵߊ߬ ߟߊߥߊ߲߬ߞߊ߫ ߞߏ߫ ߤߊ߲߯ ߓߌ߬߸ ߥߙߎߣߍ߫ ߘߍߣߍ߲߫ ߞߏ߫ ߞߎߡߊ ߦߋ߫ ߣߊ߬ ߟߊ߫ ߝߐ߫ ߟߊ߫ ߦߊ߲߬ ߡߎߣߎ߲߬߸ ߞߎߡߊ ߏ߬ ߟߋ ߞߊߞߊ߲߫ ߞߊ߬ ߡߊߦߟߍ߬ߡߊ߲߫ ߞߊ߬ߝߏ߬ ߘߍ߬ߣߍ߲߬ ߞߏ ߟߊ߫. ߞߙߎߝߊߢߐ߲߮ ߠߎ߬ ߞߊ߬ ߞߎ߲߬ߣߊ߬ߛߌ߰ ߖߐ߲ߝߐ߲ߣߍ߲ ߛߏ߯ߙߏ߫߸ ߡߍ߲ ߓߊ߯ߙߊ߫ ߘߊ߫ ߞߊ߬ ߥߴߊ߬ ߛߌ߰ ߁߇߈߉ ߟߊ߫߷
ߞߊ߬ߝߏ߫ ߘߍ߬ߣߍ߲ ߘߎ߰ߞߟߏ ߕߌ߰ߦߊ ߟߊߕߊ߬ߡߌ߲ ߊ߬ ߡߊ߬
ߞߊ߬ߝߏ ߟߎ߬ ߓߍ߯ ߞߊ߬ ߞߊ߬ߝߏ߬ߦߊ ߟߊ߲߬ߓߋ ߛߐ߬ߘߐ߲߬ ߞߊ߬ߦߌ߯ ߝߊ߯ߘߐߞߍ߫ ߁߈߲ ߘߊߡߌ߬ߣߊ߬ ߕߎߡߊ ߟߊ߫. ߓߙߌߕߊ߲ߓߊ߫ ߞߊ߬ ߞߊ߬ߝߏ߫ ߘߍ߬ߣߍ߲ ߠߊ߫ ߘߍ߲ߒߖߘߍߟߦߊ ߡߊߟߐ߲߫ ߊ߬ ߟߊ߫ ߦߐߙߞߑߕߐ߲ߥ ߗߌߙߏ߲ߠߌ߲ ߠߋ߫ ߞߐ߫ ߁߇߈߁ ߠߊ߫.alt=|left|thumb|ߞߊ߬ߝߏ߫ ߘߍ߬ߣߍ߲ ߘߎ߰ߞߟߏ߁߇߈߃ ߖߐ߮ ߓߍ߲߬ߓߍ߲ ߞߵߊ߬ ߕߘߍ߬ ߊߡߋߙߌߞߌ߬ ߟߊ߫ ߡߊ߲߬ߕߎ߬ߙߋ߬ߦߊ ߘߝߊߣߍ߲߫ ߦߋ߫ ߟߌ߲ߓߊ߲߫ ߡߊ߲ߞߊ߲ ߞߐ߰ߖߌ߬ߘߊ ߟߎ߬ ߟߊ߫߸ ߞߊ߬ ߕߊ߬ߡߌ߲߬ ߡߛߌߛߔߌ߫ ߕߟߋ߬ߓߋ ߟߎ߫ ߞߊ߲߬. ߝߊ߬ߛߏ߬ߟߞߊ߬ߟߊ߲߬ߘߌ ߟߎ߬ ߞߊ߬ ߝߌߟߊߘߍߟߑߝߌ߫ ߁߇߈߇ ߓߍ߲߬ߘߐ ߟߊߛߌ߲߫߸ ߞߴߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߛߌ߰ߞߊ߲ ߠߊߘߊ߲߫߸ ߞߵߏ߬ ߟߊߘߏ߲߬ ߞߊ߬ߝߏ ߓߍ߲߬ߞߊ߲ ߘߐ߫ ߁߇߈߈ ߠߊ߫. ߞߙߎߝߊ ߞߎ߲߬ߠߊ߬ߛߌ߮ ߟߎ߬ ߞߵߊ߬ߟߎ߬ ߛߌ߲߬ߝߏ߲߬ߧߊ߬ ߓߏߟߏ߲߫ ߃ ߘߌ߫߸ ߜߋ߬ߟߎ߲߬ߠߌ߲ ߡߊ߲߬ߕߊ߰ߦߊ ߞߐ߲߬ߘߐ߲߬ߕߊ ߟߎ߬ ߛߌ߲ߘߌ߫ ߞߊ߲ߡߊ߬߸ ߖߌߐߙߑߖ ߥߊߛ߭ߌߕߐ߲߬ ߓߟߏ߫ ߁߇߈߉ ߟߊ߫߸ ߏ߬ ߡߍ߲ ߞߊ߬ ߣߊ߲߬ߕߌ߮ ߥߎ߬ߦߊ߲߬ߞߌ߬ߣߍ߲ ߠߎ߬ ߟߊߛߌ߲߫ ߛߎߘߊ߲ߠߌ߲ ߡߊ߬߸ ߊ߬ߟߋ ߟߋ߬ ߞߍ߫ ߘߊ߫ ߞߊ߲ߕߌ߯ ߛߎߘߊ߲ߣߍ߲ ߝߟߐ ߘߌ߫ ߛߌ߰ߞߊ߲߬ ߞߎߘߊ ߏ߬ ߓߟߏ߫. ߤߊߞߍ ߟߊߥߊ߲߬ߞߊ߲߬ ߞߊ߬ ߞߙߎߝߊ ߞߎ߲߬ߠߊ߬ߛߌ߮ ߞߎ߬ߡߊ߲߬ߘߌ߫ ߘߎ߰ߘߋ߲ ߤߊߞߍ ߡߊߓߍ߲߭ ߡߊ߬߸ ߞߊ߬ ߞߕߌߖߌ߲ ߓߐߣߍ߲ߢߐ߲߰ߡߊ ߟߎ߬ ߓߊ߲ߓߊ߲߫߸ ߏ߬ ߟߎ߫ ߟߊߘߏ߲߬ ߘߊ߫ ߁߇߉߁ ߠߋ߬ ߟߊ߫. ߞߙߎߝߊ ߞߎ߲߬ߠߊ߬ߛߌ߮ ߞߊ߬ ߖߐ߲߬ ߖߎߟߦߊ ߞߍ߫ ߞߎ߲߬ߞߏ߬ߕߍ߮ ߘߌ߫ ߁߈߀߈ ߠߋ߬ ߟߊ߫߸ ߞߏ߬ߣߌ߲߬ ߁߈߂߀ ߕߊ߬ߡߌ߲ ߞߐ߫߸ ߞߐߙߐ߲ߘߌ߫ ߛߣߍ ߥߟߌ߬ ߘߊ߫ ߛߊ߲ߞߊ ߟߊ߫ ߥߙߏ߬ߘߎ߮ ߘߐ߫߸ ߊ߬ ߕߐ߬ߣߐ ߥߊ߬ߙߊ ߞߏߛߐ߲߬߸ ߏ߬ ߟߋ ߝߣߊ߫ ߞߏߛߐ߲߬߸ ߦߋ߲߬ ߛߌ߰ߓߊ߮ ߖߐ߲߭ ߠߎ߬ ߝߍ߬. ߥߟߌ߬ߟߌ߬ ߓߟߋߓߟߋ ߝߌߟߊߣߊ߲ ߞߍ߫ ߘߊ߫ ߁߈߀߀ ߣߌ߫ ߁߈߄߀ ߕߍ߫߸ ߏ߬ ߞߊ߬ ߡߐ߱ ߞߋ߲߬ߥߟߎ߬ ߦߙߌߞߊ ߟߎ߬ ߟߋ߬ ߦߟߍ߬ߡߊ߲߫߸ ߞߊ߬ ߞߍ߫ ߘߟߊߝߎߟߊ߲ ߡߊ߬ߞߊ߲߬ߞߊ߲߬ߠߌ߲ ߘߌ߫. ߞߐ߬ߘߎ߮ ߡߊ߬ߝߊ߲ ߕߊ ߜߟߐߡߌ߲ߦߊ߫ ߘߊ߫ ߝߘߏ߬ߓߊ߬ ߞߏ ߟߎ߬ ߡߊߦߟߍ߬ߡߊ߲ ߠߋ߬ ߡߊ߬߸ ߊ߬ ߣߌ߫ ߞߏ ߟߎ߬ ߘߊߓߌ߬ߟߊ, ߞߵߊ߬ ߕߘߍ߬ ߥߙߏ߬ߘߎ߮ ߘߐ߫߸ ߘߋ߲ߡߊߛߎߟߌ ߞߍߞߌߦߊ ߟߎ߬ ߟߋ߬ ߕߎ߬ߓߌ߬ߓߊ߰ߞߎ߬ߘߊ߬ߦߊ ߛߌߦߊߦߊ߫ ߦߋ߲߭ ߛߌ߰ߓߊ߮ ߖߐ߲߭ ߠߎ߬ ߘߐ߫߷
ߞߊ߬ߝߏ߫ ߘߍ߬ߣߍ߲ ߞߊ߬ߝߏ ߟߎ߬ ߔߊ߬ߔߘߊ ߣߌ߫ ߞߊ߬ߝߏ߫ ߘߍ߬ߣߍ߲ ߔߊ߬ߔߘߊ ߁߈߃߄ ߠߊ߫
alt=|left|thumb|ߞߊ߬ߝߏ߫ ߘߍ߬ߣߍ߲ ߕߊ߲ߓߊ߲ ߔߊ߬ߔߘߊ ߀߆/߂߈/߁߈߃߄ ߣߌ߫ ߀߆߲/߁߅/߁߈߃߆ ߕߍ߫ߊߡߋߙߌߞߌߞߊ ߟߎ߬ ߟߊ߫ ߜߊ߬ߛߊ ߕߟߋ߬ߓߋ߬ߝߊ߲ ߠߎ߬ ߡߊߛߐ߬ߘߐ߲ ߘߐ߫߸ ߏ߬ ߞߊ߬ ߞߍ߬ߟߍ ߞߎ߲߬ߕߊ߰ߖߊ߲߫ ߕߎ߲߰ߣߍ߲߬ߢߐ߲߰ߠߊ ߟߋ߬ ߟߊߘߏ߲߬ ߞߊ߬ߝߏ߫ ߘߍ߬ߣߍ߲ ߣߴߌ߲ߘߌߞߊ ߟߎ߬ ߕߍ߫. ߟߎ߬ߌߖ߭ߌ߬ߦߊ߯ߣ ߞߍ ߞߊ߬ ߝߊ߬ߙߊ߲߬ߛߌ߫ ߘߎ߰ߞߟߏ ߘߏ߫ ߛߊ߲߬߸ ߡߍ߲ ߝߋ߰ߙߋ߬ ߘߊ߫ ߁߈߀߃ ߟߊ߫߸ ߏ߬ ߟߋ ߞߊ߬ ߞߊ߬ߝߏ߫ ߘߍ߬ߣߍ߲ ߝߊ߲߬ߝߘߊ߬ߧߊ ߓߊߟߌ߫. ߁߈߁߂ ߞߍ߬ߟߍ ߟߊߥߊ߲߬ߞߊ ߓߙߌߕߊ߲ߓߊ߫ ߞߊ߲ߡߊ߬߸ ߡߞߊ߬ߛߟߌ߬ ߛߌߦߊߡߊ߲߫ ߣߐ߭ ߘߐ߫߸ ߣߴߊ߬ ߥߘߊ߫ ߟߊߓߊ߲߫ ߜߛߊߞߙߊߦߊ ߡߊ߬߸ ߏ߬ ߞߊ߬ ߊߡߋߙߌߞߌ߬ ߝߊ߬ߛߏ߬ߟߞߊ߬ߟߊ߲߬ߘߌ ߟߎ߬ ߝߊ߲߬ߞߊߘߏ߲߬. ߣߊ߲߬ߕߌ߰ ߗߍߒߞߊ߲ߠߌ߲ ߕߎ߲߰ߣߍ߲߬ߢߐ߲߰ߠߊ ߡߍ߲ ߞߍ߫ ߘߊ߫ ߝߑߟߏߙߌߘ߸ ߏ߬ ߟߋ ߞߊ߬ ߊߛߑߔߊ߲߫ ߟߐ߫ ߊ߬ ߟߊߕߊ߬ߡߌ߲߬ ߠߊ߫߸ ߊ߬ ߣߌ߫ ߖߌߘߏ߮ ߘߎ߰ߞߟߏ߬ ߜߘߍ߫ ߟߎ߫ ߁߈߁߉ ߟߊ߫. ߘߐ߬ߦߙߌ߬ߥߊ߬ߟߌ ߟߊߣߐ߰ߦߊ߬ ߘߊ߫ ߣߌߘߐ߫ ߥߎߦߋ߲ߡߊ ߟߎ߬ ߝߊ߲߬ߞߊ ߟߋ߬ ߓߟߏ߫߸ ߕߊߞߎߟߎ߲ ߣߌߘߐ߫ ߥߎߦߋ߲ߡߊ ߟߎ߬ ߣߊ߬ ߣߊ߬ߟߌ ߘߊߡߌ߬ߣߊ߬ ߟߊ߫ ߊߡߋߙߌߞߌ߬ ߖߌߟߐ߲ߘߐߦߊ ߛߌߟߊ ߟߎ߬ ߝߍ߫߸ ߞߵߏ߬ ߣߌ߫ ߖߌߛߌߟߊ߫ ߞߎߘߊ߫ ߟߎ߫ ߓߌ߬ߟߊ߬ ߢߐ߲߯ߡߊ߬߸ ߊ߬ ߣߌ߫ ߣߍ߰ߛߌߟߊ ߞߎ߲߬ߞߊߟߌ߲ ߠߎ߬ ߞߊ߬ ߞߊ߬ߝߏ ߘߐߛߊ߲߭ ߘߊߡߌ߬ߣߊ߬. ߖߊߞߑߛߐ߲ ߠߊ߫ ߓߍ߮ߦߊ ߝߣߊ߫ ߞߊ߬ ߢߊߞߎߘߦߊߟߌ ߟߎ߬ ߞߍ߫ ߢߐ߲߮ߝߍ߬ ߁߈߂߀ ߣߌ߫ ߁߈߅߀ ߕߍ߫߸ ߡߍ߲ ߞߊ߬ ߗߍ߭ ߟߎ߬ ߟߊ߫ ߞߊ߲ߘߟߌ ߘߐߥߙߊ߬ ߓߊߞߍ߬߸ ߊ߬ ߣߌ߫ ߞߊ߬ ߓߍ߮ߦߊ ߞߙߎߞߊ ߞߊ߲ߞߋ ߡߊߦߍ߬ߟߍ ߘߊߡߌ߬ߣߊ߬߸ ߊ߬ ߣߌ߫ ߥߊߌߜ߭ߛ ߞߙߎߞߊ߫ ߝߌߟߊߣߊ߲ߦߊ ߓߊ߲ߓߊ߲߫ ߁߈߂߈ ߣߌ߫ ߁߈߅߄ ߕߍ߫. ߣߊ߲߬ߕߌ߮ ߟߎ߬ ߝߣߊ߫ ߟߊ߫ ߞߟߊߘߊ ߕߘߍ߬ ߦߋ߫ ߌ߲ߘߌߞߊ ߟߎ߬ ߜߍ߲ ߠߋ߬ ߘߌ߫ ߁߈߃߀ ߟߊ߫߸ ߞߵߊ߬ߟߎ߬ ߟߊߓߐ߫ ߊ߬ߟߎ߬ ߘߏ߲߰ ߦߙߐ ߟߎ߬ ߘߐ߫. ߞߊ߬ߝߏ߫ ߘߍ߬ߣߍ߲ ߞߊ߬ ߕߋߞߑߛߊߛ ߡߌ߬ߘߊ߬ ߡߍ߲ ߞߍ߫ ߁߈߄߅ ߟߊ߫߸ ߏ߬ ߡߍ߲ ߕߘߍ߬ ߦߋ߫ ߡߊ߬ߜߐ߬ߙߐ߲߲߬ߞߕߐ߬ߟߌ ߥߊ߯ߕߌ߫ ߟߊߕߍ߰ߣߍ߲ ߘߌ߫. ߁߈߄߆ ߓߍ߲߬ߓߍ߲ ߡߍ߲ ߘߏ߲߬ ߘߊ߫ ߏߙߋߜ߭ߐ߲߫ ߣߌ߫ ߓߙߌߕߊ߲ߓߊ߫ ߕߍ߫߸ ߏ߬ ߟߋ ߞߊ߬ ߓߌ߭ߓߌ߭ ߞߐ߬ߘߎ߮ ߕߟߋ߬ߓߐ ߡߊ߬ߡߙߊ߬ߟߌ ߟߊߕߊ߬ߡߌ߲߬ ߊߡߋߙߌߞߌ߬ ߡߊ߬. ߊߡߋߙߌߞߌ߬ ߣߌ߫ ߡߍߞߑߛߌߞ ߟߊ߫ ߞߍ߬ߟߍ ߛߎߘߊ߲ߠߌ߲ ߠߋ߬ ߞߊ߬ ߞߊߟߑߝߐߙߑߣߌ߫ ߓߐߕߏ߲ ߠߊߛߋ߫ ߦߋ߲߬ ߡߊ߬ ߁߈߄߈ ߠߊ߫߸ ߊ߬ ߣߴߊߡߋߙߌߞߌ߬ ߝߊ߲߬ߓߊ ߓߐߕߏ߲ ߠߎ߬ ߓߌ߬ߡߊ ߡߊ߬.alt=|left|thumb|ߞߊ߬ߝߏ߫ ߘߍ߬ߣߍ߲ ߦߙߍߡߊ߸ ߞߏ߲ߞߏߣߌ߬ߛߌ߸ ߦߍߟߏߥߛߑߕߏ߲ߣ ߝߊ߬ߛߏ߬ߟߊ߬ߞߊ ߥߍ߬ߙߍ ߞߣߐ߫.ߝߊ߬ߛߏ߬ߟߊ߬ߞߊ ߦߙߍߡߊ߸ ߊߡߋߙߌߞߌ߬ ߞߏ߲ߞߏߣߌ߬ߛߌ ߦߋ߫ ߦߍߟߏߥߛߑߕߏ߲ߣ ߝߊ߬ߛߏ߬ߟߊ߬ߞߊ ߥߍ߬ߙߍ ߞߣߐ߫ ߥߑߦߏߡߌ߲ߜ߭. ߛߌߟߊ ߡߍ߲ ߓߐ߫ ߘߊ߫ ߛߊߣߌ߲ ߞߐ߫ ߁߈߄߈ ߣߌ߫ ߁߉߄߉ ߕߍ߫߸ ߏ߬ ߟߋ ߞߊ߬ ߡߐ߱ ߟߎ߬ ߘߐߛߎ߫ ߝߎ߲ߘߌ ߡߊ߬ ߞߊ߬ ߥߊ߫ ߕߟߋ߬ߓߋ ߘߐ߫߸ ߊ߬ ߣߌ߫ ߞߊߟߑߝߐߙߑߣߌ߫ ߛߌߟߛߊߟߌ ߣߌ߫ ߞߊ߬ߝߏ߬ ߞߎߘߊ߫ ߟߎ߫ ߟߊߘߊ߲ ߡߊ߬ ߕߟߋ߬ߓߋ ߘߐ߫.ߊߡߋߙߌߞߌ߬ ߣߊ߲߬ߕߊ߲߬ ߞߟߍ ߓߊ߲߸ ߣߍ߰ߛߌ߬ߟߊ߬ ߞߎߘߊ߫ ߟߎ߫ ߣߊ߬ ߜߙߋ ߘߐߛߊ߲߭ ߘߊߡߌ߬ߣߊ߬ ߟߊ߫߸ ߏ߬ ߟߋ ߞߊ߬ ߡߐ߱ ߟߎ߬ ߘߐߛߎ߫ ߦߙߐ߫ ߞߎߘߊ߫ ߟߎ߫ ߜߍ߲߭ߕߍ߱ ߡߊ߬߸ ߊ߬߫ ߣߌ߫ ߞߊ߬ ߖߊ߬ߥߏ ߣߌ߫ ߝߐߢߐ߲߯ߞߐ ߟߎ߬ ߓߊߟߌ߫ ߊ߬ߟߎ߬ ߣߴߌ߲ߘߌߞߊ ߟߎ߬ ߕߍ߫. ߊߡߋߙߌߞߌ߬ ߞߏ߲ߞߏߣߌ߬ߛߌ ߟߎ߬ ߘߐ߫ ߓߐ߬ߣߐ ߞߊ߬ ߕߌߢߍߟߌ߫ ߘߍ߬ߜߍ ߟߋ߬ ߟߊߘߏ߲߬ ߌ߲ߘߌߞߊ ߟߎ߬ ߞߎ߲߬ ߝߙߊ߬ ߛߣߍ ߡߊ߬ߘߎ߮ ߘߐ߫߸ ߝߊ߯ߘߐߞߍ߫ ߕߟߊ߫ ߞߎ߲߬ߕߊ߮ ߞߘߐ߫. ߖߐ߮ ߓߘߍ߬ߓߘߍ߬ߟߌ߬ ߞߎߘߊ߫ ߛߌ߰ ߘߊ߫ ߛߋ߲߬ߠߊ߫ ߁߈߆߉ ߟߊ߫߸ ߏ߬ ߞߴߊ߬ ߖߡߊ߬ߙߌ߬ߦߊ߫ ߞߏ߫ ߞߊ߬ ߊߡߋߙߌߞߌ߬ ߌ߲ߘߌߞߊ ߟߎ߬ ߟߊߞߊ߲ߘߊ߫ ߘߊ߲߬ߠߊ߬ߕߊߡߌ߲ ߡߊ߬߸ ߞߊ߬ ߞߟߍ߬ ߞߎߘߊ߫ ߡߊߕߊ߲߬ߞߊ߫߸ ߊ߬ ߣߌ߫ ߊߡߋߙߌߞߌ߬ ߌ߲ߘߌߞߊ ߟߎ߬ ߟߊߘߏ߲߬ ߊߡߋߙߞߌߞߦߊ ߡߊ߲߬ߕߎ߬ߙߋ߬ߦߊ ߘߐ߫. ߞߏ߬ߣߵߏ߬ ߓߍ߯ ߣߴߊ߬ ߕߊ߫߸ ߝߐߢߐ߲߯ߞߐ ߟߎ߬ ߘߎ߲ߡߊ߫ ߘߊ߫ ߕߟߋ߬ߓߋ ߝߊ߲߭ ߓߍ߯ ߘߐ߫߸ ߤߊ߲߯ ߞߊ߬ ߥߵߊ߬ ߛߌ߰ ߁߉߀߀ ߟߊ߫߷
ߝߎ߲ߘߌ߸ ߘߐ߬ߥߙߊ߬ߟߌ߸ ߊ߬ ߣߌ߫ ߘߍ߲߰ߦߊ߬ߟߌ ߡߊߞߊ߬ߝߏ
. ߞߐ߬ߘߎ߮ ߛߏߓߦߊߟߌ ߣߌ߫ ߋߙߐߔߎ߬ ߞߐ߬ߘߎ߮ ߣߌ߫ ߕߟߋ߬ߓߐ߬ߞߊ ߟߎ߬ ߥߎ߬ߝߊ߲ ߘߊߡߌ߬ߣߊ߫ ߣߍ߲߸ ߏ߬ ߞߊ߬  ߓߊ߯ߙߊߘߋ߲ ߞߛߊ߬ߓߌ ߓߊߟߌ߫߸ ߊ߬ ߣߌ߫ ߞߊ߬ ߘߍ߲߰ߦߊ߬ߟߌ ߟߎ߬ ߡߊߞߊ߬ߝߏ߬߸ ߊ߬ ߣߌ߫ ߞߊ߬ ߟߐ߲ߣߌ߲ߦߊ ߡߊߦߟߍ߬ߡߊ߲߬. ߝߊ߬ߛߏ ߖߎ߬ߓߌߟߊ ߟߎ߬߸ ߦߏ߫ ߣߍ߰ߛߌ߬ߟߊ߬ ߔߙߊߕߌߡߊ ߟߎ߬ ߣߌ߫ ߜߙߋߘߐߛߊ߲ ߠߎ߬߸ ߏ߬ ߟߎ߫ ߞߴߊߡߋߙߌߞߌ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߠߊߝߊߘߌ߲ߧߊ߫߸ ߊ߬ ߣߌ߫ ߞߵߊ߬ ߛߍ߲߬ ߞߎ߬ߘߊ߬ ߕߘߎ ߣߌ߫ ߛߓߊ߬ߕߌ߬ߟߌ ߘߊߡߌ߬ߣߊ߬ ߊߡߋߙߌߞߌ߬ ߕߟߋ߬ߓߋ ߘߐ߫. ߢߎߡߍ߫ ߦߋߟߋ߲ ߠߎ߬ ߣߌ߫ ߜߋߟߋ߲ߜߋߟߋ߲߫ ߞߏ ߟߎ߬ ߟߊߘߊ߲ ߘߊߡߌ߬ߣߊ߬ ߘߴߏ߬ ߞߐ߫߸ ߞߵߏ߬ ߞߍ߫ ߓߌ߬ߟߊ߬ߢߐ߱ߡߊ (ߢߐ߲߯ߠߊߛߐߘߐ߲) ߣߐ߰ߦߊ߬ߣߍ߲ ߘߴߊߡߋߙߌߞߌ߬ ߛߏߓߊ ߟߎ߬ ߟߊ߫ ߢߣߊߡߦߊ ߘߐ߫. ߞߊ߬ߝߏ߫ ߘߍ߬ߣߍ߲ ߞߊ߬ ߡߛߌߛߔߌ߫ ߕߟߋ߬ߓߋ ߌ߲ߘߌߞߊ ߟߎ߬ ߞߍ߬ߟߍ ߛߌ߰ ߛߋ߲߬ߠߊ߫ ߁߈߁߀ ߣߌ߫ ߁߈߉߀ ߕߍ߫. ߝߐߢߐ߲߯ߞߐ ߏ߬ ߟߎ߫ ߝߊ߲߬ߓߊ ߞߎ߲߬ߘߏ߲߬ ߘߊ߫ ߌ߲ߘߌߞߊ ߏ߬ ߟߎ߬ ߛߌ߰ߦߙߐ ߟߎ߬ ߟߊߕߊ߬ߡߌ߲ ߠߋ߬ ߡߊ߬߸ ߊ߬ ߣߌ߫ ߞߊ߬ ߌ߲ߘߌߞߊ ߏ߬ ߟߎ߬ ߝߣߊ߫ ߟߊߞߋ߲߬ߛߎ߫ ߦߙߐ߫ ߦߙߐ߫ ߟߊߕߏߣߍ߲ ߠߎ߬ ߘߐ߫. ߛߣߍ߬ߞߍ߬ ߘߎ߮ ߟߎ߬ ߝߘߎ߬ߓߍ߲ ߠߎ߬ ߡߊߞߊ߬ߝߏ ߣߌ߫ ߕߙߏ߬ߞߏ߬ ߟߊ߫ ߛߣߍߞߍ ߞߍ߫ ߘߊ߫ ߛߊߓߎ߫ ߘߌ߫߸ ߞߴߊߡߋߙߌߞߌ߬ ߛߎ߬ߡߊ߲ ߠߎ߬ ߟߊߛߣߍ߫ ߡߊ߲߬ߕߏ߲߬ߕߍ ߛߎ߯ߝߍ ߟߎ߬ ߘߐ߫. ߊ߬ ߛߌ߰ߝߏ߲ ߘߐߥߊ߬ߙߊ ߜߙߋ ߞߊ߲߬߸ ߏ߬ ߘߏ߫ ߝߣߊ߫ ߞߍ߫ ߘߴߊߟߊߛߑߞߊ߫ ߛߊ߲߭ ߠߋ߬ ߘߌ߫ ߌ߬ߙߌ߬ߛߌ߫ ߡߊ߬ ߁߈߆߇ ߟߊ߫. ߊߡߋߙߞߌ߫ ߟߊ߲ߘߌ ߡߍ߲ ߠߎ߬ ߕߘߍ߬ ߦߋ߫ ߤߊ߯ߥߊߦ߸ ߏ߬ ߟߎ߬߫ ߝߣߊ߫ ߞߊ߬ ߦߋ߲߬ ߡߊ߲߬ߛߊ߬ߟߊ ߟߊߥߎ߬ߦߊ߬ ߁߈߉߃ ߟߊ߫߸ ߞߊ߬ ߤߊ߯ߥߊߦ ߞߊ߲ߓߍ߲ ߛߌ߲ߘߌ߫߸ ߏ߬ ߞߍ ߊߡߋߙߌߞߌ߬ ߥߘߴߊ߬ ߡߊߞߍ߫ ߦߋ߲߬ ߁߈߉߃ ߟߊ߫. ߔߐߙߑߕߏ߬ ߙߌߞߏ߬ ߣߌ߫ ߜ߭ߎ߬ߥߊ߯ߡ ߣߌ߫ ߝߟߌߔߣߌ߫ ߟߎ߫ ߟߊߕߊ߬ߡߌ߲߬ ߘߊ߫ ߊߛߑߔߊ߲߫ ߓߟߏ߫ ߛߊ߲߬ ߞߋߟߋ߲ ߏ߬ ߟߊ߫߸ ߊߛߑߔߊ߫ ߣߴߊߡߋߙߞߌ ߞߟߍ ߓߊ߲߫ ߕߎߡߊ ߟߊ߫. ߊߡߋߙߌߞߌ߬ ߟߊ߫ ߛߊߡߏߥߊ߫ ߟߊߛߐ߬ߘߐ߲߬ ߘߊ߫ ߁߉߀߀ ߟߊ߫߸ ߛߊߡߏߥߊ߫ ߣߊ߲߬ߕߊ߲߬ ߞߟߍ߬ ߝߌߟߊߣߊ߲ ߞߐ ߘߐ߫. ߞߊ߬ߝߏ߫ ߘߍ߬ߣߍ߲ ߞߴߊߡߋߙߌߞߌ߬ ߕߌ߲߫ ߘߐߞߏߟߏ߲ ߛߊ߲߬ ߘߊߣߑߡߊߙߞ ߡߊ߬ ߁߉߁߇ ߟߊ߫. ߊߡߋߙߌߞߌ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߟߊߥߙߎߞߌ߫ ߞߊߟߌߦߊ߫ ߘߐ ߞߍ߫ ߘߊ߫ ߝߊ߯ߘߐߞߍ߫ ߁߉߲ ߣߌ߫ ߂0߲ ߠߋ߬ ߟߊ߫߸ ߏ߬ ߟߋ ߞߴߊߡߋߙߌߞߌ߬ ߝߊ߲ߓߏ߲ ߝߊ߲߬ߝߘߊ߬ ߝߟߐ ߟߎ߬ ߞߓߊ߬ߛߍ߲ ߓߐ߫߸ ߞߵߊ߬ߟߎ߬ ߜߊ߲߫. ߞߏߟߊߘߍ ߘߏ߫ ߟߎ߫߸ ߦߏ߫ ߞߐߙߑߣߋߟߌߦߎߛ ߝ߭ߊ߲ߘߍߙߑߓߌߟߕ߸ ߖߐ߲߬ߣ ߘߌ ߙߏߞߑߝߌߟߊ߬ ߣߌ߫ ߊ߲ߘߑߙߌߥ ߞߊߙߑߣߋߖߌ߫ ߟߎ߫ ߞߊ߬ ߖߡߊ߬ߣߊ ߟߊ߫ ߢߍߕߊ߮ ߟߊߛߌ߲߫ ߣߍ߰ߛߌ߬ߟߊ߬ ߞߏ ߡߊ߬ߝߊ߲ ߘߐ߫߸ ߊ߬ ߣߌ߫ ߞߓߊߕߟߎ ߣߌ߫ ߜߊߞߌ߫ ߞߏ ߟߎ߬ ߡߊ߬ߘߎ߮ ߘߐ߫. ߖߌ߭ ߔߌ߫ ߡߏߙߑߜ߭ߊ߲ ߝߣߊ߫ ߞߊ߬ ߟߊ߲߬ߔߊ߰ߛߌ߬ ߟߐߘߎ߮ ߟߋ߬ ߞߍ߫ ߜߍߓߏ߲ ߟߐ߬ߘߎ߮ ߟߊߥߊ߬ߙߊ ߘߐ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߛߌߟߊ ߝߍ߬. ߋߘߌߛߐ߲߫ ߣߌ߫ ߕߋߛߑߟߊ߫ ߟߎ߫ ߝߣߊ߫ ߞߊ߬ ߓߊ߯ߙߊ߫ ߞߟߊ߬ߥߟߎ ߟߋ߫ ߞߍ߫ ߢߎߡߍߦߊߟߌ ߥߊߟߌߘߊ ߘߍ߲߰ߦߊ߬ߟߌ ߘߐ߫߸ ߟߎߡߟߊ ߟߎ߬ ߣߌ߫ ߛߌߟߊߞߎ߲ ߠߎ߬ ߦߋߟߋ߲ߦߊ ߘߐ߫. ߤߊ߲ߙߌ ߝߐߙߘ ߞߊ߬ ߞߐ߲߬ߛߏ ߝߊ߲ߓߏ߫ ߞߏ ߟߊߥߎ߬ߦߊ߲߬ߞߌ߬. ߏ߬ ߞߍ߸ ߊߡߋߙߌߞߌ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߖߍ߲ߛߍ߲߫ ߘߊ߫߸ ߞߊ߬ ߞߍ߫ ߘߎߢߊ߫ ߕߊ ߟߎ߬ ߘߐ߫ ߓߟߋ߬ߓߟߋ ߘߌ߫߸ ߏ߬ ߞߍ ߊߡߋߙߌߞߌ߬ ߣߊ߬ ߘߊ߫ ߝߊ߲߬ߞߊ߬ ߓߟߋߓߟߋ ߟߐ߬ߘߎ߮ ߛߐ߬ߘߐ߲߬. ߦߟߍ߬ߡߊ߲߬ߠߌ߲߬ ߥߟߊߞߌ ߏ߬ ߣߐ߬ߝߍ߬ߜߍ߲߬ ߘߊ߫ ߘߍ߰ߟߊ߬ߞߊ ߝߛߏ߬ߝߛߊ ߟߋ߬ ߟߊ߫߸ ߊ߬ ߣߌ߫ ߡߌ߬ߙߌ߲߬ߘߌ߬ߦߊ ߕߏ߰ߝߏ ߦߟߍ߬ ߘߊ߫߸ ߊ߬ ߣߌ߫ ߘߍ߬ߟߐ߲߬ߘߐ߬ߦߊ ߞߎ߲߬ߠߊ߬ߞߏ߬ߟߏ߲߬ߧߊ. ߥߎ߬ߛߎ ߏ߬ ߥߘߊ߫ ߞߎ߲߬ߘߏ߲߬ ߢߍߕߊ߮ ߖߊ߲߬ߖߏ߲ ߠߎ߬ ߡߊ߬߸ ߡߍ߲ ߠߎ߬ ߥߘߊ߫ ߟߊߓߊ߲߫ ߡߊ߬ߦߟߍ߬ߡߊ߲߬ߠߌ߲߬ ߛߘߍߡߊ߲߫ ߠߎ߫ ߡߊ߬ ߞߏߟߊߘߍ ߡߊ߬ߘߎ߰ ߛߌߦߊߡߊ߲߫ ߘߐ߫, ߦߏ߫ ߡߏ߬ߛߏ ߟߎ߬ ߟߊ߫ ߢߊߣߌ߲߸ ߘߐ߬ߟߐ ߟߊߕߐ߲߸ ߘߊߥߎ߲ߕߊ ߟߎ߬ ߘߐߛߌ߭߸ ߓߊ߯ߙߘߊ ߟߎ߬ ߟߊߘߎ߲߬ߘߎ߬ߡߊ߬ߦߊ (ߞߋߟߋ߲ߛߊ߬ߥߏ) ߜߋ߬ߟߎ߲߸ ߞߊ߬ ߛߊ߲ߞߊߢߐ߲߯ߦߊ ߟߊߕߊ߲߬ߞߊ߬߸ ߊ߬ ߣߌ߫ ߓߊ߯ߙߊ ߛߙߊߕߌ ߟߎ߬߷
ߞߊ߬ߞߎߘߊ ߘߐ߬ߝߐ
ߦߌߟߡߊ ߝߊߙߊ߲ߝߊ߯ߛߌߣߍ߲: ߞߊ߬ߝߏ߫ ߘߍ߬ߣߍ߲ ߘߐ߬ߝߐ (߁߉߉߁-߂߀߀߈) ߕߍ߫߸ ߊ߬ ߣߌ߫ ߞߊ߬ߝߏ߫ ߘߍ߬ߣߍ߲ ߘߐ߬ߝߐ ߂߀߀߈ ߡߊ߬ ߞߊ߬ ߥߵߊ߬ ߛߌ߰ ߓߌ߬ ߟߊ߫. ߟߊ߬ߟߐ߲߬ߠߌ߲߬ߠߌ߲ ߡߞߊ߬ߝߏ߬ߟߌ: ߖߌߘߏ߮ ߞߍ߬ߟߍ߸ ߕߎߟߊߝߌ߲ ߁߁ ߡߙߊ߬ߒ߬ߡߊ߬ߟߌ߸ ߓߊߓߐߒߡߟߊ ߟߎ߬ ߞߍ߬ߟߍ߸ ߂߀߀߈ ߣߊ߲߬ߝߟߏ߬ߦߊ߬ߟߌ ߞߏߖߊ߸ ߊ߬ ߣߌ߫ ߘߊ߲ߘߊߟߌ߫ ߘߐߥߛߊ߬ߣߍ߲ ߞߎ߬ߙߎ߲߬ߘߎ߬ߦߊ.
ߥߐߟߘ ߕߑߙ߭ߊߘ ߛߍ߲ߕߊ߬ ߦߋ߫ ߡߣߊߕߊ߲߫ ߘߎ߰ߟߊߘߐ߫߸ ߕߎߟߊߝߌ߲ ߁߁ ߡߊ߬߸ ߓߊߓߐߒߡߟߊ ߟߎ߬ ߟߊ߫ ߓߋ߬ߒߞߊ߬ߠߌ߲߬ ߟߏ߲߸ ߊ߬ߟߑߞߊߦߌߘߊ ߞߙߎ ߟߎ߬ ߓߟߏ߫߸ ߂߀߀߁ ߠߊ߫.
ߞߏ߲ߞߏ߫ ߓߌߦߊ߲ ߠߎ߬ ߣߴߊ߬ߟߎ߬ ߤߊߞߍ ߟߊߞߊ߲ߘߊ
ߓߌߓߌ߫ ߞߎ߲߬ ߜߍ ߦߋ߫ ߞߊ߬ߝߏ߫ ߘߍ߬ߣߍ߲ ߝߊ߬ߛߏ߬ߟߊ߬ߞߊ ߞߐ߬ߣߐ ߟߋ߬ ߘߌ߫ ߞߊ߬ߦߌ߯ ߁߇߈߂ ߟߊ߫. ߊߡߋߙߌߞߌ߬ ߓߐ߰ߝߍ ߦߋ߫ ߓߐ߰ߝߍ߬ ߢߣߊߓߊ߬ߛߊ߲߬ߣߍ߲߬ߓߊ ߟߋ߬ ߘߌ߫: ߝߍߘߍ߲ߝߋ߲ ߖߍ߲߬ߡߊ ߛߎ߯ߦߊ߫ ߁߇ ߀߀߀ ߖߊ߬ߕߋ߬ ߟߎ߫ ߦߋ߫ ߞߊ߬ߝߏ߫ ߘߍ߬ߣߍ߲ ߣߌ߫ ߊߟߊߛߌߞߊ߫߸ ߊ߬ ߣߌ߫ ߦߙߌ߫ ߝߙߋߟߊ ߛߎ߯ߦߊ߫ ߁߈߀߀ ߣߌ߫ ߟߎ߫ ߦߋ߫ ߤߊ߯ߥߊߌ߫߸ ߏ߬ ߘߏ߲ ߕߜߋ߫ ߟߋ߬ ߦߋ߫ ߊߡߋߙߌߞߌ߬ ߜߙߋ ߞߊ߲߬. ߓߌߦߊ߲߫ ߦߙߍߡߊ (ߛߌ߲ߡߊ) ߛߎ߯ߦߊ߫ ߄߂߈ ߠߋ߬ ߦߋ߫ ߞߊ߬ߝߏ߫ ߘߍ߬ߣߍ߲ ߘߎ߰ߞߟߏ ߞߊ߲߬߸ ߞߐ߬ߣߐ ߛߎ߯ߦߊ߫ ߇߈߄߸ ߛߊߣߊ߲ߞߟߊ «ߝߏ߲߬ߝߏ߲ߣߊ߰ߘߐ߫» ߛߎ߯ߦߊ߫ ߃߁߁߸ ߊ߬ ߣߌ߫ ߕߏ߬ߘߌ߬ߟߊ߬ߞߊ ߣߌ߫ ߓߛߊߟߞߊ ߛߎ߯ߦߊ߫ ߂߉߅ ߟߎ߫. ߕߐ߲߭ ߣߌ߫ ߢߊ߰ߙߊߢߊ߰ߙߊ ߟߎ߬ ߉߁ ߀߀߀ ߠߎ߫ ߕߐ߮ ߓߘߊ߫ ߛߓߍ߫ (ߞߵߊ߬ߟߎ߬ ߟߊߞߏߟߐ߲߫). ߓߌߓߌ߫ ߞߎ߲߬ ߜߍ ߝߊ߬ߛߏ߬ߟߊ߬ߞߊ ߞߐ߬ߣߐ ߣߴߊ߬ ߓߌߦߊ߲ ߠߎ߬ ߟߋ߬ ߘߌ߫ ߢߐ߲߮ߝߍ߬߸ ߊ߬ ߝߊ߲߭ ߓߘߊ߫ ߞߍ߫ ߝߊ߬ߛߏ ߡߊ߬ߛߙߋ߬ ߘߎ߲ߡߕߊ ߟߋ߬ ߘߌ߫ ߕߊ߲߬.
ߝߊ߬ߛߏ߬ߟߊ߬ߞߊ ߔߊߙߑߞߌ (parks national) ߅߉ ߣߴߊ߬ ߗߡߍ߬ߦߙߌߞߊ߫ ߜߘߍ߫ ߟߎ߫ ߣߌ߫ ߕߎ ߣߌ߫ ߛߎ߲ߞߎ߲ ߘߌ߲߬ߞߌߙߊ ߟߋ߬ ߦߋ߫ ߡߙߊ߬ ߟߊ߫ ߞߙߎߝߊ ߞߎ߲߬ߠߊ߬ߛߌ߮ ߓߟߏ߫. ߊ߬ ߞߙߎߞߍ߬ߙߍ ߘߐ߫߸ ߖߡߊ߬ߣߊ ߝߊ߲߬ߝߘߊ߬ߢߊ ٪߂߈ ߟߋ߬ ߦߋ߫ ߞߙߎߝߊ ߞߎ߲߬ߠߊ߬ߛߌ߮ ߓߟߏ߫. ߏ߬ ߦߙߐ߫ ߘߊߘߐߓߍ߲߬ߣߍ߲ ߝߊ߲߬ߓߊ ߓߍ߯ ߟߊߞߊ߲ߘߊߣߍ߲߫ ߠߋ߬ ߦߋ߫߸ ߤߊߟߌ߬ ߣߴߊ߬ ߕߘߍ߬ ߘߊ߫ ߞߴߊ߬ ߘߏ߫ ߟߎ߫ ߛߎߝߙߎߣߍ߲߫ ߦߋ߫ ߕߊߖߌ߫ ߞߐߟߐ߲ ߠߎ߬ ߣߌ߫ ߥߊߦߌ߲ߓߐ߫ ߞߐߟߐ߲ ߠߎ߬ ߓߟߏ߫߸ ߊ߬ ߣߌ߫ ߘߊ߬ߡߊ߲߬ߛߋ߲ ߣߌ߫ ߕߎ߫ ߘߐߛߏߘߏ߲ߜߟߊ (ߦߙߌߕߍ߮) ߟߎ߬ ߓߟߏ߫߸ ߥߟߊ߫ ߓߌߦߊ߲߫ ߡߙߊߟߊ ߟߎ߬: ߊ߬ ٪߀.߈߆ ߦߋ߫ ߟߊߓߊ߯ߙߊ߫ ߟߊ߫ ߣߊ߲߬ߕߌ߮ ߟߎ߬ ߓߟߏ߫.
ߓߐ߰ߝߍ߬ߟߊ߬ߞߊ߲ߘߊ ߝߊ߬ߛߏ߬ߟߊ߬ߞߊ ߓߌ߬ߟߊ߬ ߘߊ߫ ߛߋ߲߬ߠߊ߫ ߞߊ߬ߦߌ߯ ߁߉߇߀ ߟߊ߫. ߓߐ߰ߝߍ ߘߐ߫ ߞߏߡߊߛߐ߬ߛߐ߬ߣߍ߲ ߠߎ߬ ߟߋ߬ ߘߊߘߐߖߊߥߏ ߦߋ߫ ߞߍ߫ ߟߊ߫ ߕߊߖߌ ߣߌ߫ ߣߎߞߌߟߍߙߌ߫ ߜߟߐߡߌ߲ (ߌߣߍߙߑߗ߭ߌ߫ ߣߎ߳ߞߑߟߍߙ) ߟߎ߬ ߞߊ߲߬߸ ߝߢߐ߫ ߘߐߞߏߟߌ߲ ߣߌ߫ ߖߌ ߘߐߞߛߐ߸ ߓߐ߰ߝߍ߬ߟߊ߬ߞߊ߲߬ߘߊ߫ ߣߊ߲ߝߟߏ ߘߐߜߟߌߦߊ߸ ߕߎ ߘߐߛߏߘߏ߲ߜߊ ߣߌ߫ ߕߎ߫ ߟߊ߲ߝߊ߲߸ ߊ߬ ߣߌ߫ ߡߊ߲߬ߕߏ߲߬ߕߍ ߖߋ߬ߓߌ߬ߢߊ ߞߊ߬ ߓߍ߲߬ ߘߎߢߊ߫ ߓߊ߲ߘߊ ߞߟߊߦߊ ߡߊ߬. ߞߙߎߝߊ ߛߌ߲߬ߝߏ߲߬ߘߊ ߥߙߍߓߊߓߊ ߟߎ߬ ߣߌ߫ ߞߊ߬ߝߏ߬ߟߊ߬ߞߊ ߟߎ߬ ߓߍ߯ ߛߋ߲߭ߘߏ߲߬ߣߍ߲߫. ߊ߬ ߓߍ߯ ߘߐ߫ ߣߝߊ߬ߡߊ ߦߋ߫ ߓߐ߰ߝߍ ߟߊߞߊ߲ߘߊߟߌ ߖߋ߬ߕߌ߰ߘߊ «ߌ߲ߝ߭ߊߙߐߡߍ߲ߕߊߟ ߔߑߙߏߕߍߞߑߛ߭ߐ߲ ߊߖߍ߲ߛߌ߫» ߟߋ߬ ߘߌ߫߸ ߏ߬ ߛߌ߲ߘߌ߫ ߘߊ߫ ߞߊ߲ߕߌ߯ߘߊ߮ ߞߛߊߞߊ ߟߋ߬ ߓߟߏ߫ ߞߊ߬ߦߌ߯ ߁߉߇߀ ߟߊ߫߸ ߞߏ߲ߞߏߘߐߟߊ ߡߙߌߘߐ ߏ߬ ߟߊߓߏ߬ߙߌ߬ߘߊ߫ ߝߘߏ߬ߓߊ߬ ߘߎ߯ߞߟߏ ߓߍ߯ ߞߊ߲߬ ߞߊ߬ߦߌ߯ ߁߉߆߄ ߠߊ߫߸ ߞߏ߲ߞߏߘߐߟߊ ߘߐߦߙߌߥߊ ߞߎ߬ߙߎ߲߬ߘߎ ߓߟߏ߫. ߌ߲ߘߍ߲ߖߌߙߋߘ ߛߑߔߍߛߌߍߛ ߊߞߕߑߘߌ߫ ߁߉߇߃ ߛߎ߯ߦߊ߫ ߡߊߖߘߐ߬ߣߍ߲ ߠߎ߬ ߟߋ߬ ߟߊߞߊ߲ߘߊ ߛߎߡߊ߲߫ ߠߊ߫߸ ߊ߬ ߣߴߊ߬ߟߎ߬ ߡߊߞߍߦߙߐ ߟߎ߬߸ ߏ߬ ߟߎ߬ ߦߋ߫ ߜߋ߬ߟߎ߲߬ ߠߊ߫ ߞߊ߬ߝߏ߫ ߘߍ߬ߣߍ߲ ߖߍ߮ ߣߌ߫ ߞߏ߲ߞߏߘߐߟߊ ߢߣߊߡߦߊ ߗߋߘߊ «ߦߎ߬ߣߊߌߕߍߘ ߛߑߙߋߕߛ ߝߌߛ߭ ߍ߲ߘ ߥߊߟߘߑߟߊߌߝ. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߘߐ߬ߝߐ ߦߌߟߡߊ:ߞߊ߬ߝߏ߫ ߘߍ߬ߣߍ߲ ߦߌߟߡߊ:ߊߡߋߙߌߞߌ߬ ߞߐ߬ߘߎ߮ ߦߌߟߡߊ:ߊߡߋߙߌߞߌ߬ ߜߙߋ
ߖߊ߯ߙߌ߫
ߖߊ߯ߙߌ߫/ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߟߋ߬ ߘߌ߫߸ߟߊߓߋ߫ ߕߌ߲߬ߞߎߘߎ߲ ߣߴߊ߬ ߡߙߊ߬ߓߊ߰ߘߊ ߞߣߐ߫߸ߝߎߕߊ߫ ߖߡߊ߬ߣߊ ߘߐ߫
ߊ߬ ߛߌ߰ߓߊ߮
ߊ߬ ߛߌ߰ߓߊ߮ ߦߋ߫ ߁߅ ߀߀߃ ߟߋ߬ ߘߌ߫ ߂߀߁߆ ߟߊ߫
ߘߌ߯ߣߊ߫ ߥߟߴߊ߬ ߣߊߡߎ߲߫
ߘߌ߯ߣߊ߫ ߓߍ߯ ߦߋ߫ ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߣߴߊ߬ ߡߙߊ߬ߓߊ߰ߘߊ ߟߎ߬ ߞߣߐ߫߸ߞߏ߬ߣߌ߲߬،ߝߎߟߊ߫ ߘߎ߮ ߛߌߦߊߡߊ߲߫ ߦߋ߫ ߛߌ߬ߟߊ߬ߡߊ߬ ߛߏ ߟߎ߬ ߘߌ߫߸ߏ߬ ߞߐ߫،ߡߏߙߌߜߊߣߊ߲ߧߊ ߛߓߊ߬ߕߌ߬ߣߍ߲߫ ߦߋ߲߬ ߞߏߛߓߍ߫߸ߏ߬ ߦߋ߫ ߛߏߡߦߊ ߟߊߘߏ߲߬ߣߍ߲ ߠߋ߬ ߘߌ߫ ߛߌ߬ߟߡߊ߬ߦߊ ߘߐ߫.
ߕߐ߲߬ߓߊ߫ ߞߊ߲ߛߊ߫
ߕߐ߲ߓߊ߫ ߞߊ߲ߛߊ߫ ߧߋ߫ ߛߌ߯ߙߌ߫ ߡߙߊ߬ߓߊ߰ߘߊ ߡߙߊ߬ߘߊ߰ߘߎ߯ߟߊ ߘߏ߫ ߟߋ߬ ߘߌ߫ ߸ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫ ߖߌ߬ߣߍ߫ ߜߍߞߊ߲ߠߊ ߘߐ߫.
ߟߋߡߙߎ߫
ߟߋߡߙߎ߫/ ߦߋ߫ ߘߎ߱ ߝߌ߬ߟߊ߫ ߟߋ߬ ߘߌ߫߸((ߟߋߡߙߎߘߟߊ߬ߞߊ߲߫))ߣߌ߫((ߟߋߡߙߎߕߏ߲ߓߏ߲߫))ߣߏߙߊߛߏߓߊ߫ ߛߣߍ߬ߓߏ߲߬ߘߊ ߘߏ߫ ߟߋ߬،ߛߌ߯ߙߌ߲߫ ߡߙߊ߬ߓߊ߰ߘߊ ߞߣߐ߫߸ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫߸ߖߌ߬ߣߍ߬ ߞߊ߲ߓߍ߲
ߕߐ߲߬ߓߊ߫ ߞߊ߲ߛߊ߫
ߦߟߌߡߊߛߙߋ ߟߎ߬
ߕߐ߲ߓߊ߫ ߞߊ߲ߛߊ ߧߋ߫ ߛߌ߯ߙߌ߫ ߡߙߊ߬ߓߊ߰ߘߊ ߡߙߊ߬ߓߊ߰ߘߎ߯ߟߊ ߘߏ߫ ߟߋ߬ ߘߌ߫ ߸ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫ ߖߌ߬ߣߍ߫ ߜߍߞߊ߲ߠߊ ߘߐ߫.
ߟߋߡߙߎ߫
ߘߎ߱ ߡߊߟߐ߲߫
ߟߋߡߙߎߘߟߊ߬ߞߊ߲߫ ߣߌ߫ ߟߋߡߙߎߕߏ߲ߓߏ߲߫ ߓߍ߯ ߦߋ߫ ߣߏߙߊߛߏߓߊ߫  ߘߎ߬ߓߊ߬ߡߘߎߦߊ߫ ߞߊߓߌߟߊ߫ ߟߎ߬ ߟߊ߫ ߛߣߍ߬ߓߏ߲߬ߘߊ ߟߋ߬ ߘߌ߫߸ߊ߬ ߓߘߊ߫ ߞߍ߫ ߖߡߊ߬ ߡߊ߫ ߦߙߐߓߊ ߕߋ߲߬߸ߛߊߓߎ߫ ߞߍ߫ ߛߊߣߌ߲߫ ߞߏ߫ ߘߌ߬߸ߊ߬ ߦߋ߫ ߣߏߙߊߛߏߓߊ߫ ߞߐ߰ߘߎ߯ߕߟߋ߬ߓߋ ߟߋ߬ ߘߐ߫߸ߞߛߐ߬ߞߐߓߊ߫ ߦߋ߫ ߕߋ߬ߟߋߓߐ ߘߐ߸ߘߟߊ߬ߣߍ߲߬ߞߊ߲߫ ߦߴߊ߬ ߕߋ߬ߟߋߓߋ ߘߐ߫
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ
ߘߎ߱ ߣߌ߲߬ ߕߎ߲߬߬ ߦߋ߫ ߘߎ߬ߓߊ߬ߡߘߎߦߊ߫ ߟߊ߫ ߛߍ߬ߣߍ ߣߌ߫ ߓߌߦߊ߲߫ ߠߊߞߟߏߞߟߏ߫ ߦߙߐߓߊ ߟߋ߬ ߘߌ߫߸ߝߊߘߐߞߍ߫߂߁ ߘߊ߬ߡߌ߬ߣߊ߬ߕߐ ߣߌ߲߬ ߠߊ߫߸ߛߊߣߌ߲߫ ߞߏ߫ ߓߘߊ߫ ߝߍ߭ ߟߊ߫߫߸ߛߣߍ߬ߞߍ ߣߌ߫ ߓߌߦߊ߲߫ ߠߊߞߟߏߞߟߏ ߟߊ߫ ߞߏߛߓߍ߫،ߡߊ߲߬ߘߋ߲߬ ߖߊߡߎ߲ ߛߌ߰ߣߍ߲߫ ߦߋ߲߬߸ߏ߬ ߟߎ߫ ߝߟߍ߫ ߣߌ߲߬
ߕߐ߲߬ߓߊ߫ ߞߊ߲ߛߊ߫
ߛߌ߰ߓߊ߮
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߊߝߙߌߞߌ߬ ߘߏ߲߬ߘߊ ߦߌߟߡߊ:ߊߝߙߌߞߌ߬ ߛߏ ] ߞߎߡߘߊ ߣߌ߲߬ ߘߟߊߡߌ߬ߘߊ߬ߣߍ߲߫ ߦߋ߫ ߞߊ߬ ߝߘߊ߫ ߝߊ߬ߙߊ߲߬ߛߌ ߥߞߌߔߋߘߌߦߊ ߟߋ߬ ߟߊ߫ ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߊߝߙߌߞߌ߬ ߘߏ߲߬ߘߊ ߦߌߟߡߊ:ߊߝߙߌߞߌ߬ ߛߏ
ߟߋߡߙߎ߫
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ
ߘߎ߲߬ߓߎߦߊ߫،ߞߋߕߊ߬،ߛߌ߬ߛߋ،ߞߐ߲ߘߍ߫،ߕߙߊߥߟߋ،
ߞߊ߬ߙߊ߲ ߣߌ߫ ߖߏ߯ߦߊߟߌ
ߒߞߏ ߣߌ߫ ߝߊ߬ߙߊ߲߬ߛߌ߬ߞߊ߲ ߣߌ߫ ߊߙߊߓߎ߫ ߓߍ߯ ߦߋ߫ ߞߊ߬ߙߊ߲ ߠߊ߫ ߦߋ߲߬߸ߊߙߊߓߎ߫ ߞߊߙߊ߲ߘߋ߲ ߣߌ߫ ߒߞߏ߫ ߞߊߙߊ߲ ߛߓߊ߬ߣߍ߲߬ ߦߋ߲߬߸ߖߌ߬ߣߍ߬ ߞߎ߲߬ߠߊ߬ߛߌ߮ ߞߍ߫ ߝߊ߬ߙߊ߲߬ߛߌ߬ߞߊ߲߬ ߞߊ߬ߙߊ߲߬ߓߏ߲߬ ߟߐ߮ ߦߋ߲߬
߸ߊ߬ ߞߊ߬ߙߊ߲߬ߘߋ߲ ߠߎ߫ ߝߣߊ߫ ߦߋ߲߬،
ߘߌ߯ߣߊ߫ ߥߟߊ߫ ߣߊߡߎ߲߫
ߛߌ߬ߟߡߊ߬ߦߊ ߖߘߌߣߍ߲ ߘߎ߱ ߣߌ߲߬ ߠߊ߫ ߞߏߛߓߍ߫،ߛߏߡߊ߫ ߞߋߟߋ߲߫-ߞߋߟߋ߲ ߠߎ߬ ߓߐ߫ ߟߊ߫ ߞߙߏ߬ߡߊ߬ ߘߎ߮ ߟߎ߬ ߟߊ߫߸ߏ߬ ߟߋ߬ ߞߏߛߐ߲߬،ߛߏߡߊ ߟߎ߬ ߦߋ߫ ߦߋ߲߬ ߦߌߟߡߊ:ߘߎ߰ߡߊ߬ߛߓߍ
ߘߎ߰ߝߘߊ߬ߦߙߍߦߙߍ
ߟߐ߲ߞߏ ߓߏߟߏ߲ ߡߍ߲ ߦߋ߫ ߘߎ߱ ߞߐߞߊ߲ߝߘߊ ߟߊ߫ ߕߏ߰ߝߏ ߟߎ߫ ߞߊ߬ߙߊ߲߬.
ߘߍ߬ߟߐ߲߬ߘߐ߬ߦߊ
ߊߘߡߊߦߊ ߟߐ߲ߞߏ ߡߍ߲ ߦߋ߫ ߊߘߡߊߘߋ߲ ߞߊ߬ߙߊ߲߬ ߠߊ߫ ߘߍ߭ ߞߣߐ߫ ߸ ߊ߬ ߣߴߊ߬ ߟߊߡߌߣߌ߲ ߕߍߓߊ߯ߦߊ ߟߎ߬. ߘߍ߬ߟߐ߲߬ߘߐߦߊ ߝߟߍ߫.
ߛߋߒߞߏߟߦߊ
ߝߋ߲ ߠߎ߬ ߘߐߓߍ߲߭ ߞߍߞߎߛߊ߲ߧߊ.
ߞߊ߲ߞߌߢߍ߫ ߞߟߊߓߍ߲
ߞߊ߲ߞߌߢߍ߫ ߞߟߊߓߍ߲ ߞߍ߫ ߘߊ߫ ߓߙߊ߬ߒ߬ߘߐ߬ ߞߟߊߓߍ߲ ߣߌ߫ ߥߊ߬ߥߎ߬ߟߋ߬ߡߊ ߟߋ߬ ߘߌ߫߸ ߡߍ߲ ߘߏ߲߬ ߘߊ߫ ߛߏ߲߬ߖߘߊ߬ ߣߌ߫ ߣߎ߲߬ߞߍ߬ߓߊ߫ ߞߊ߲ߕߍ߫ ߟߎ߫ ߕߍ߫ ߛߌ߯ߙߌ߲߫ ߡߙߊ ߛߏ߫ ߞߘߐ ߘߏ߫ ߘߊߝߍ߬ ߞߏ߫ ߞߊ߲ߞߌߢߍ߫߸ ߖߊ߬ߘߊ ߓߏ߬ߙߌ߬ߓߊߟߌ ߡߌ߬ߘߊ߬ ߕߐ߫ ߕߘߍ߬ ߦߋ߫ ߡߍ߲ ߘߐ߫. ߊ߬ߟߋ ߟߋ߬ ߞߍ߫ ߘߊ߫ ߞߟߊߓߍ߲ ߓߍ߯ ߘߐ߫ ߜߟߍ߬ߡߊ߲ ߣߴߊ߬ ߓߍ߯ ߘߐ߫ ߡߊߛߌߟߊ߲ߣߍ߲ ߘߌ߫߸ ߛߏ߰ߟߏ߲߬ߘߋ߲ ߕߘߍ߬ ߘߊ߫ ߡߍ߲ ߠߎ߬ ߘߐ߫.
ߊ߬ ߛߊߓߎ
ߓߟߊ߬ ߓߐ߬ߣߐ ߞߐ ߘߐ߫ ߕߊߓߏ߲߫ ߞߟߊߓߍ߲ ߘߐ߫߸ ߛߎߡߊߥߙߏ߫ ߘߊ߬ߘߌ ߞߐ ߘߐ߫ ߣߍ߰ߓߏ߬ߙߌ߬ߦߊ߫ ߞߟߊߓߍ߲ ߘߐ߫߸ ߞߟߍ߬ ߜߘߍ߬ ߘߐߓߍ߲߬ ߘߊ߫ ߛߌߟߊ ߕߍ߰ ߞߊ߲ߡߊ߬ ߛߏ߰ߟߏ߲߬ߡߊ߲߰ ߞߐߛߊߦߌ ߢߍ߫. ߛߎߡߊߥߙߏ߫ ߞߐߛߊ߬ߦߌ߬ߣߍ߲ ߣߍ߰ߓߏ߬ߙߌ߬ߦߊ߫ ߞߟߊߓߍ߲ ߘߐ߫߸ ߊ߬ ߥߊ߫ ߘߴߊ߬ ߕߘߍ߬ ߊ߬ ߘߐ߯ߞߍ߫ ߡߊ߫ ߛߐ߲߬ ߊ߬ ߛߊ߯ߘߊ߫ ߟߊ߫ ߦߴߊ߬ ߞߵߏ߬ ߖߡߊ߬ߙߌ߬ߦߊ ߘߌ߫ ߢߊ ߡߍ߲ ߡߊ߬ ߦߊ߬ߣߴߊ߬ ߥߊ߫ ߕߐ߫. ߊ߬ ߞߵߏ߬ ߢߌ߬ߣߌ߲߬ߞߊ߫ ߏ߬ ߟߋ ߘߐ߫ ߊ߬ ߥߊ߫ ߓߊߟߌߦߊ ߞߎ߲߭ ߡߊ߬߸ ߏ߬ ߞߵߊ߬ ߝߐ߫ ߞߴ«ߊ߬ ߝߐ߫ ߘߊ߫ ߒ ߢߍ߫ ߟߋ߬ ߞߏ߫ ߌ ߓߘߊ߫ ߛߏ߲߬ߖߘߊ߬ ߣߴߊ߬ ߟߊ߫ ߞߍ߬ߟߍ ߡߌ߬ߘߊ߬ ߞߵߊ߬ߟߎ߫ ߛߘߌ߬ ߞߴߌ ߦߋ߫ ߣߊ߭ ߞߊ߲߬ ߊ߬ߟߎ߬ ߘߌ߫». ߛߎߡߊߥߙߏ߫ ߞߊ߲ ߏ߬ ߟߋ ߘߐ߫ ߞߏ߫: «ߌߟߋ ߡߴߊ߬ ߟߐ߲߫ ߞߏ߫ ߞߍ߬ߟߍ ߛߊ߲߭ ߦߋ߫ ߥߎߦߊߝߐ ߛߊ߲߭ ߠߋ߬ ߘߌ߫؟»: ߛߊ߫ ߒ ߡߊߣߊ߬ ߘߟߊߝߎ ߟߊߣߊ߬ ߌ ߡߊ߬ ߛߊ߫؟ ߛߎߡߊߥߙߏ߫ ߓߊ߲߫ ߘߊ߫ ߞߵߊ߬ ߝߐ߫ ߞߏ߫ ߊ߲ ߧߋ߫ ߞߟߍ߬ߓߏߟߏ߲ ߏ߬ ߟߋ ߡߊߞߊ߬ߝߏ߬ ߟߊ߫ ߞߵߌߟߋ ߗߋ߫ ߏ߬ ߟߎ߬ ߘߌ߫.
ߗߍ߬ߟߊ߬ߘߍ ߓߊ߲ߣߍ߲߸ ߛߎߡߊߥߙߏ߫ ߞߵߊ߬ ߘߐ߯ߞߍ߫ ߡߊߛߙߊ߬ ߞߊ߲ ߞߍ߫ ߞߏ߫ ߗߍ߬ߣߍ߲ ߗߋ ߟߋ߬ ߦߋ߫ ߞߟߍ߬ ߟߊ߬ߓߙߊ ߘߌ߫߸ ߏ߬ ߘߐ߫: «ߌ ߓߴߊ߬ ߕߘߍ߬ ߦߙߐ߫ ߛߌ߫ ߘߐ߫߸ ߟߌ߬ߤߟߊ߬ ߛߌ߫ ߘߐ߫߸ ߌ ߦߋ߫ ߞߍ߬ߟߍ ߖߊ߬ߡߊߙߌ ߘߌ߫ ߞߊ߬ ߓߙߊ߬ ߊ߬ ߘߐ߫».
ߞߟߊߓߍ߲
ߊ߬ ߝߐ߫ ߘߊ߫ ߣߎ߲߬ߞߍ߬ߓߊ߫ ߢߍ߫ ߟߴߊ߬ ߥߟߌ߬ ߕߎߡߊ ߟߊ߫ ߞߏ߫ ߛߏ߲߬ߖߘߊ߬ ߟߎ߬ ߘߊ߯ߡߊߞߍߣߍ߲߫ ߦߋ߫ ߣߍ߰ߓߏ߬ߙߌ߬ߦߊ߫ ߛߏ߫ ߞߐߡߊ߬߸ ߒ߬ߞߵߊ߬ ߓߐ߫ ߘߴߊ߬ ߞߊ߬ߟߊߡߊ߬ ߛߌߟߊ ߟߊ߫ ߞߏ߫ ߊ߬ߟߎ߬ ߓߘߊ߫ ߥߌ߬ߟߌ߫ ߦߋ߲߬߸ ߊ߬ ߞߊ߬ ߛߌߟߊ ߝߐ߬ߟߐ߲߫ ߦߋ߲߬ ߞߴߊ߬ ߦߴߊ߬ ߛߊ߲ߕߍ߰ ߟߊ߫߸ ߘߊ߬ߡߊ߲߬ߛߊ߫ ߊ߬ ߥߊ߫ ߘߊ߫ ߓߙߊ߬ ߏ߬ ߟߎ߬ ߘߊ߯ߡߊߞߍߣߍ߲ ߘߐ߫ ߞߊ߲ߞߌߢߍ߫ ߛߏ ߘߊߝߍ߬ ߦߙߐ ߘߏ߫ ߘߐ߫ ߛߎ ߘߓߌ߬ ߞߎߘߎ߲ ߘߐ߫ ߞߌߘߌ߲ߜߊ߲߫߹ ߊ߬ ߢߊ ߟߴߊ߬ߟߎ߫ ߞߊ߲߬ ߌߞߘߐ߫߸ ߊ߬ ߞߊ߬ ߞߍ߬ߟߍ ߖߊ߬ߡߊߙߌ ߘߴߊ߬ ߟߊ߫ ߞߟߍ߬ߘߋ߲ ߠߎ߬ ߡߊ߬. ߛߎ ߣߌ߫ ߘߓߌ߬ ߘߐ߫ ߞߟߍ ߏ߬ ߞߊ߬ ߝߊ߲߭ ߝߌ߬ߟߊ ߓߍ߯ ߢߊߞߍ߫ ߟߋ߬ ߔߙߌߔߙߊ߫߸ ߞߏ߬ߣߌ߲߬ ߞߍ߬ߟߍ ߞߍ߫ ߘߴߊ߬ ߡߊ߬ ߔߙߏߔߙߊ߫.
ߖߊ߰ ߞߎ߲ߓߌߞߊ ߟߎ߬ ߕߎ߲߬ ߞߊ߬ ߘߓߌ߬ ߘߐ߫ ߞߟߍ ߢߊߟߐ߲߫ ߞߘߐ߬ߡߊ߲߫߸ ߏ߬ ߟߎ߫ ߟߋ߬ ߞߊ߬ ߓߌ߬ߢߍ ߟߎ߬ ߘߏ߲߬ ߡߐ߲߬ߛߐ߲ (ߞߊ߬ߟߊ) ߘߐ߫ ߞߊ߬ ߕߊ ߛߎ߬ ߏ߬ ߟߊ߫ ߞߵߏ߬ ߝߟߌ߬ ߛߏ߬ߛߏ߬ߞߊ ߟߎ߬ ߕߎ߫ ߘߐ߫. ߕߊ߫ ߡߍߣߍ߲ ߥߙߊ߬ߣߍ߲߸ ߏ߬ ߞߊ߬ ߛߏ߬ߛߏ߬ߞߊ ߟߎ߬ ߢߊ ߟߊߝߌ߲߬ ߞߵߊ߬ߟߎ߫ ߟߐ߬ ߞߟߊ ߟߐ߬ ߟߴߊ߬ߟߎ߫ ߜߊ߲߰ߛߊ߲ ߠߊ߫ ߞߊ߬ ߢߐ߲߮ ߝߊ߰ ߡߍ߲ߕߍ߲߫߹ ߘߊ߬ߡߊ߲߬ߛߊ߫ ߥߘߊߎ߫߹ ߊ߬ߟߎ߬ ߓߘߊ߫ ߞߟߊ ߞߘߐߞߊ߬ ߞߊ߬ ߛߏ߫ ߟߊߢߌߣߌ߲߫.
ߊ߬ ߞߐߝߟߌ ߟߎ߬
ߞߍ߬ߟߍ ߣߌ߲߬ ߠߋ ߞߍ߫ ߘߊ߫ ߛߏ߲߬ߖߘߊ߬ ߟߊ߫ ߞߍ߬ߟߍ ߓߍ߯ ߘߐ߫ ߜߟߍ߬ߡߊ߲ ߘߴߊ߬ ߟߊ߫ ߢߣߊߡߦߊ ߘߐ߫߸ ߘߏ߫ ߟߎ߫ ߝߊ߲߭ ߦߴߊ߬ ߟߊߞߊ߬ߟߌ߬ ߟߊ߫ ߞߴߊ߬ ߕߏ߫ ߕߐ߫ ߟߋ߬ ߕߘߍ߬ ߦߋ߫ ߞߍ߬ߟߍ ߣߌ߲߬ ߘߐ߫.